കേരളത്തില് കനത്ത മഴക്ക് സാധ്യതയെന്ന് മുന്നറിയിപ്പ് – Chandrika Daily\nBy ചന്ദ്രിക വെബ് ഡെസ്‌ക് Monday September 24, 2018 18:48 pm\nകേരളത്തില് കനത്ത മഴക്ക് സാധ്യതയെന്ന് മുന്നറിയിപ്പ്\nതിരുവനന്തപുരം: അടുത്ത അഞ്ച് ദിവസങ്ങളില് സംസ്ഥാനത്ത് കനത്ത മഴക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. സംസ്ഥാനത്തെ പല മേഖലകളിലും കനത്ത മഴക്ക് സാധ്യതയുണ്ടെന്ന് മുന്നറിയിപ്പില് പറയുന്നു….\nതിരുവനന്തപുരം: അടുത്ത അഞ്ച് ദിവസങ്ങളില് സംസ്ഥാനത്ത് കനത്ത മഴക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. സംസ്ഥാനത്തെ പല മേഖലകളിലും കനത്ത മഴക്ക് സാധ്യതയുണ്ടെന്ന് മുന്നറിയിപ്പില് പറയുന്നു.\nഞായാറാഴ്ച മുതല് സംസ്ഥാനത്തിന്റെ വിവിധ ഭാഗങ്ങളില് നല്ല മഴ ലഭിക്കുന്നുണ്ട്. ഇതിന്റെ തുടര്‍ച്ചയായി വരും ദിവസങ്ങളിലും കനത്ത മഴ ലഭിക്കാന് സാധ്യതയുണ്ടെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പില് പറയുന്നത്.


ഷെല്ലിയോടൊപ്പം സഞ്ജനയും സുജോയും; തിരിച്ചെത്തുമോയെന്ന് ചോദ്യം | bigg boss two contestant sujo mathew and friend sanjana shared photos with shelly cat\nKerala, First Published 17, Feb 2020, 3:58 PM\nബിഗ് ബോസ് സീസണ് രണ്ടില് ഏറെ രസകരമായ മുഹൂര്‍ത്തങ്ങള് സമ്മാനിച്ച മത്സരാര്‍ത്ഥിയാണ് സുജോ മാത്യു. തന്‍റെ ജിമ്മന് ബോഡിയും പെരുമാറ്റവും സംസാരവുമെല്ലാം ബിഗ് ബോസ് വീട്ടില് ഏറെ ചര്‍ച്ചകള്‍ക്ക് വഴിയൊരുക്കിയിരുന്നു. എന്നാല് അലസാന്‍ഡ്രയുമൊത്തുള്ള പ്രണയത്തോടെയാണ് സുജോ കൂടുതല് ശ്രദ്ധിക്കപ്പെടുന്നത്.\nഇരുവരുടെയും പ്രണയം ഗെയിമന്‍റെ ഭാഗമാണോ അല്ലയോ എന്ന് ആരാധകര് സംശയം പ്രകടിപ്പിച്ചു തുടങ്ങിയതിന് പിന്നാലെയായിരുന്നു. പവന് എന്ന സുജോയുടെ സുഹൃത്തായ മറ്റൊരു ജിമ്മന്‍റെ രംഗപ്രവേശം. പവന്‍റെ വരവോടുകൂടി കാര്യങ്ങള് മാറി. അലസാന്‍ഡ്രയുമായുള്ള പ്രണയം എങ്ങനെ സാധിക്കുന്നുവെന്നും പുറത്തുള്ള സഞ്ജനയെ എന്തു ചെയ്യുമെന്നുമടക്കം പവന് സുജോയോട് ചോദിച്ചു. പിന്നീടങ്ങോട്ട് കലുഷിതമായ മുഹൂര്‍ത്തങ്ങളായിരുന്നു.\nസുജോയ്ക്ക് പുറത്ത് പ്രണയമുണ്ടെന്ന വെളിപ്പെടുത്തല് ബിഗ് ബോസ് വീട്ടിലും പുറത്തും വലിയ ചര്‍ച്ചകള്‍ക്ക് വഴിയൊരുക്കി. തനിക്ക് സഞ്ജനയെ അറിയില്ലെന്ന് വരെ സുജോ ഒരു ഘട്ടത്തില് പറഞ്ഞു. എന്നാല് ഇതിനെതിരെ പരസ്യമായി ഇന്‍സ്റ്റഗ്രാമില് പവന് പറഞ്ഞ സുജോയുടെ സുഹൃത്ത് സഞ്ജന രംഗത്ത് വരികയും ചെയ്തു. പലപ്പോഴും മാന്യമായി വേണം ബിഗ് ബോസ് വീട്ടില് കളിച്ച് ജയിക്കാനെന്നായിരുന്നു സഞ്ജന പലപ്പോഴും പറഞ്ഞത്.\n🖤Shelly 😻#throwback #missingscenes\nA post shared by Sujo Mathew (@sujomathew) on Feb 12, 2020 at 10:06am PST\nഎന്നാല് അസുഖം വില്ലനായപ്പോള് വലിയൊരു തര്‍ക്കത്തിന്‍റെയും കഥകളുടെയും തുടര്‍ച്ച പ്രതിസന്ധിയിലായി. സുജോയും അലസാന്‍ഡ്രയും കണ്ണിന് രോഗം വന്ന് പുറത്തേക്ക് പോയി. കഴിഞ്ഞ ആഴ്ച പവനും പുറത്തേക്ക് പോയി. എന്നാല് ഇപ്പോഴിതാ സുജോയുടെയും സുഹൃത്ത് സഞ്ജനയുടെയും രണ്ട് ചിത്രങ്ങളാണ് ചര്‍ച്ചയാകുന്നത്.\nഒരു നാല് ദിവസം മുമ്പ് സുജോ പങ്കുവച്ച ചിത്രത്തിലെ ഷെല്ലിപ്പൂച്ചയ്ക്കൊപ്പമുള്ള ചിത്രം രണ്ട് ദിവസം മുമ്പ് സഞ്ജനയും പങ്കുവച്ചിട്ടുണ്ട്. മിസ്സിങ് സീന്‍സ് , ത്രോബാക്ക് തുടങ്ങിയ ഹാഷ്ടാഗുകളോടെയാണ് സുജോ ചിത്രം പങ്കുവച്ചിരിക്കുന്നത്. ചിത്രത്തിന് ലഭിക്കുന്ന പ്രതികരണങ്ങളാണ് ഏറെ രസകരം. സുജോ തിരിച്ചുവരുമോ?, സഞ്ജനയുമായുള്ള പ്രശ്നങ്ങള് അവസാനിച്ചോ എന്നതൊക്കെയാണ് പ്രധാന ചോദ്യങ്ങള്.\nLast Updated 17, Feb 2020, 4:02 PM


ഖത്തറിലെ എല്ലാ ബസ് സ്റ്റോപ്പുകളും ശീതീകരിക്കണം; സെന്‍ട്രല് മുന്‍സിപ്പല് കൗണ്‍സില് യോഗം – malabarinews.com\nനിയന്ത്രണം കടുപ്പിച്ച് വാട്‌സാപ്;ഇനി അഞ്ച് മെസേജില് കൂടുതല് ഫോര്‍വേഡ് ചെയ്യാന് പറ്റില്ല 160 views\nഖത്തറിലെ എല്ലാ ബസ് സ്റ്റോപ്പുകളും ശീതീകരിക്കണം; സെന്‍ട്രല് മുന്‍സിപ്പല് കൗണ്‍സില് യോഗം\nദോഹ: രാജ്യത്തെ എല്ലാ ബസ് സ്റ്റേഷനുകളും ശീതീകരിക്കണമെന്ന് സെന്‍ട്രല് മുനിസിപ്പല് കൗണ്‍സില് യോഗം ആവശ്യപ്പെട്ടു. കൂടുതല് എ സി ബസ് സ്റ്റോപ്പുകള് നിര്‍മിക്കേണ്ടതുണ്ട്. ഖത്തറിലെ കനത്ത ചൂട് കണക്കിലെടുക്കുമ്പോള് നിലവിലുള്ള എല്ലാ ബസ് സ്റ്റോപ്പുകളും ശീതീകരിക്കണമെന്നും കൗണ്‍സില് യോഗം ആവശ്യപ്പെട്ടു.\nനിരവധി ബസ് സ്റ്റോപ്പുകളില് രാത്രിയില് വെളിച്ചമുണ്ടാകാറില്ല. രാത്രികാലങ്ങളില് ഇവയില് ആവശ്യത്തിനു വെളിച്ചം ഉറപ്പാക്കണമെന്ന് അംഗങ്ങള് നിര്‍ദേശിച്ചു. ബസ് സ്റ്റോപ്പുകള്‍ക്കു പുറമെ പൊതുസ്ഥലങ്ങളിലുള്ള എല്ലാ കാത്തിരിപ്പുകേന്ദ്രങ്ങളും എയര്‍കണ്ടീഷന്, ലൈറ്റ് സംവിധാനങ്ങളോടെ ആധുനീകരിക്കണമെന്ന് മുനിസിപ്പല് കൗണ്‍സില് യോഗത്തില് അഭിപ്രായമുയര്‍ന്നു.\nപാര്‍ക്കുകളോടും മസ്ജിദുകളോടും മറ്റുപൊതുസ്ഥലങ്ങളോടും ബന്ധപ്പെട്ടുള്ള സ്റ്റോപ്പുകളില് ആധുനിക ബസ്‌ഷെല്‍ട്ടറുകള് നിര്‍മിക്കേണ്ടതുണ്ട്. ഇക്കാര്യം സര്‍ക്കാര് ഗൗരവമായി പരിശോധിക്കണം. കടുത്ത വേനലില് മരത്തണലുകളെ ആശ്രയിക്കുന്ന തൊഴിലാളികള്‍ക്കും ഇത്തരം ഷെല്‍റ്ററുകള് വലിയ സഹായകമാകുമെന്നും അദ്ദേഹം ചൂണ്ടിക്കാട്ടി. കൗണ്‍സിലിലെ മറ്റൊരംഗം മുഹമ്മദ് ബിന് ഷഹീന് അല്‍ദോസരി ഈ നിര്‍ദേശത്തെ പിന്തുണച്ചു. യു എ ഇ, മലേഷ്യ ഉള്‍പ്പടെയുള്ള പല രാജ്യങ്ങളിലും ഇതുപോലുള്ള ആധുനിക ബസ് ഷെല്‍ട്ടറുകളുണ്ട.് ദുബൈയിലെ എല്ലാ ബസ് ഷെല്‍ട്ടറുകളും എയര്‍കണ്ടീഷന് ചെയ്തവയാണ്. രാത്രി അവയില് ലൈറ്റുകളുമുണ്ടാകും. ഖത്തറിനും ഈ മാതൃക സ്വീകരിക്കാമെന്ന് അദ്ദേഹം പറഞ്ഞു. മറ്റുചില കൗണ്‍സിലര്‍മാരും ഈ നിര്‍ദേശത്തോട് യോജിച്ചു. റോഡുകളില് ട്രെയ്‌ലറുകളും വലിയ വാഹനങ്ങളും സൃഷ്ടിക്കുന്ന ഗതാഗത തടസവും അപകടങ്ങളും ഒഴിവാക്കാന് ട്രാഫിക് വിഭാഗം ആവശ്യമായ നടപടികളെടുക്കണമെന്നും അംഗങ്ങള് ആവശ്യപ്പെട്ടു. ഹെവിട്രക്കുകള് ഉയര്‍ത്തുന്ന അപകട ഭീഷണിയെ കുറിച്ച് ട്രാഫിക് അധികൃതര് ബോധവത്ക്കരണം തുടങ്ങണമെന്ന് സി എം സി വൈസ്‌ചെയര്‍മാന് ജാസിം ബിന് അബ്ദുല്ല അല്‍മല്‍കി നിര്‍ദേശിച്ചു. ട്രെയിലറുകള് ഉണ്ടാക്കുന്ന അപകടങ്ങളില് ഒട്ടേറെ ജീവനുകള് നഷ്ടമാകുന്നുണ്ടെന്നും ഇക്കാര്യങ്ങള് ഗൗരവമായി കാണമെന്നും അംഗങ്ങള് ആവശ്യപ്പെട്ടു. ട്രെയിലറുകളില് കയറ്റാവുന്ന പരമാവധി ലോഡ് എത്രയെന്ന് അധികൃതര് വ്യക്തമാക്കണമെന്ന ആവശ്യവും കൗണ്‍സില്‍യോഗത്തില് ഉയര്‍ന്നു.\nഖത്തറില് നെല്‍കൃഷി നടത്താന് അടുക്കളത്തോട്ടം കൂട്ടായിമയെ സഹായിച്ച മുഹമ്മദ് അല് ദോസരിയെ…\nac, bus, Qatar, stop\nPrevious PostPrevious സദാചാര പോലീസിംഗിനെതിരെ മോഹന്‍ലാലിന്റെ ബ്ലോക്\nNext PostNext ദോഹയില് ഭൂമികുലുക്കം മുന്‍കൂട്ടി അറിയാനുള്ള സംവിധാനം തയ്യാറായി.\n159 views | posted on July 20, 2018


ഭാര്യയും ഭർത്താവും തെരഞ്ഞെടുപ്പ് തിരക്കിലാണ്; ഇരുവരും കാലടി പഞ്ചായത്തിലെ സ്ഥാനാര്‍ഥികൾ| Both Wife and husband are candidates for panchayath election – News18 Malayalam\nഭാര്യയും ഭർത്താവും തെരഞ്ഞെടുപ്പ് തിരക്കിലാണ്; ഇരുവരും കാലടി പഞ്ചായത്തിലെ സ്ഥാനാര്‍ഥികൾ\nപഠനകാലത്ത് ക്ലാസ് റപ്പ് സ്ഥാനാർത്ഥിയായി മത്സരിച്ച സിനിമ നടൻ ജയറാമിനെ പരാജയപ്പെടുത്തിയാണ് എൽദോസ് രാഷ്ട്രീയത്തിലേക്ക് ഇറങ്ങുന്നത്\nWife and husband are candidates for panchayath election\nLast Updated : November 15, 2020, 18:48 IST\nഎറണാകുളം കാലടി സ്വദേശി കെടി എൽദോസിൻറെ വീട്ടിൽ സ്ഥാനാർത്ഥികൾ രണ്ടു പേരാണ്. എൽദോസും ഭാര്യ സുജ എൽദോസുമാണ് സ്ഥാനാർത്ഥികൾ. സുജ ഒന്നാം വാർഡിലും, എൽദോസ് രണ്ടാം വാർഡിലുമാണ് മത്സരിക്കുന്നത്.\nരണ്ടുപേരും സ്വതന്ത്ര സ്ഥാനാർത്ഥികളായതിനാൽ വീട്ടിൽ രാഷ്ട്രീയത്തെ ചൊല്ലിയുള്ള തർക്കവും ഇല്ല. വിജയിക്കുമെന്ന ഉറച്ച വിശ്വാസത്തിലാണ് ഇരുവരും. കഴിഞ്ഞ തവണ ഒന്നാം വാർഡിൽ നിന്നും സ്വതന്ത്രനായി മത്സരിച്ച് വിജയിച്ചയാളാണ് എൽദോസ്. സഹോദരനും എൽ ഡി എഫ് സ്ഥാനാർത്ഥിയുമായിരുന്ന വർഗ്ഗീസിനെയാണ് പരാജയപ്പെടുത്തിയത്.\n3 തവണ പഞ്ചായത്തംഗമായിട്ടുണ്ട് എൽദോസ്. കാലടി ശ്രീ ശങ്കരക്കോളേജിൽ പഠിക്കുമ്പോൾ സിനിമാ നടൻ ജയറാമിൻ്റെ സഹപാഠിയായിരുന്നു. അന്ന് എസ് എഫ് ഐ പാനലിൽ ക്ലാസ് റപ്പ് സ്ഥാനാർത്ഥിയായി മത്സരിച്ചു ജയറാമിനെ പരായെപ്പെടുത്തുകയും ചെയ്തിട്ടുണ്ട്.\nFirst published: November 15, 2020, 18:46 IST\nernakulamkaladyLocal body Elecions 2020പഞ്ചായത്ത് തെരഞ്ഞെടുപ്പ്


ആഗോളതാപനം: ഇന്ത്യയടക്കമുള്ള രാജ്യങ്ങളില് വെള്ളപ്പൊക്കത്തിന് സാധ്യതയെന്ന് പഠനം\nമന്ത്രിമാരെ ചൂരല്‍കൊണ്ട് പെരുക്കണമെന്ന് വി.എസ്: മുന്‍കാല പ്രാബല്യം വേണമെന്ന് ഉമ്മന് ചാണ്ടി\nTuesday 11th June 2013 11:15am\nTuesday 11th June 2013 11:11am\nടോക്കിയോ: ലോകത്ത് ആഗോളതാപനം ഈ സ്ഥിതിയില് മുന്നോട്ട് പോവുകയാണെങ്കില് ഇന്ത്യയില് വെള്ളപ്പെക്കത്തിന് സാധ്യത കൂടുതലാണെന്ന് പഠനം.\nടോക്കിയോ സര്‍വ്വകലാശാലയിലെ എന്‍ജിനീയറിംഗ് ഇന്നവേഷന് നടത്തിയ പഠനത്തിലാണ് ഇക്കാര്യം കണ്ടെത്തിയത്.\nഇന്ത്യക്ക് പുറമേ തെക്കു കിഴക്കന് ഏഷ്യയിലും, ആഫ്രിക്കയിലും ഈ നൂറ്റാണ്ടിന്റെ അവസാനത്തോടെ വലിയ വെള്ളപ്പെക്കത്തിന് സാധ്യതയുണ്ടെന്നും പഠനത്തില് വ്യക്തമാക്കുന്നുണ്ട്.\nചൂടിന്റെ കാഠിന്യം 3.5 ഡിഗ്രി സെല്‍ഷ്യസ് കൂടുകയാണെങ്കില് 2100 ആകുന്നതോടെ ഭൗമോപരിതലത്തിന്റെ 42 ശതമാനം ഭാഗവും പ്രളയ ഭീഷണിയിലാകുമെന്ന് ടോക്കിയോ സര്‍വകലാശാല നടത്തിയ പഠനത്തില് അറിയിക്കുന്നു.\nആഗോളതാപനം വര്‍ധിക്കുന്നത് നിയന്ത്രിച്ചില്ലെങ്കില് ലോകത്തെ 29 പ്രധാന നദികളില് വലിയ വെള്ളപ്പൊക്കമുണ്ടാകും. ഇപ്പോള് നൂറ്റാണ്ടിലൊരിക്കല് സംഭവിക്കുന്ന തരത്തിലുള്ള വലിയ വെള്ളപ്പൊക്കം ഓരോ 1050 വര്‍ഷത്തിനിടയില് ഉണ്ടായേക്കാമെന്നാണ് മുന്നറിയിപ്പ്.\nവെള്ളപ്പൊക്ക ബാധിതരുടെ എണ്ണം ഇപ്പോള് കണക്ക് കൂട്ടിയിട്ടുള്ളത് 56 ലക്ഷമാണ്. എന്നാല് ഇത് വരും വര്‍ഷങ്ങളില് എട്ടു കോടിയായി ഉയരാനിടയുണ്ടെന്നും പഠനം വ്യക്തമാക്കുന്നു. എന്നാല് ലോകത്തിന്റെ മറ്റു ചില ഭാഗങ്ങളില് പ്രളയ സാധ്യത കുറയുമെന്നും പഠനം സൂചിപ്പിക്കുന്നുണ്ട്.


മെഡിക്കൽ ക്യാമ്പുകളിൽ സ്റ്റാഫ് നഴ്‌സ് താൽക്കാലിക നിയമനം\nYou are at:Home»Information»മെഡിക്കൽ ക്യാമ്പുകളിൽ സ്റ്റാഫ് നഴ്‌സ് താൽക്കാലിക നിയമനം\nആലപ്പുഴ: ജില്ലയിൽ പ്രളയ ദുരിതത്തിൻ്റെ അടിയന്തിര സാഹചര്യം കണക്കിലെടുത്ത് ആരോഗ്യ കേന്ദ്രങ്ങളിലേക്ക് ഒരു മാസത്തേക്ക് സ്റ്റാഫ് നഴ്‌സായി കരാർ അടിസ്ഥാനത്തിൽ ജനറൽ നഴ്‌സിങ്/ബി.എസ്.സി നഴ്‌സിങ് പാസായ സ്റ്റേറ്റ് നഴ്‌സിങ് കൗൺസിൽ രജിസ്‌ട്രേഷൻ ഉള്ളവരെ തിരഞ്ഞെടുക്കുന്നു.\nജില്ല മെഡിക്കൽ ഓഫീസ് (ആരോഗ്യം) ആലപ്പുഴയിൽ ഓഗസ്റ്റ് 26ന് രാവിലെ 11ന് വാക്-ഇൻ-ഇന്റർവ്യൂ നടത്തും. ആരോഗ്യ വകുപ്പിൻ്റെ ഗവ. സ്‌കൂൾ ഓഫ് നഴ്‌സിങിൽ പാസായ ഉദ്യോഗാർഥികൾ ആരോഗ്യ വിദ്യാഭ്യാസ ഡയറക്ടറേറ്റിന്റെ ജി.എൻ.എം/ബി.എസ് സി നഴ്‌സിങ് പാസായ ഉദ്യോഗാർഥികൾക്ക് മുൻഗണന. ഉദ്യോഗാർഥികൾ ഇല്ലാത്തപക്ഷം മറ്റ് ഉദ്യോഗാർഥികളെ നിയമപ്രകാരമുള്ള മുൻഗണന കണക്കാക്കി നിയമിക്കും. താൽപര്യമുള്ളവർ അന്നേ ദിവസം രാവിലെ 11ന് അസൽ സർട്ടിഫിക്കറ്റുകൾ സഹിതം ഹാജരാകണം.\nPrevious Articleഗവര്‍ണര് ജസ്റ്റിസ് പി സദാശിവം കേരളീയര്‍ക്ക് ഓണസന്ദേശം നല്‍കി\nNext Article പമ്പയിൽ സൈന്യം പാലം നിർമ്മിക്കും


വിവാഹ മോചന കേസില് കുട്ടിയുടെ ഡി.എന്.എ. പരിശോധനയ്ക്ക് ഹൈക്കോടതിയുടെ അനുമതി - Keralabhooshanam Daily വിവാഹ മോചന കേസില് കുട്ടിയുടെ ഡി.എന്.എ. പരിശോധനയ്ക്ക് ഹൈക്കോടതിയുടെ അനുമതി\nHome/NEWS/BREAKING NEWS/വിവാഹ മോചന കേസില് കുട്ടിയുടെ ഡി.എന്.എ. പരിശോധനയ്ക്ക് ഹൈക്കോടതിയുടെ അനുമതി\nകൊച്ചി: വിവാഹ മോചന കേസില് കുട്ടിയുടെ ഡി.എന്.എ. പരിശോധനയ്ക്ക് ഹൈക്കോടതിയുടെ അനുമതി. കുട്ടിയുടെ പിതാവ് താന് അല്ലെന്നും അത് തെളിയിക്കാനായി ഡി.എന്.എ. പരിശോധനയ്ക്ക് അനുമതി നല്‍കണമെന്നുമുള്ള ഭര്‍ത്താവിന്റെ ആവശ്യമാണ് ജസ്റ്റിസ് മുഹമ്മദ് മുഷ്താഖും ജസ്റ്റിസ് കൗസര് എടപ്പഗത്തും അടങ്ങിയ ഡിവിഷന് ബെഞ്ച് അനുവദിച്ചത്.\nഭാര്യയുടെ വിശ്വാസവഞ്ചന ചൂണ്ടിക്കാട്ടിയാണ് ഭര്‍ത്താവ് വിവാഹ മോചനം തേടിയത്. ഭാര്യയുടെ സഹോദരിയുടെ ഭര്‍ത്താവാണ് കുട്ടിയുടെ അച്ഛനെന്നാണ് ഹര്‍ജിയില് ആരോപിച്ചിരിക്കുന്നത്. കുട്ടി കേസില് കക്ഷിയായിരുന്നില്ല. പക്ഷേ, കുട്ടിയുടെ അച്ഛന് താനല്ലെന്ന ഹര്‍ജിക്കാരന്റെ ആരോപണം പ്രഥമദൃഷ്ട്യാ നിലനില്‍ക്കുമെന്ന് വിലയിരുത്തിയാണ് ഡി.എന്.എ. പരിശോധനയ്ക്ക് അനുമതി നല്‍കിയത്. കുടുംബക്കോടതി ഡി.എന്.എ. പരിശോധനയ്ക്ക് അനുമതി നല്‍കാത്തതിനെ തുടര്‍ന്നാണ് ഹൈക്കോടതിയെ സമീപിച്ചത്.\nഹര്‍ജിക്കാരന്റെ വിവാഹം 2006 മേയ് ഏഴിനായിരുന്നു. 2007 മാര്‍ച്ച് ഒന്‍പതിനാണ് യുവതി കുട്ടിക്ക് ജന്മം നല്‍കുന്നത്. വിവാഹ സമയത്ത് ഹര്‍ജിക്കാരന് പട്ടാളത്തിലായിരുന്നു. വിവാഹം കഴിഞ്ഞ് 22ാം ദിവസം ജോലിസ്ഥലത്തേക്ക് പോയി. ഇതിനിടയില് ഭാര്യ സഹകരിക്കാത്തതിനാല് ഒരു തവണ പോലും ശാരീരിക ബന്ധം ഉണ്ടായില്ലെന്നും ഹര്‍ജിക്കാരന് ബോധിപ്പിച്ചിരുന്നു. വന്ധ്യതയുള്ളതിനാല് തനിക്ക് കുട്ടിയുണ്ടാകില്ലെന്ന ഡോക്ടറുടെ റിപ്പോര്‍ട്ടും ഹര്‍ജിക്കാരന് കോടതിയില് ഹാജരാക്കി.\nകുട്ടിക്ക് ഹര്‍ജിക്കാരന് ജീവനാംശം നല്‍കണമെന്നാവശ്യപ്പെട്ട് യുവതി നല്‍കിയ ഹര്‍ജിയില് ഡി.എന്.എ. പരിശോധനയ്ക്കായി ഹാജരാകണമെന്ന് കുടുംബക്കോടതി നേരത്തെ നിര്‍ദേശിച്ചിരുന്നു. എന്നാല് ഹാജരായിരുന്നില്ലെന്നതും കോടതി കണക്കിലെടുത്തു.\nതിരുവനന്തപുരം രാജീവ് ഗാന്ധി സെന്റര് ഫോര് ബയോ ടെക്‌നോളജിയില് ഡി.എന്.എ. പരിശോധന നടത്താനാണ് ഹൈക്കോടതി നിര്‍ദേശിച്ചിരിക്കുന്നത്.\nതന്നെ കൊലപ്പെടുത്താന് സഹതടവുകാര്‍ക്ക് 5രണ്ടു കോടിയുടെ ക്വട്ടേഷന് എന്നു കൊടി സുനിയുടെ മൊഴി\nകെ.യു.ഡബ്ല്യു.ജെ സംസ്ഥാന പ്രസിഡന്‍റ് കെ.പി. റെജിയുടെ ഭാര്യ ആഷ നിര്യാതയായി


ലോക ഷൂട്ടിങ് ചാമ്പ്യന്‍ഷിപ്പില് ഇന്ത്യയ്‌ക്ക് വെള്ളി - Malayalivartha.com Widgets Magazine\nസര്‍ക്കാര് ജീവനക്കാരുടെ ശമ്പളവും പെന്‍ഷനും വൈകിയാല് പലിശ സഹിതം തിരിച്ചുനല്‍കണം; ആന്ധ്ര ഹൈകോടതി വിധി ശരിവെച്ച് സുപ്രീംകോടതി\nപുതുച്ചേരിയില് രാഷ്ട്രപതി ഭരണം നിലവില് വന്നു; മൂന്ന് മാസത്തിനുള്ളില് വീണ്ടും നിയമസഭാ തിരഞ്ഞെടുപ്പ്\nലോക ഷൂട്ടിങ് ചാമ്പ്യന്‍ഷിപ്പില് ഇന്ത്യയ്‌ക്ക് വെള്ളി\n10 SEPTEMBER 2014 10:57 AM IST\nടൊയോട്ട തായ്‌ലന്‍ഡ് ഓപ്പണ് ബാഡ്മിന്റൺ; ഇന്ത്യയുടെ പി.വി. സിന്ധുവും സമീര് വെര്‍മയും ക്വാര്‍ട്ടറില് പുറത്ത്\nലോക ഷൂട്ടിങ് ചാമ്പ്യന്‍ഷിപ്പില് ഇന്ത്യയിലെ ജിത്തു റായിക്ക് വെള്ളി ലഭിച്ചു. 50 മീറ്റര് പിസ്റ്റള് വിഭാഗത്തിലാണ് ജിത്തു വെള്ളി നേടിയത്. ലോക ചാമ്പ്യന്‍ഷിപ്പില് ഇത് റായിയുടെ പത്താം മെഡലാണ്. ദക്ഷിണ കൊറിയയുടെ ജീന് ജൊന്‍ഗോയ്‌ക്കാണ് സ്വര്‍ണം. ജിന് 192.3 പോയിന്റ് നേടിയപ്പോള് ജിത്തു 191.1 പോയിന്റാണ് നേടിയത്. യോഗ്യതാറൗണ്ടില് 29.9 പോയിന്റ് നേടി മുന്നിട്ടു നിന്ന റായി രണ്ടാം ഘട്ടത്തിലാണ് പിന്നോക്കം പോയി 1.2 പോയിന്റിന്റെ ലീഡ് വഴങ്ങിയത്. 172.6 പോയിന്റ് നേടിയ ചൈനയുടെ പാങ് വെയ് വെങ്കലം നേടി.\nഗ്ലാസ്‌ഗോയില് നടന്ന കോമണ്‍വെല്‍ത്ത് ഗെയിംസിലും, ലോകചാമ്പ്യന്‍ഷിപ്പിലും ജയിച്ച ജിത്തു ഒന്‍പത് ദിവസത്തിനിടെ മൂന്ന് ലോകകപ്പ് മെഡല് നേടി.\nരേഷ്മയോട് എനിക്ക് അടങ്ങാത്ത പ്രണയമാണ്... ആദ്യനാളുകളിൽ രേഷ്മ അനുകൂലമായി പെരുമാറി, പിന്നീട് അവളെന്നെ വഞ്ചിച്ചു! രേഷ്മയുടെ കൊലപാതകം മനഃപൂർവമായ നരഹത്യയാണെന്ന് തെളിവുകൾ; രാജകുമാരിയിൽ അരുൺ വാടകയ്ക്ക് താമസിക്കുന്ന മുറിയിൽ നിന്നും കണ്ടെടുത്തത് കൂട്ടുകാർക്ക് എഴുതിയ പത്ത് പേജുകളുൾപ്പെടുന്ന ആത്മഹത്യ കുറിപ്പ്....\nപ്രസവം കഴിഞ്ഞ് മകള് വീട്ടിലെത്തിയപ്പോള് മകളുടെ ഭര്‍ത്താവുമായി അമ്മ ഒളിച്ചോടി (2 hours ago)\nകേരളത്തില് നിന്നുള്ള യാത്രക്കാര്‍ക്ക് നിയന്ത്രണം ഏര്‍പ്പെടുത്തി തമിഴ്‌നാടും പശ്ചിമ ബംഗാളും (3 hours ago)\nശിവകാശിയിലെ പടക്ക നിര്‍മാണശാലയില് വന് പൊട്ടിത്തെറി; ആറ് പേര് മരിച്ചു; നിരവധി പേര്‍ക്ക് പരിക്കേറ്റു (3 hours ago)\n'കോൺഗ്രസും യുഡിഎഫും രാഹുൽ ഗാന്ധിയും മത്സ്യത്തൊഴിലാളികൾക്ക് വേണ്ടി നിലയുറപ്പിച്ചപ്പോൾ രാജേഷിനും സിപിഎമ്മിനും നൊന്തു. അപ്പോഴാണു പച്ചക്കള്ളവുമായി രാജേഷ് അവതരിച്ചിരിക്കുന്നത്. രാജേഷ് ഈ വിഷയത്തിൽ സത്യം (4 hours ago)\nകര്‍ണാടക അതിര്‍ത്തിയില് കേരളത്തില് നിന്നുള്ളവരെ തടഞ്ഞ സംഭവം: കോവിഡില് രാജ്യത്ത് കുറഞ്ഞ മരണനിരക്കും മികച്ച ചികിത്സയും നല്‍കുന്നത് കേരളമാണെന്ന് മുഖ്യമന്ത്രി (4 hours ago)\n'വിധിച്ചിട്ടുണ്ട് എങ്കില് നമുക്ക് തന്നെ കിട്ടിയിരിക്കും.. വിധി/ഭാഗ്യം കൊണ്ട് തരും എന്ന് ചിന്തിച്ച് ഇരിക്കാതെ നമ്മുടെ ഭാഗം നമ്മള് പൂര്‍ണ്ണം ആക്കിയാല് വിധിയുടെ/ഭാഗ്യത്തിന്റെ ഭാഗം ദൈവം പൂര്‍ണ്ണം ആക്കി (4 hours ago)


സെക്‌സ് ചാറ്റില് കുരുക്കി സാമ്പത്തിക തട്ടിപ്പ് | Global Indian News\nHome News സെക്‌സ് ചാറ്റില് കുരുക്കി സാമ്പത്തിക തട്ടിപ്പ്\nസെക്‌സ് ചാറ്റില് കുരുക്കി സാമ്പത്തിക തട്ടിപ്പ്\nജയ്പ്പൂര്: സെക്‌സ് ചാറ്റില് കുരുക്കി സാമ്പത്തിക തട്ടിപ്പിനിരയാക്കുന്ന രാജസ്ഥാന് സംഘം പ്രവര്‍ത്തിക്കുന്നതായി പൊലീസ് ഹൈടെക് സെല്. തട്ടിപ്പിനിരയായവരാരും പരാതിപ്പെടാന് തയ്യാറകാത്തതാണ് അന്വേഷണം മന്ദഗതിയിലാക്കുന്നത്. തട്ടിപ്പിനിരയായവരില് ചിലര് പരിചയക്കാരായ പൊലീസുകാരോട് വിവരങ്ങള് കൈമാറിയതിന്‌റെ അടിസ്ഥാനത്തിലാണ് പൊലീസ് അന്വേഷണം ആരംഭിച്ചത്. 25 ലധികം പേരാണ് രണ്ടുമാസത്തിനിടെ തട്ടിപ്പിനിരയായത്.\nസമൂഹമാധ്യമങ്ങളില് സൗഹൃദം സ്ഥാപിച്ചാണ് തട്ടിപ്പിന്‌റെ തുടക്കം. സൗഹൃദമായി കഴിഞ്ഞാല് പേഴ്‌സണല് വിവരങ്ങള് ചോദിച്ച് മനസ്സിലാക്കി വാട്‌സ്ആപ്പ് നമ്പര് വഴി സെക്‌സ് ചാറ്റിലേക്ക് കടക്കും. പീന്നീടാണ് ഭീഷണിപ്പെടുത്തി പണം തട്ടുന്നത്. നഗ്‌നവിഡിയോ കയ്യില് ഉണ്ടെന്നും പണം നല്‍കിയില്ലെങ്കില് വീട്ടുകാര്‍ക്കും സുഹൃത്തുകള്‍ക്കും അയയ്ക്കുമെന്നും, യുട്യൂബില് അപ്ലോഡ് ചെയ്യുമെന്നും ഭീഷണിപ്പെടുത്തും.\nഭീഷണിക്കു വഴങ്ങാത്തവര്‍ക്കു യുട്യൂബില് അപ്ലോഡ് ചെയ്ത് പിന്നീട് ഡിലീറ്റ് ചെയ്തതിന്റെ വ്യാജ സ്‌ക്രീന് ഷോട്ട് അയയ്ക്കും. ഇതോടെ പേടിച്ച് മിക്കവരും പണം നല്‍കും. പണം നല്‍കിയാല് വീണ്ടും പണം ആവശ്യപ്പെടും. പണം നല്‍കാത്തവരെ വാട്‌സാപ് കോളിലൂടെ ഭീഷണി തുടരും. ഹിന്ദിയിലോ ഇംഗ്ലീഷിലോ ആണ് ചാറ്റിങ് നടത്തുക. തട്ടിപ്പു നടത്തുന്ന പ്രൊഫൈലുകള് ഹിന്ദി പേരിലുള്ളതായിരിക്കുമെന്നും പൊലീസ് പറഞ്ഞു.\nതട്ടിപ്പിനിരയായവരാരും നാണക്കേട് ഭയന്ന് പൊലീസില് പരാതിപ്പെടാനും തയ്യാറാവില്ല. ഇങ്ങനെയാണ് തട്ടിപ്പുസംഘം കേരളത്തില് വിലസുന്നത്. കേരള പൊലീസിനു ലഭിച്ച വിവരങ്ങള് രാജസ്ഥാന് പൊലീസിനു കൈമാറിയിട്ടുണ്ട്. ഫോണ് നമ്പരുകളും അക്കൗണ്ടുകളുടെ വിവരങ്ങളുമാണ് കൈമാറിയത്. ഒഎല്‍എക്‌സ് പോലുള്ള സൈറ്റുകള് വഴി തട്ടിപ്പു നടത്തുന്ന സംഘങ്ങള് രാജസ്ഥാനില് സജീവമാണെന്നാണ് അവിടുത്തെ പൊലീസ് അറിയിച്ചത്.\nPrevious articleനീലനിറമുള്ള എട്ട് കണ്ണുകളുമായി പുതിയ സുന്ദര അതിഥി\nNext articleഭാഗ്യലക്ഷ്മിയും സുഹൃത്തുക്കളും ഒളിവിലെന്ന്


ഭൂമിയെ രക്ഷിക്കണം; കുതിച്ചെത്തുന്ന ഛിന്നഗ്രഹത്തെ തകർക്കാൻ അമേരിക്കയും യൂറോപ്പും | NASA and ESA | Manorama News\nഭൂമിയെ രക്ഷിക്കണം; കുതിച്ചെത്തുന്ന ഛിന്നഗ്രഹത്തെ തകർക്കാൻ അമേരിക്കയും യൂറോപ്പും\nമനോരമ ലേഖകൻ September 20, 2019 02:55 PM IST\nഭൂമിയിലേക്കു വന്നു പതിച്ച പടുകൂറ്റൻ ഉൽക്കയാണ് ദിനോസർ വംശത്തെയാകെ ഇല്ലാതാക്കിയത്. എന്നാല് മനുഷ്യനെ അത്തരമൊരു പേടി ഇതുവരെ പിടികൂടിയിട്ടില്ല. ഈയടുത്ത കാലത്തോ, ഒരുപക്ഷേ ഈ നൂറ്റാണ്ടിലോ പോലും ഭൂമിക്കു നേരെ ഛിന്നഗ്രഹങ്ങളുടെയോ ഉൽക്കയുടെയോ ആക്രമണമുണ്ടാകില്ലെന്നാണു ഗവേഷകർ പറയുന്നത്. ഭൂമിക്കു സമീപത്തേക്ക് ഭീഷണിയാകും വിധം എത്തുന്ന ആകാശവസ്തുക്കളെ (നിയർ ഏർത്ത് ഒബ്ജക്ട്സ്–എൻഇഒ) കണ്ടെത്താൻ വൻ നിരീക്ഷണ സംവിധാനമാണ് നാസ ഉൾപ്പെടെ തയാറാക്കിയിരിക്കുന്നത്. എന്നിരുന്നാലും നാസയെ വരെ ഞെട്ടിച്ചു കൊണ്ട് പല വസ്തുക്കളും ഭൂമിയുടെ തൊട്ടരികിലൂടെ കടന്നു പോയിട്ടുണ്ട്. അതും അവസാനനിമിഷം വരെ ഒരു ടെലസ്കോപ്പിന്റെ പോലും കണ്ണിൽപ്പെടാതെ. അത്തരമൊരു അവസ്ഥ വന്നാൽ എന്തു സംഭവിക്കും? ഇതിനുള്ള വഴി തേടുകയാണ് നാസയും ഇഎസ്എയും.\nബഹിരാകാശ വസ്തുക്കളുടെ ഭീഷണികളിൽ നിന്ന് സ്വയം പ്രതിരോധിക്കാൻ കഴിയുമോ എന്നറിയാൻ നാസയും ഇഎസ്‌എയും ഒടുവിൽ പരീക്ഷിക്കാൻ ഒരുങ്ങുകയാണ്. എന്നാൽ എന്താണ് സംഭവിക്കാൻ പോകുന്നതെന്ന് ശാസ്ത്രജ്ഞർക്ക് പോലും ഉറപ്പില്ല.\nഏകദേശം 160 മീറ്റർ വ്യാസമുള്ള ഡിഡിമോസ് ബി എന്ന ഛിന്നഗ്രഹമാണ് അവർ പരീക്ഷണത്തിനായി തിരഞ്ഞെടുത്തിരിക്കുന്നത്. ഓരോ 11.92 മണിക്കൂറിലും ഡിഡിമോസ് ബി വലിയ ഛിന്നഗ്രഹമായ ഡിഡിമോസ് എയെ പരിക്രമണം ചെയ്യുന്നുണ്ട്. എന്നാൽ ഛിന്നഗ്രഹം തകർക്കൽ ദൗത്യം ആത്യന്തിക വിജയം നിർണ്ണയിക്കാൻ ഇതു സഹായിക്കുമെന്നാണ് കരുതുന്നത്.\nഡിഡിമോസ് ഛിന്നഗ്രഹങ്ങളെ ഭൂമിക്കു സമീപമുള്ള ഒബ്ജക്റ്റ് (എൻ‌ഒ‌ഒ) എന്നാണ് തരംതിരിച്ചിരിക്കുന്നുത്. അതിനർത്ഥം അത് നമ്മളെ ബാധിച്ചേക്കാവുന്നത്ര അടുപ്പമുള്ളതും എന്നാൽ അടുത്തില്ലാത്തതുമാണ്. അതേസമയം എപ്പോൾ വേണമെങ്കിലും ചെറുതോ, വലുതോ ആയ ഒരു ഉൽക്ക ആക്രമണം ഭൂമിക്കു നേരെ ഉണ്ടാകുമെന്നാണു ഗവേഷകരുടെ തന്നെ പ്രവചനം. അടുത്ത നൂറ്റാണ്ടിൽ ഇതു സംഭവിക്കുമെന്ന കാര്യം അവർ ഉറപ്പാക്കുന്നുമുണ്ട്. അതിനെ പ്രതിരോധിക്കാനുള്ള വഴികൾ തേടുകയാണ് ബഹിരാകാശ ശാസ്ത്രജ്ഞർ ഇപ്പോഴും.\nഒട്ടും പ്രതീക്ഷിക്കാത്ത സമയത്ത് വമ്പനൊരു ഉൽക്ക ഭൂമിക്കു നേരെ വന്നാൽ അതിനെ തകർക്കാനുള്ള ആണവ വഴികളും ഗവേഷകർ അന്വേഷിക്കുന്നുണ്ട്. അതായത്, ബഹിരാകാശത്തു വച്ചു തന്നെ ഉൽക്കകളിലേക്കോ ഛിന്നഗ്രഹങ്ങളിലേക്കോ ഒരു അണ്വായുധം ഇടിച്ചു കയറ്റി സ്ഫോടനം നടത്തി തകർക്കുക. ഇത്തരത്തിൽ അണ്വായുധത്തെ വഹിച്ചു കൊണ്ടുപോകാനുള്ള പേടകത്തിനും രൂപം നൽകുകയാണ് ഗവേഷകരിപ്പോൾ.\nകൈനറ്റിക് ഇംപാക്ടർ ഉപയോഗിച്ച് ഛിന്നഗ്രഹങ്ങളെ തകർക്കാൻ സാധിക്കും. ശാസ്ത്രം നിർദേശിക്കുന്ന മികച്ച മാർഗവും ഇതു തന്നെയാണ്. വലുപ്പമേറിയ പേടകങ്ങൾ ഛിന്നഗ്രഹത്തിനു നേരെ അയച്ച് അവയുമായി കൂട്ടിയിടിപ്പിച്ച് വഴിമാറ്റി വിടുന്ന രീതിയാണിത്. എന്നാൽ അപ്രതീക്ഷിതമായെത്തുന്ന ഭീഷണികൾക്കു മുന്നിൽ ഇതു വിലപ്പോകില്ല. അത്തരം ഘട്ടത്തിലാണ് അണ്വായുധ പ്രയോഗം വേണ്ടി വരിക. ഈ അടിയന്തര ഘട്ടങ്ങൾക്കു വേണ്ടി നാസ തയാറാക്കിയ പേടകത്തിനു നൽകിയിരിക്കുന്ന പേരാണ് ഹാമ്മെർ– ഹൈപർവെലോസിറ്റി ആസ്റ്ററോയ്ഡ് മിറ്റിഗേഷൻ മിഷൻ ഫോർ എമർജൻസി റെസ്പോൺസ്. 8.8 ടണ്ണാണ് ഇതിന്റെ ഭാരം. ഒരു ചെറിയ ഛിന്നഗ്രഹത്തെയോ ഉൽക്കയെയോ അണ്വായുധം ഉപയോഗിച്ച് തകർക്കാനുള്ള ശേഷിയുണ്ട് ഈ പേടകത്തിന്.\nബെന്നു എന്ന ഛിന്നഗ്രഹത്തിന്റെ അളവനുസരിച്ചാണ് ഹാമ്മെറിന്റെ നിർമാണം. ഗവേഷകർ ഇന്നുവരെ നടത്തിയ പഠനങ്ങളിൽ നിന്ന്് ഏറ്റവും കൃത്യമായ വിവരങ്ങൾ ലഭിച്ചിട്ടുള്ള ഛിന്നഗ്രഹമാണ് ബെന്നു. 1600 അടി വീതിയുള്ള ഈ ഛിന്നഗ്രഹത്തെ ലക്ഷ്യമിട്ട് 2016ൽ നാസയുടെ ഒസിരിസ്–റെക്സ് എന്ന പേടകം പറന്നുയർന്നിട്ടുണ്ട്. സാംപിൾ ശേഖരണമാണു ലക്ഷ്യം. തിരികെ 2023ൽ ഇതു ഭൂമിയിലെത്തും. അടുത്തകാലത്തൊന്നും ബെന്നു ഭൂമിയുമായി കൂട്ടിയിടിക്കുമെന്നതിന്റെ സൂചനയില്ല. പക്ഷേ അടുത്ത നൂറ്റാണ്ടിൽ ബെന്നു ഭൂമിയുമായൊന്നു തട്ടാൻ 2700ൽ ഒരു ശതമാനം എന്ന നിലയിൽ സാധ്യതയുണ്ടെന്നാണു നാസ വ്യക്തമാക്കുന്നത്. ഈ സാഹചര്യം കണക്കിലെടുത്താണ് ഹാമ്മെറിനു രൂപം നൽകുന്നതും.


പുത്തൻ ലുക്കിൽ ജയറാം ; രമേശ് പിഷാരടി സംവിധായകനാകുന്നു..!\nYou are at:Home»Latest News»പുത്തൻ ലുക്കിൽ ജയറാം ; രമേശ് പിഷാരടി സംവിധായകനാകുന്നു..!\nBy webdesk\t October 1, 2017 No Comments\nപ്രശസ്ത മിമിക്രി ആർട്ടിസ്റ്റും സിനിമ താരവും ചാനൽ അവതാരകനുമൊക്കെയായ രമേശ് പിഷാരടി ആദ്യമായി ഒരു സിനിമ സംവിധാനം ചെയ്യാൻ പോവുകയാണ്. പഞ്ചവർണ്ണ തത്ത എന്ന് പേരിട്ടിട്ടുള്ള ഈ ചിത്രത്തിന്റെ ഔദ്യോഗിക പ്രഖ്യാപനം ഇന്ന് നടന്നു. ജയറാമും കുഞ്ചാക്കോ ബോബനും നായകന്മാർ ആയി എത്തുന്ന ഈ കോമഡി ചിത്രത്തിൽ അനുശ്രീ ആണ് നായിക വേഷത്തിൽ എത്തുന്നത്. മികച്ച ഒരുപിടി മലയാളം ചിത്രങ്ങൾ നിർമ്മിച്ചിട്ടുള്ള പ്രശസ്ത നടനും നിർമ്മാതാവുമായ മണിയൻ പിള്ളൈ രാജു ആണ് ഈ ചിത്രം നിർമ്മിക്കുന്നത്. . ചിത്രത്തിന്റെ ഒരു ഫസ്റ്റ് ലുക്ക് ടീസർ പോലെ ഒരു അനൗൺസ്‌മെന്റ് ടീസർ അണിയറ പ്രവർത്തകർ ഇന്ന് പുറത്തിറക്കി. ചിത്രത്തിലെ ജയറാമിന്റെ ലുക്ക് ആണ് എല്ലാവരെയും ഞെട്ടിച്ചത്. തല മൊട്ടയടിച്ച ലുക്കിൽ ആണ് ജയറാം ഈ ചിത്രത്തിൽ പ്രത്യക്ഷപ്പെടുന്നത്.\nസലിംകുമാർ സംവിധാനം ചെയ്യുന്ന ചിത്രത്തിൽ ആണ് ജയറാം ഉടനെ അഭിനയിക്കാൻ പോകുന്നത്. ഒക്ടോബര് ആദ്യ വാരം സലിം കുമാർ- ജയറാം ചിത്രം ഷൂട്ടിംഗ് തുടങ്ങും.\nഒക്ടോബറിൽ ജയറാം- സമുദ്രക്കനി ചിത്രമായ ആകാശ മിട്ടായി പ്രദർശനത്തിന് എത്തുമെന്നും റിപ്പോർട്ടുകൾ പറയുന്നുണ്ട്. കുഞ്ചാക്കോ ബോബൻ ഇപ്പോൾ സുഗീത് സംവിധാനം ചെയ്യുന്ന ശിക്കാരി ശംഭു എന്ന ചിത്രം ചെയ്യുകയാണ്.ഇതിനെല്ലാം ശേഷം ആയിരിക്കും ഇവർ രമേശ് പിഷാരടി ചിത്രം തുടങ്ങുക. രമേശ് പിഷാരടി ഇതിനു മുൻപേ പുഞ്ചിരിക്കു പരസ്പരം എന്നൊരു ഷോർട് ഫിലിം നിർമ്മിച്ചിട്ടുണ്ട് . കമ്പ്ലീറ്റ് ആക്ടർ മോഹൻലാൽ ഈ ഷോർട് ഫിലിമിൽ പ്രത്യക്ഷപ്പെട്ടിരുന്നു.\nസപ്ത തരംഗ് സിനിമയുടെ ബാനറിൽ ആണ് പഞ്ചവർണ്ണ തത്ത എന്ന ചിത്രം മണിയൻ പിള്ളൈ രാജു നിർമ്മിക്കുന്നത്. എം ജയചന്ദ്രൻ ഗാനങ്ങൾ ഒരുക്കുന്ന ചിത്രത്തിൽ പശ്ചാത്തല സംഗീതം പകരുന്നത് ഔസേപ്പച്ചൻ ആണ്. നാദിർഷ ഒരു അവതരണ ഗാനം ഈ ചിത്രത്തിന് വേണ്ടി ചിട്ടപ്പെടുത്തിയിരിക്കുന്നു.പ്രദീപ് നായർ ഛായാഗ്രഹണം നിർവഹിക്കുന്ന ഈ ചിത്രത്തിൽ സലിം കുമാറും അഭിനയിക്കുന്നുണ്ട്. പുഞ്ചിരിക്കു പരസ്പരം എന്ന ഷോർട് ഫിലിം സംവിധാനം ചെയ്ത ഹരി പി നായരോടൊപ്പം ചേർന്നാണ് രമേശ് പിഷാരടി ഈ ചിത്രത്തിന്റെ രചന നിർവഹിച്ചിരിക്കുന്നത്.\nPrevious Articleതരംഗം കണ്ട് സത്യന് അന്തിക്കാടിന്‍റെ മകന്‍റെ രസകരമായ കുറിപ്പ്\nNext Article മികച്ച പ്രകടനവുമായി ശ്രിന്ദ വീണ്ടും; ഷെർലക് ടോംസ് വിജയകരമായി മുന്നോട്ടു..!


Wednesday 20 April 2016 10:20 am IST\nകൊട്ടാരക്കര: 107 പൊതി കഞ്ചാവുമായി യുവാവിനെ കൊട്ടാരക്കര എക്‌സൈസ് സംഘം പിടികൂടി. പുനലൂര് വാളക്കോട് പാറവിളയില് ബിനോയി(34) നെയാണ് പിടികൂടിയത്. ഇന്നലെ വെളുപ്പിന് 12.30ഓടെ കൊട്ടാരക്കര കെഎസ്ആര്‍ടിസി ബസ് സ്റ്റാന്റില് നിന്നാണ് ഇയാളെ പിടികൂടിയത്. തമിഴ്‌നാട്ടിലെ ചെങ്കോട്ടയില് നിന്നും കഞ്ചാവ് കൊണ്ടുവന്ന് ഓട്ടോറിക്ഷയില് കൊട്ടാരക്കര, കുന്നിക്കോട്, ചെങ്ങമനാട് എന്നിവിടങ്ങള് കേന്ദ്രീകരിച്ചാണ് ഇയാള് കഞ്ചാവ് വില്‍പന നടത്തിവന്നിരുന്നത്. ഒരുപൊതി കഞ്ചാവിന് 300 രൂപ നിരക്കിലാണ് സ്‌കൂള്, കോളേജ് വിദ്യാര്‍ത്ഥികള്‍ക്കും തൊഴിലാളികള്‍ക്കും വിറ്റിരുന്നതെന്ന് എക്‌സൈസ് സിഐ പറഞ്ഞു. ഓട്ടോറിക്ഷ തൊഴിലാളി എന്ന വ്യാജേന ഓട്ടോയില് കറങ്ങി നടന്ന് കഞ്ചാവ് വലിക്കുവാനുള്ള സൗകര്യം ചെയ്തുകൊടുത്തതായി പ്രതി എക്‌സൈസ് സംഘത്തിനോട് സമ്മതിച്ചിട്ടുണ്ട്. കോടതിയില് ഹാജരാക്കി. കഴിഞ്ഞ 20 ദിവസത്തിനുള്ളില് കൊട്ടാരക്കര എക്‌സൈസ് സര്‍ക്കിള് പരിധിയില് കഞ്ചാവുമായി 12 പ്രതികളെ അറസ്റ്റ് ചെയ്തിട്ടുണ്ട്. ഇതില് എഞ്ചിനീയറിംഗ് കോളേജ് വിദ്യാര്‍ത്ഥിയും പെടും. എക്‌സൈസ് സര്‍ക്കിള് ഇന്‍സ്‌പെക്ടര് പി.റോബര്‍ട്ടിന് ലഭിച്ച രഹസ്യവിവരത്തിന്റെ അടിസ്ഥാനത്തിലായിരുന്നു പരിശോധന. എക്‌സൈസ് ഇന്‍സ്‌പെക്ടര് ശശികുമാര്, പ്രിവന്റീവ് ഓഫീസര്‍മാരായ പ്രദീപ്കുമാര്, അന്‍സാര്, സിവില് എക്‌സൈസ് ഓഫീസര്‍മാരായ ജയകുമാര്, ഗോപകുമാര്, ഗിരീഷ് കുമാര്, സുരേഷ് കുമാര്, സന്തോഷ് കുമാര്, സാബു എന്നിവരും സംഘത്തിലുണ്ടായിരുന്നു.\nവില്ലന് കഞ്ചാവുമായി പ്രതി പിടിയില്\n13 കിലോ കഞ്ചാവുമായി മലപ്പുറം സ്വദേശി പിടിയില്\nകഞ്ചാവുമായി യുവതി പിടിയില്


വായിലിട്ടാൽ അലിഞ്ഞുപോകുന്ന സോഫ്റ്റായ ഗുലാബ് ജാമുൻ 😋😋 പാൽ പൊടി കൊണ്ട് വളരെ എളുപ്പത്തിൽ ഉണ്ടാക്കാം 👌😋 - Oman Job Vacancy\nവായിലിട്ടാൽ അലിഞ്ഞുപോകുന്ന സോഫ്റ്റായ ഗുലാബ് ജാമുൻ 😋😋 പാൽ പൊടി കൊണ്ട് വളരെ എളുപ്പത്തിൽ ഉണ്ടാക്കാം 👌😋 ഇത് കുട്ടികൾ മുതൽ മുതിർന്നവർ വരെയുള്ള എല്ലാവർക്കും വളരെയധികം ഇഷ്ടമാകും. തയ്യാറാക്കുന്നത് എങ്ങനെയെന്നു താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്.\nവെള്ളം -1.5 കപ്പ്\nനാരങ്ങ നീര് – 1/2 ടീസ്പൂൺ\nഏലയ്ക്ക -3 എണ്ണം\nപാൽ പൊടി -1/2 കപ്പ്\nമൈദ – 1 ടേബിൾ സ്പൂൺ\nറവ – 1 ടീസ്പൂൺ\nബേക്കിങ് സോഡ – ഒരു നുള്ള്\nപാൽ –2ടേബിൾ സ്പൂൺ\nചുവട് കട്ടിയുള്ള പാത്രത്തിൽ 1.5 കപ്പ് വെള്ളം ഒഴിക്കുക, 1 കപ്പ് പഞ്ചസാര, ഏലയ്ക്ക എന്നിവ ചേർത്ത് 8-10 മിനിറ്റ് വരെ മീഡിയം തീയിൽ തിളപ്പിക്കുക. ചെറുതായി ഒട്ടുന്ന പരുവം ആകുമ്പോൾ തീ ഓഫ് ചെയ്യാം. ഒരു ബൗളിൽ പാൽപ്പൊടി, മൈദ, റവ, നെയ്യ് , പാൽ എന്നിവ ചേർത്ത് കുഴച്ചെടുക്കുക.\nകയ്യിൽ അല്പം എണ്ണ തേച്ച് കുഴച്ച മാവിൽ നിന്ന് അൽപ്പം എടുത്ത് പൊട്ടി പോകാതെ ചെറിയ ഉരുളകൾ ആക്കുക. ചൂടായ എണ്ണയിലേക്ക് 3-4 ഉരുളകൾ ഇട്ട് ഗോൾഡൻ ബ്രൗൺ ആകുന്നത് വരെ ചെറിയ തീയിൽ വറുത്തെടുക്കുക. വറുത്തെടുത്ത ജാമുൻ ചൂട് പഞ്ചസാര ലായനിയിൽ ഇടുക. കുറഞ്ഞത്2മണിക്കൂർ ജാമുൻ പഞ്ചസാര ലായനിയിൽ വയ്ക്കണം.\nഈ വീഡിയോ നിങ്ങൾക്ക് ഇഷ്ടമായി എന്ന് കരുതുന്നു. ഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ.. കൂടുതല് വീഡിയോകള്‍ക്കായി Paradise HealthNGardening – PHnG ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. Video credit: Paradise HealthNGardening – PHnG\nഇനി നന്നായി പഴുത്ത് കറുത്തു പോയ പഴം കളയല്ലേ, അത് കൊണ്ട് ഉണ്ടാക്കാം ഈ കിടിലൻ…


Janmabhumi| പത്തുവര്‍ഷത്തെ ഇടവേളയ്ക്കു ശേഷം റൊമാന്റിക് ഹീറോയായി പ്രഭാസ്; 'രാധേശ്യാം' ടീസര് പുറത്ത്; റിലീസ് നാല് ഭാഷകളില്\nപത്തുവര്‍ഷത്തെ ഇടവേളയ്ക്കു ശേഷം റൊമാന്റിക് ഹീറോയായി പ്രഭാസ്; 'രാധേശ്യാം' ടീസര് പുറത്ത്; റിലീസ് നാല് ഭാഷകളില്\nFebruary 14, 2021, 04:49 p.m.\nപ്രണയദിനത്തില് പുറത്തുവിട്ട ടീസ്ര് വനമേഖലയിലൂടെ ചീറിപ്പാഞ്ഞ് വരുന്ന തീവണ്ടിയുടെ ദൃശ്യത്തോടെയാണ് ആരംഭിക്കുന്നത്. തിരക്കേറിയ റെയില്‍വേ സ്‌റ്റേഷനില് വെച്ച് പ്രേക്ഷകര്‍ക്ക് കൗതുകമുണര്‍ത്തി സ്പാനിഷില് പൂജയോട് പ്രഭാസ് സല്ലപിക്കുന്ന ദൃശ്യവും വീഡിയോയില് കാണാം.\nതെന്നിന്ത്യന് താരം പ്രഭാസ് നയകനാകുന്ന പ്രണയചിത്രം 'രാധേശ്യാമിന്റെ' ടീസര് പുറത്ത്. യുവി ക്രിയേഷന്റെ ബാനറില് ഭൂഷണ് കുമാര്, വാംസി, പ്രമോദ് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്. സച്ചിന് ഖേദേക്കര്, ഭാഗ്യശ്രീ, പ്രിയദര്‍ശി, മുരളി ശര്‍മ, സാശാ ചേത്രി, കുനാല് റോയ് കപൂര് എന്നിവരും പ്രധാന വേഷം കൈകാര്യം ചെയ്യുന്നുണ്ട്. തെലുങ്ക്, ഹിന്ദി, തമിഴ്, മലയാളം എന്നീ നാല് ഭാഷകളിലാണ് ചിത്രം പുറത്തിറങ്ങുന്നത്. കൂടാതെ, മറ്റുഭാഷകളിലേക്ക് മൊഴിമാറ്റവും ഉണ്ടാകുമെന്ന് അണിയറപ്രവര്‍ത്തകര് വ്യക്തമാക്കി.\nപ്രണയദിനത്തില് പുറത്തുവിട്ട ടീസ്ര് വനമേഖലയിലൂടെ ചീറിപ്പാഞ്ഞ് വരുന്ന തീവണ്ടിയുടെ ദൃശ്യത്തോടെയാണ് ആരംഭിക്കുന്നത്. തിരക്കേറിയ റെയില്‍വേ സ്‌റ്റേഷനില് വെച്ച് പ്രേക്ഷകര്‍ക്ക് കൗതുകമുണര്‍ത്തി സ്പാനിഷില് പൂജയോട് പ്രഭാസ് സല്ലപിക്കുന്ന ദൃശ്യവും വീഡിയോയില് കാണാം. നീയാര് റോമിയോ ആണന്നാണോ കരുതിയിരിക്കുന്ന് എന്ന പൂജയുടെ ചോദ്യത്തിന് അവന് പ്രേമത്തിന് വേണ്ടി മരിച്ചവനാണെന്നും ഞാന് ആ ടൈപ്പല്ലെന്ന് പ്രഭാസ് പറയുന്നതും വീഡിയോയില് കാണാം. തെലുങ്ക്, ഹിന്ദി, തമിഴ്, കന്നട, മലയാളം എന്നീ നാല് ഭാഷകളിലാണ് ടീസര് പുറത്തുവിട്ടിരിക്കുന്നത്.\nജൂലൈ 30ന് തിയറ്ററുകളില് എത്തുന്ന ചിത്രത്തില് വിക്രമാദിത്യ എന്ന കഥാപാത്രത്തെയാണ് പ്രഭാസ് അവതരിപ്പിക്കുന്നത്. നായികാ കഥാപാത്രമായ പ്രേരണയെയാണ് പൂജ ഹെഗ്‌ഡെ വേഷമിടുന്നത്. ദീര്‍ഘനാളത്തെ ഇടവേളയ്ക്ക് ശേഷം റൊമാന്റിക് ഹീറോയായി പ്രഭാസ് തിരശീലയിലെത്തുന്ന സിനിമയാണിത്. 2010 ല് പുറത്തിറങ്ങിയ ഡാര്‍ലിങ് ചിത്രത്തിലായിരുന്നു താരം അവസാനമായി റൊമാന്റിക് വേഷം കൈകാര്യം ചെയ്തിരുന്നത്. പ്രണയദിനത്തില് പുറത്തിറങ്ങിയ ടീസറിന് സോഷ്യല് മീഡിയയില് വന് സ്വീകരണമാണ് ലഭിച്ചത്.\nചിത്രത്തിന് സംഗീതം ഒരുക്കുന്നത് തമിഴ് സംഗീത സംവിധായകന് ജസ്റ്റിന് പ്രഭാകരനാണ്. ഛായാഗ്രഹണം: മനോജ് പരമഹംസ, എഡിറ്റിംഗ്: കോട്ടഗിരി വെങ്കിടേശ്വര റാവു, ആക്ഷന്: നിക്ക് പവല്, ശബ്ദ രൂപകല്‍പ്പന: റസൂല് പൂക്കുട്ടി,നൃത്തം: വൈഭവി, കോസ്റ്റ്യൂം ഡിസൈനര്: തോട്ട വിജയഭാസ്‌കര്, ഇഖ ലഖാനി, എക്‌സിക്യൂട്ടീവ് പ്രൊഡ്യൂസര്: എന്.സന്ദീപ്.


പല കഥകളും വായിച്ചാല് തലയ്ക്കടിയേറ്റ അനുഭവം, ചിലതിനെപ്പറ്റി പറയാന് തന്നെ നാണം; വിമര്‍ശനവുമായി ടി പത - Samakalika Malayalam\nപല കഥകളും വായിച്ചാല് തലയ്ക്കടിയേറ്റ അനുഭവം, ചിലതിനെപ്പറ്റി പറയാന് തന്നെ നാണം; വിമര്‍ശനവുമായി ടി പത്മനാഭന്\nBy സമകാലിക മലയാളം ഡെസ്‌ക് | Published: 14th February 2020 05:01 PM |\nLast Updated: 14th February 2020 05:01 PM | A+A A- |\nകൃതി പുസ്തകോത്സവത്തില് ടി പത്മനാഭന് ശ്രീകല മുല്ലശ്ശേരിയുമായി സംസാരിക്കുന്നു\nകൊച്ചി: എല്ലാം തുറന്നു പറയുന്ന കഥാകഥന രീതിയോട് തനിക്ക് യോജിക്കാനാവില്ലെന്ന് കഥാകൃത്ത് ടി പത്മനാഭന്. കൃതി അന്താരാഷ്ട്ര പുസ്തകോത്സവ വേദിയില് എഴുത്തും ജീവിതവും എന്ന വിഷയത്തില് സംസാരിക്കുകയായിരുന്നു അദ്ദേഹം.\nപല കഥകളും വായിച്ചാല് തലയ്ക്കടിയേറ്റ അനുഭവമാണുണ്ടാകുന്നത്. 'പണമുണ്ടാക്കാനുള്ള മാര്‍ഗമായി ഞാന് ഒരിക്കലും എഴുത്തിനെ കണ്ടിട്ടില്ല. തുറന്നെഴുതുന്നു എന്നു പറയുന്നവര് പുസ്തകം വിറ്റ് ലക്ഷങ്ങള് ഉണ്ടാക്കാനായി കച്ചകെട്ടി ഇറങ്ങിയവരാണ്. അത്തരം എഴുത്തുകാരുടെ മുന്നില് പുസ്തകപ്രസാധകര് ക്യൂ നില്‍ക്കും. എനിക്ക് ചില കഥകളെക്കുറിച്ച് പറയാന് നാണമാണ്. അത്രയും അരോചകമാണ് അവ,' -പത്മനാഭന് പറഞ്ഞു.\nഎഴുതിത്തുടങ്ങിയിട്ട് വര്‍ഷം എഴുപതായി. ഒരു വരിപോലും അശ്ലീലം എഴുതിയിട്ടില്ല. പ്രണയം എന്നത് ഒരു എഴുത്തുകാരന് എന്നും പ്രമേയമാണ്, എന്നാല് പ്രണയത്തെ അതിന്റെ ഊഷ്മളത നഷ്ടപ്പെടുത്താതെ സൂക്ഷിക്കാനാണ് തന്നിലെ എഴുത്തുകാരന് ശ്രമിച്ചിരുന്നതെന്ന് അദ്ദേഹം പറഞ്ഞു. പ്രണയദിനം എന്നൊക്കെ പറഞ്ഞ് യുവതലമുറ കാണിക്കുന്ന ചില കാര്യങ്ങളോട് കടുത്ത വിയോജിപ്പുണ്ട്. പ്രണയദിനമൊക്കെ ഉണ്ടാക്കിയത് നവമാധ്യമങ്ങളാണ്. എല്ലാറ്റിനെയും കച്ചവടവല്‍ക്കരിക്കുന്ന പുതിയ പ്രവണതയുടെ ഉല്‍പ്പന്നമാണ് വാലന്റൈന്‍സ് ഡേ. ആ ദിനത്തിന്റെ ഉദ്ദേശശുദ്ധിയെ താന് ചോദ്യം ചെയ്യുന്നില്ലെന്നും ടി പത്മനാഭന് പറഞ്ഞു.\nപുതിയ തലമുറയിലെ എഴുത്തുകളെല്ലാം കുഴപ്പമാണെന്ന അഭിപ്രായമില്ല. കഴിഞ്ഞ ദിവസം വായിച്ച 'വില്ലുവണ്ടി' പോലുള്ള നല്ല കഥകളെഴുതുന്നവരും ഉണ്ട്. നല്ല മുസല്‍മാന് എന്ന തന്റെ ഏറ്റവും പുതിയ കഥ എറണാകുളത്തുണ്ടായ ഒരു അനുഭവത്തിന്റെ നേര്‍സാക്ഷ്യമാണ്. അതില് ഒരു ഭാവനയും ചേര്‍ത്തിട്ടില്ല.\nകൊടിയുടെ നിറം നോക്കി ബന്ധങ്ങള് ഉണ്ടാക്കുന്ന എഴുത്തുകാരനല്ല താന്. അരുതാത്തത് കാണുമ്പോള് പ്രതികരിക്കും, അതുപോലെ തന്നെ നല്ലകാര്യങ്ങളെ പ്രശംസിക്കാനും മടി കാണിക്കാറില്ലെന്ന് പത്മനാഭന് പറഞ്ഞു.\nടി പത്മനാഭന് കൃതി പ്രസാധകര് അശ്ലീലം


ജാഗ്രതൈ! ഈ ബ്രൗസര് നിങ്ങളുടെ വിവരങ്ങള് ചോര്‍ത്തുന്നുണ്ട്! - Oneindia Malayalam\nPublished : August 23, 2017, 10:28\nജാഗ്രതൈ! ഈ ബ്രൗസര് നിങ്ങളുടെ വിവരങ്ങള് ചോര്‍ത്തുന്നുണ്ട്!\nആലിബാബയുടെ ഉടമസ്ഥതയിലുള്ള യുസി ബ്രൗസറിനെ സൂക്ഷിക്കണമെന്ന് മുന്നറിയിപ്പ്. യുസി ബ്രൗസര് ഉപഭോക്താക്കളുടെ വിവരങ്ങള് ചൈനക്ക് ചോര്‍ത്തുന്നുവെന്നാണ് റിപ്പോര്‍ട്ടുകള്. വിവരം ലഭിച്ചതിനെത്തുടര്‍ന്ന് ഉടന് അന്വേഷണം ആരംഭിച്ചെന്ന് കേന്ദ്രസര്‍ക്കാര് അറിയിച്ചു. വിവരം സത്യമാണെന്ന് തെളിഞ്ഞാല് യുസി ബ്രൗസര് ഇന്ത്യയില് നിരോധിക്കുമെന്നും സര്‍ക്കാര് അറിയിച്ചു. ചൈനീസ് കമ്പനിയായ ആലിബാബയുടെ ഉടമസ്ഥതയിലുള്ള യുസി ബ്രൗസര് മൊബൈല് ഉപഭോക്താക്കള് ഏറ്റവും കൂടുതല് ഉപയോഗിക്കുന്ന ബ്രൗസറുകളിലൊന്നാണ്. മൊബൈല് ഫോണിലെ വിവരങ്ങള് ചോരുന്നതായി ഉപഭോക്താക്കളില് നിന്ന് പരാതികള് ലഭിച്ചതായാണ് റിപ്പോര്‍ട്ടുകള്. അണ്‍ഇന്‍സ്റ്റാള് ചെയ്താലും വിവരങ്ങള് ചോരുന്നുവെന്നാണ് ചിലര് പരാതിപ്പെട്ടിട്ടുള്ളത്. ഇതു സംബന്ധിച്ച് യുസി വെബിന് ഇ-മെയില് അയച്ചിട്ടുണ്ടെന്നും ഐടി മന്ത്രാലയം അറിയിച്ചു.


ബ്രസീലിന് വന് തിരിച്ചടി; ഡാനി ആല്‍വ്‌സിന് പരിക്ക് | Brazil Defender Dani Alves Ruled Out of the World Cup\nബ്രസീലിന് വന് തിരിച്ചടി; ഡാനി ആല്‍വ്‌സിന് പരിക്ക്\nMay 12, 2018, 01:44 PM IST\nഫ്രഞ്ച് കപ്പ് ഫൈനലിനിടെയാണ് പി.എസ്.ജി താരമായ ആല്‍വ്‌സിന്റെ കാല്‍മുട്ടിന് പരിക്കേറ്റത്.\nപാരിസ്: ഫുട്‌ബോള് ലോകകപ്പിനൊരുങ്ങുന്ന ബ്രസീലിന് തിരിച്ചടിയായി ഡാനി ആല്‍വ്‌സിന് പരിക്ക്. ഫ്രഞ്ച് കപ്പ് ഫൈനലിനിടെയാണ് പി.എസ്.ജി താരമായ ആല്‍വ്‌സിന്റെ കാല്‍മുട്ടിന് പരിക്കേറ്റത്. ആല്‍വ്‌സിന്റെ പരിക്ക് ഗുരുതരമാണെന്ന് ടീം ഡോക്ടര് വ്യക്തമാക്കി.\nലെസ് ഹെര്‍ബിയേഴ്‌സിനെതിരെയായിരുന്നു പി.എസ്.ജിയുടെ മത്സരം. വേദന നിയന്ത്രിക്കാനാകാതെ ഗ്രൗണ്ടില് കിടന്ന ആല്‍വ്‌സ് മുടന്തിക്കൊണ്ടാണ് ഗ്രൗണ്ട് വിട്ടത്. ഫ്രഞ്ച് ലീഗില് ഇനിയുള്ള മത്സരങ്ങളോടൊപ്പം ലോകകപ്പും ആല്‍വ്‌സിന് നഷ്ടമാകും. ബ്രസീല് ടീമിന്റെ ഡോക്ടറുടെ കീഴില് വിശദമായ പരിശോധന നടത്തുമെന്ന് ബ്രസീല് ഫുട്‌ബോള് കോണ്‍ഫെഡറേഷന് വ്യക്തമാക്കി.\nലോകകപ്പിന് തയ്യാറെടുക്കുന്ന ബ്രസീല് ടീമിന് നഷ്ടപ്പെടുന്ന രണ്ടാമത്തെ പ്രതിരോധ താരമാണ് ആല്‍വ്‌സ്. നേരത്തെ മാര്‍ച്ചില് അത്‌ലറ്റിക്കോ മാഡ്രിഡിനായി കളിക്കുന്നതിനിടെ ഫിലിപ്പ് ലൂയിസിന്റെ കാലൊടിഞ്ഞിരുന്നു. ആറാം കിരീടം ലക്ഷ്യമിട്ടാണ് ടിറ്റെയുടെ പരിശീലനത്തില് ബ്രസീല് റഷ്യയിലേക്ക് പോകുന്നത്.\nContent Highlights: Brazil Defender Dani Alves Ruled Out of the World Cup\nഡാനി ആല്‍വസിനെ തിരിച്ചെത്തിച്ചു; ബാഴ്‌സയില് ആദ്യ സൈനിങ്ങുമായി സാവി


പച്ച കോഴി മുട്ടയ്ക്ക് പിന്നിലെ രഹസ്യം – Meddling Media\n“പച്ച കരുക്കളുള്ള അത്ഭുത കോഴിമുട്ടകൾ മലപ്പുറത്ത് ഒരു ഫാമിൽ ചില കോഴികൾ ഇട്ടുന്നുവെന്നു. അപൂർവമുട്ടയ്ക്ക് ആവശ്യക്കാർ കൂടിയതോടെ ആയിരം രൂപാ നിരക്കിലാണ് ഓരോ മുട്ടയും വിൽക്കുന്നത്.”\n“ഇതിലെന്താണ് ഇത്ര അത്ഭുതം ? ചായം കൊടുത്താൽ മുട്ടയുടെ ഉണ്ണിയുടെ നിറം മാറും “\n“അങ്ങനെ അല്ല, മുട്ടയിൽ ചായം അടിക്കുന്നതല്ല. കോഴി ഇട്ടുന്ന മുട്ട പൊട്ടിക്കുമ്പോൾത്തന്നെ ഉണ്ണിക്ക് പച്ചനിറം കാണപ്പെടുന്നുണ്ടു. വാർത്ത ചാനലുകളിൽ വീഡിയോ സഹിതമുണ്ടായിരുന്നു.”\n“അത് തന്നെയാണ് ഉദ്ദേശിച്ചത്. കോഴിയ്ക്കു കൊടുക്കുന്ന തീറ്റയാണ് മുട്ടയുടെ നിറം തീരുമാനിക്കുന്നത്. കൊഴുപ്പിൽ ലയിക്കുന്ന ഏത് തരം ചായങ്ങൾ തീറ്റയിൽ ഉണ്ടെന്നു അനുസരിച്ച് ഉണ്ണിയുടെ നിറം മാറാം. സാധാരണ കോഴി മുട്ടയുടെ ഉണ്ണിയ്ക്കു മഞ്ഞ-ഓറഞ്ച് ഷെഡിൽ ആയിരിക്കും നിറം. അതുകൊണ്ടു തന്നെ ഉണ്ണിയെന്ന egg yolk നെ മഞ്ഞ കരുവെന്നും പൊതുവേ വിളിക്കാറുണ്ട്”\n“കോഴിത്തീറ്റ ആയിട്ടു സാധാരണ ഫാമുകളിൽ നൽകുന്ന തീറ്റയിൽ ചോളവും ഗോതമ്പും സണ്‍ഫ്ലാവര്റും കൂടുതൽ വരാവുന്നതിനാൽ അവയിൽ നാച്ചുറൽ ആയി ഉള്ള സാന്തോഫിൽ എന്ന ചായം അഥവാ പിഗ്മെന്റു മുട്ടയുടെ ഉണ്ണിയ്ക്കു മഞ്ഞ നിറം കൂടുതലായി നൽകുന്നു.”\n“അപ്പോൾ ഓറഞ്ച് നിറമെങ്ങനെ കടന്നു വരുന്നു ? ഓറഞ്ച് നിറത്തിൽ ഉണ്ണിയുള്ള മുട്ടകൾക്ക് കൂടുതൽ പോഷകഗുണമുണ്ടെന്നു കേട്ടിട്ടുണ്ട് “\n“നമ്മുടെ മാർക്കറ്റിൽ രണ്ടു രീതിയിൽ വളർത്തുന്ന കോഴികളിൽ നിന്നുള്ള മുട്ടകൾ പ്രധാനമായും വരുന്നുണ്ട്. ഒന്നാമത്തെ കൂട്ടിൽ അടച്ചു വളർത്തുന്ന കോഴികൾ. അവയ്ക്കു ഭക്ഷണം കോഴി വളർത്തുന്നവർ നൽകുന്നത് മാത്രേ ഉണ്ടാകൂ, ഇത് പലപ്പോഴും അവയ്ക്കു അനുയോജ്യമായ സമികൃതാഹാരം ആകാറില്ല.\nരണ്ടാമത്തെ രീതിയിൽ ഇങ്ങനെ അല്ലാതെ സ്വതന്ത്രമായി അലയാൻ വിട്ടു അവയ്ക്ക് ആവശ്യമായ ഭക്ഷണം സ്വയം കൊത്തിപ്പെറുക്കി തിന്നാൻ അനുവദിച്ചു കോഴികളെ വളർത്തുന്നു. ഇവയെ free range chicken എന്നാണ് പുറംനാടുകളിൽ വിളിക്കുന്നത്. നമ്മുടെ നാടൻ കോഴികൾ ഇങ്ങനെ വളരുന്ന കോഴികൾ ആണെന്ന് പറയാം. പൊതുവേ പോഷകസമൃദ്ധവുമായ ആഹാരം കഴിക്കുന്നതിനാൽ അവ ഇട്ടുന്ന മുട്ടയ്ക്കും സാധാരണ പോഷകഗുണം കൂടുതൽ ആയിരിക്കും. ഇവയുടെ ആഹാരക്രമത്തിൽ നാച്ചുറലായി കരോട്ടിനോയിഡ് പിഗ്മെന്റുള്ള ഭക്ഷണങ്ങൾ കടന്നു വരുന്നതിനാൽ മുട്ടയുടെ ഉണ്ണിയ്ക്കു ഓറഞ്ച് നിറമായിരിക്കും പൊതുവേ കൂടുതൽ. കൂട്ടിൽ ഇട്ടു വളർത്തുന്ന ഫാം കോഴികളുടെ മുട്ടകളും ഇങ്ങനെ കൂടുതൽ പോഷകഗുണമുണ്ടെന്നു തോന്നിക്കാൻ കരോട്ടിനോയിഡ് പിഗ്മെന്റ കൂടുതൽ ഉള്ള ക്യാരറ്റ്, ജമന്തി പൂവ്, ചുവന്ന ചീര എന്നിവ അധികമായി നൽകി മുട്ടയുണ്ണിയുടെ നിറത്തിൽ ഓറഞ്ച് ഷെഡ് കൂട്ടാറുണ്ട്. പിന്നെ ഇപ്പോൾ കൂട്ടിൽ അടച്ചു വളർത്തുന്ന മുട്ടകോഴികൾക്കും സമികൃതാഹാര ക്രമത്തിൽ ഉള്ള ഡയറ്റ്-ഫോർമുലക്ഷൻ ലഭ്യമാണ്”\n“ഇത്രയും മനസ്സിലായി. പക്ഷെ ഇപ്പൊഴും മുട്ടയുടെ ഉണ്ണിയുടെ നിറമെങ്ങനെ പച്ച ആകുന്നുവെന്ന് മനസ്സിലായില്ല”\n“മുട്ടയുടെ ഉണ്ണിയുടെ നിറം മാറ്റാൻ ഏറ്റവും എളുപ്പമുള്ള മാർഗ്ഗം fat-soluble ആയ സിന്തറ്റിക് പിഗ്മെന്റുകൾ തീറ്റയിൽ നൽകുകയാണ്. ബയോളജി ലാബുകളിൽ സാധാരണ ഉപയോഗിക്കുന്ന ബേസിക് ബ്ലൂ9എന്നു വിളിക്കുന്ന methylthioninium chloride ഇത്തരത്തിൽ നൽകാവുന്നതാണ്. വാട്ടർ കളർ ഉപയോഗിച്ച് പരിചയമുണ്ടെങ്കിൽ അറിയാം മഞ്ഞയും നീലയും ചായങ്ങൾ ചേർത്തു പച്ച നിറം സൃഷ്ടിക്കാമെന്ന്. ഉണ്ണിയുടെ സ്വാഭാവിക മഞ്ഞ നിറത്തിന് ഒപ്പം നീല നിറമുള്ള പിഗ്മെന്റു കൂടി എത്തിയാൽ പച്ച നിറം സൃഷ്ടിക്കാം. ഇതല്ലാതെ പച്ച നിറമുള്ള പിഗ്മെന്റും ഭക്ഷണത്തിൽ കൂടുതലായി നൽകാം.”\n“ഇതുകൊണ്ട് പാർശ്വഫലങ്ങൾ വല്ലതും ?”\n“ബേസിക് ബ്ലൂ9 ഉയർന്ന അളവിൽ രക്തത്തെ ബാധിക്കുന്ന പല പാർശ്വഫലങ്ങൾ ആളുകളിൽ സൃഷ്ടിക്കാം, ചിലരിൽ അലർജിയ്ക്കു റിയാക്ഷൻസ് ഉണ്ടാക്കും “\n“ഇങ്ങനെ സിന്തറ്റിക് രീതിയിൽ അല്ലാതെ നാച്ചുറൽ ആയിട്ടു മുട്ടയുണ്ണിയുടെ നിറം പച്ച ആക്കാൻ പറ്റുമോ ?”\n“നാച്ചുറൽ എന്ന് പറഞ്ഞാലും കോഴികളുടെ ഭക്ഷണക്രമത്തിൽ മാറ്റം വരുത്തുകയാണ്. കോഴികളെപ്പറ്റിയും കോഴി വളർത്തലിനെപ്പറ്റിയും ധാരാളം പുസ്തകങ്ങൾ എഴുതിയ ഗെയ്ൽ ഡാമെറോയുടെ ചിക്കൻ-എൻസൈക്ലോപീഡിയ എന്ന പുസ്തകത്തിൽ ഓക്ക് മരങ്ങളുടെ അണ്ടിയും,\nCapsella bursa-pastoris എന്ന ഒരുതരം ചെടികളും കോഴിത്തീറ്റ ആയി നൽകിയാൽ പച്ച ഉണ്ണിയുള്ള മുട്ടകൾ വരാമെന്നു പരാമർശിക്കുന്നുണ്ട് . ഇതിൽ പറയുന്ന ക്യാപ്സെല്ലാ ചെടി നമ്മുടെ നാട്ടിൽ ലഭ്യമല്ല.\nപച്ചപ്പുല്ല് വായു കടക്കാത്ത അറയിൽ സൂക്ഷിച്ച് പിന്നീട് കന്നുകാലികൾക്ക് തീറ്റവസ്തുവാക്കി നൽകുന്ന സൈലേജ് കോഴിതീറ്റയിൽ ധാരാളമായി കൂട്ടിയാലും ഒലീവ്-ഗ്രീൻ നിറം മുട്ടയിൽ വരാമെന്നു നിരീക്ഷണമുണ്ട്.”\n“വേറെ ഏതൊക്കെ രീതിയിൽ പച്ച നിറം ഉണ്ണിയിൽ വരുത്താം ?”\n“വളരെ ഉയർന്ന അളവിൽ ഗ്രീൻ പീസ് കോഴിത്തീറ്റയിൽ നൽകിയാലും മുട്ടയുടെ ഉണ്ണിയുടെ നിറം പച്ച ആകാം. Cotton seed അതായത് പരുത്തിക്കുരു തീറ്റയിൽ സ്ഥിരമായി ഉൾപ്പെടുത്തിയാലും ഉണ്ണിയുടെ നിറം മാറാവുന്നതാണ്. പരുത്തിക്കുരുവിലുള്ള gossypol എന്ന വിഷാംശം മുട്ടയുടെ ഉണ്ണിക്ക് പച്ചനിറം നൽകാറുണ്ട്. സ്ഥിരമായി ഉയർന്ന gossypol ഉള്ള ആഹാരം കോഴിയ്ക്കു നൽകിയാൽ അവയുടെ ഹൃദയത്തിനും, കിഡ്നിയ്ക്കും ശ്വാസകോശത്തിനമെല്ലാം അപകടം വരാവുന്നതാണ്. ഇത് അല്ലാതെ വടക്കേ അമേരിക്കൻ രാജ്യങ്ങളിൽ വ്യാപകമായി കൃഷി ചെയ്യുന്ന അൽഫാൽഫ എന്ന ചെടിയും കോഴിയെ സ്ഥിരമായി കഴിപ്പിച്ചാൽ പച്ചനിറമുള്ള മുട്ട ഉണ്ണി വരാമെന്നു ചില റിപ്പോർട്ടുകളുണ്ട്. ഒരുപാട് പച്ചപ്പുള്ള സസ്യപദാർത്ഥങ്ങൾ തീറ്റയിൽ വലിയ അളവിൽ ചെന്നാലും ചിലപ്പോൾ ഉണ്ണിയുടെ നിറം പച്ച ആകാമെന്നു ലണ്ടൻ മിനിസ്ട്രി ഓഫ് അഗ്രികൾച്ചർ, ഫിഷറീസ് ആൻഡ് ഫുഡ് ഇറക്കിയ ഗൈഡിൽ പറയുന്നുണ്ട്.”\n“കോഴിയ്ക്കു നൽകുന്ന തീറ്റയിൽ വ്യത്യാസം വരുത്താതെ മുട്ടയുടെ ഉള്ളിലെ നിറം മാറ്റാൻ പറ്റുമോ ?”\n“നേരത്തെ പറഞ്ഞ fat-soluble ആയിട്ടുള്ള പിഗ്മെന്റുകൾ നേരിട്ടു മുട്ടയിൽ കുത്തി വയ്ക്കാം. മുട്ട ചീത്ത ആകുമ്പോൾ സ്യൂഡോമൊണാസ് എന്ന ബാക്ടീരിയുടെയോ ചില ഫാഗ്‌സിന്റെയോ സാന്നിധ്യം കാരണവും പച്ച നിറം വരാം, അത് കൂടുതലും മുട്ടയുടെ വെള്ളയിൽ ആയിരിക്കും.”\n“പക്ഷെ ഇത് രണ്ടും കോഴി മുട്ട ഇട്ടുന്നത് നേരിട്ടു പൊട്ടിച്ചു നോക്കുമ്പോൾ പച്ച നിറം വരുന്നതിനു കാരണമല്ലല്ലോ. അങ്ങനെ വരാൻ വേറെ കാരണമുണ്ടോ ?”\n“സ്പെസിഫിക് ആയിട്ട് ഉണ്ണിയുടെ രൂപീകരണത്തിൽ അതായത് യോക്ക് ഡെവലപ്‌മെമെന്റിൽ വരുന്ന ജീനുകളെ ഓൾട്ടർ ചെയ്തു പച്ച നിറം വരുത്താവുന്നതാണ്. ഉദാഹരണത്തിന് മുട്ടയുടെ തോട്ടിനു അപൂർവ്വമായി നീല നിറം ചില ബ്രീഡിൽ വരാറുണ്ട്. ഒന്നാം ക്രോമോസമിന്റെ short arm ൽ ഉള്ള oocyan ജീൻ ആണ് അതിനു കാരണം. കോഴിയുടെ ഗർഭാശയത്തിൽ മുട്ട വളരുമ്പോൾ ഒരുതരം ബൈൽ സോൾട്ട് ആയ biliverdin ന്റെ uptake കൂടുന്നത് കൊണ്ടാണ് നീലം നിറം തരുന്നത്. ഇത് യോക് ഡെവലപ്പ്‌മെന്റിലോടു എത്തിക്കാൻ പറ്റിയാൽ മുട്ടയുടെ ഉണ്ണിയുടെ നിറം സാങ്കേതികമായി മാറ്റാം, വേറെയും ജീൻ ഓൾറ്ററേഷൻ രീതികളുണ്ട്. പക്ഷെ ഇവ സങ്കീർണമായ ജെനെറ്റിക് എഞ്ചിനീയറിംഗ് ആവശ്യമുള്ള കാര്യങ്ങളാണ്. ഇങ്ങനെ അല്ലാതെ യാദൃച്ഛികമായി ഒരു random mutation വഴി ഒരു ഫാമിലുള്ള ഇരുപത് കോഴികളിൽ ഏഴണ്ണത്തിൻ്റെ മുട്ടയുടെ കരുവും പെട്ടെന്നു പച്ചനിറത്തിലുള്ളത് ആകാനുള്ള സാധ്യത വളരെ വളരെ കുറവാണ്. അത് ഒരുപാട് extraordinary claim ആയതിനാൽ അതിനെ സാധൂകരിക്കാൻ അത്രയ്ക്കു ശക്തമായ തെളിവുകളും വേണം. ആവശ്യമെങ്കിൽ ജനിതക പരിശോധന നടത്തി നോക്കാം.”\n“അതൊന്നും കേരളത്തിലെ ഒരു സാധാരണ ഫാമിൽ ഉള്ള കോഴി കർഷകൻ ചെയ്യാൻ വഴി ഇല്ലല്ലോ. പ്രത്യേകിച്ച് കോഴിയ്ക്ക് കൊടുക്കുന്ന തീറ്റയിൽ മാറ്റം വരുത്തി ഉണ്ണിയുടെ നിറം അധിക ബുദ്ധിമുട്ട് ഇല്ലാതെ മാറ്റാമെന്നതിനാൽ”\n“അതെ ശരിയാണ്. ഇനി സാധാരണ കോഴി മുട്ടകളിൽ തന്നെ ഒരുപാട് നേരം പുഴുങ്ങിയാൽ മുട്ടയുടെ ഉണ്ണിയും വെള്ളയും ചേരുന്ന ഭാഗത്ത് ചെറിയ പച്ചയും ചാരവും ചേർന്ന നിറം വരാം. ഉണ്ണിയിൽ ഉള്ള ഇരുമ്പും വെള്ളയിൽ ഉള്ള സൽഫറും പരസ്പരം റിയാക്ട് ചെയ്തു Ferrous sulfide (FeS2) ഉണ്ടാകുന്നത് കൊണ്ട് ആണ്. ചിലരെ സംബന്ധിച്ചു കാണാനുള്ള ഭംഗി കുറയാമെന്നത് ഒഴിച്ചു നിർത്തിയാൽ വേറെ പ്രശ്നം ഒന്നുമില്ല.”\n“അപ്പോൾ അത്ഭുത മുട്ട എന്നെല്ലാം പറഞ്ഞു പച്ചനിറത്തിൽ ഉണ്ണിയുള്ള മുട്ട അമിത വില ആയ ആയിരം രൂപയ്ക്കു വിൽക്കുന്നത് തട്ടിപ്പ് ആണല്ലേ ?”\n“വിൽപന ചെയ്യുന്നവർ സത്യസന്ധമായി എന്താണ് സംഭിച്ചതെന്ന് പറഞ്ഞ് ഒരു എക്‌ട്രീം ഫാൻസി മുട്ട ആയി വിൽക്കുകയും അത് വാങ്ങുന്നവർ ഈ വില നൽകാൻ തയ്യാറാവുകയും ആണെങ്കിൽ അവരുടെ സൗകര്യം. പക്ഷെ തെറ്റിദ്ധാരണാജനകമായ കാര്യങ്ങൾ പറഞ്ഞ് ലോകത്തിൽ ഒരിടത്തും ഇല്ലാത്ത മുട്ട വില മേടിക്കുന്നതിനെ തട്ടിപ്പ് എന്നു തന്നെ വിളിക്കണം. ഇനി കോഴിയെ ഏതെങ്കിലും extreme diet ൽ ഇട്ടിരിക്കാൻ സാധ്യത ഉള്ളത് കൊണ്ട് സാധാരണ മുട്ടയുടെ അത്രയും പോഷകഗുണം വരാൻ സാധ്യത കുറവാണ്. കൃത്യമായി പറയാൻ biochemical analysis നടത്തണം. ഈ മുട്ട ഭക്ഷിക്കാൻ സുരക്ഷിതമാണെന്നു ഉറപ്പ് ആക്കാൻ ഇങ്ങനെ ഒരു ടെസ്റ്റ് സഹായകരമാണ്.”\nCourtsy_ Abi Jose ambat\nചികിത്സാ കാര്യത്തിലും വേണം സാമ്പത്തിക അച്ചടക്കം


വിദേശത്തു ജോലിയുള്ള നഴ്സുമാർ കോടീശ്വരന്മാർ എന്ന് വിചാരിക്കും പക്ഷെ ചില സമയങ്ങളിൽ ലോൺ എടുക്കേണ്ടി വരും നാട്ടിൽ പോകാൻ | HEALTH NEWS TV\nവിദേശത്തു ജോലിയുള്ള നഴ്സുമാർ കോടീശ്വരന്മാർ എന്ന് വിചാരിക്കും പക്ഷെ ചില സമയങ്ങളിൽ ലോൺ എടുക്കേണ്ടി വരും നാട്ടിൽ പോകാൻ\nഏതു ഇംഗ്ലീഷ് രാജ്യത്താണെങ്കിലും ഒരു രജിസ്റ്റേർഡ് നഴ്സിന് കിട്ടുന്ന ശമ്പളം ഏറെക്കുറെ തുല്യമാണ്. ലണ്ടൻ ആണെങ്കിൽ 2000-3000 പൗണ്ട്, ന്യൂസിലാൻഡിൽ 4000-6000 ന്യൂസിലാൻഡ് ഡോളർ, ഓസ്‌ടേലിയയിൽ 5000-6500 ഓസ്‌ട്രേലിയൻ ഡോളർ ഇങ്ങനെയാണ് ശരാശരി പ്രതിമാസം ഒരു രജിസ്റ്റേർഡ് നഴ്സിന് കിട്ടുന്ന ശമ്പളം. എക്സ്പീരിയൻസ് അനുസരിച്ചു വരുമാനത്തിൽ മാറ്റങ്ങൾ ഉണ്ടാകും.ഇന്ത്യൻ രൂപ വച്ച് കണക്കാക്കി നോക്കുമ്പോൾഓരോ രാജ്യങ്ങളുടെ വിനിമയ നിരക്ക് വച്ച് പരമാവധി 75,000 രൂപ വരെ വ്യതാസം ഉണ്ടാകും.പക്ഷെ ഈ പറഞ്ഞ തുകയിൽ നിന്ന് ടാക്സ്, മറ്റുള്ള ചിലവുകൾ എല്ലാം പോകും. ഓരോ രാജ്യത്തും താമസത്തിനും, ഭക്ഷണത്തിനും എല്ലാം വിവിധ വിലയാണ്. അങ്ങനെയാകുമ്പോൾ ഒരു മാസം ഉണ്ടാകുന്ന 75,000 രൂപയുടെ വ്യതാസം ഒന്നുമല്ലാതായി മാറും.\nഇതിനെ മിക്കവരും കുറച്ചെങ്കിലും മറികടക്കുന്നത് ഓവർടൈം ജോലി ചെയ്താണ്. ഒരു വീട്ടിൽ രണ്ടു പേർ ജോലിക്കു പോകുന്നുണ്ടെങ്കിൽ അവർക്കു നിക്ഷേപം ഉണ്ടാക്കാം.ന്യൂസിലാൻഡിൽ രജിസ്റ്റേർഡ് നഴ്സിന് ശമ്പളം തുടങ്ങുന്നത് ഒരു മണിക്കൂറിൽ 24 ന്യൂസിലാൻഡ് ഡോളറിൽ ആണ്. 128 – 160 മണിക്കൂർ ആണ് പ്രതിമാസ ജോലി സമയം. ഓവർടൈം വേറെ. ഒരേ സ്ഥാപനത്തിൽ 10 വർഷത്തിലധികം നിന്ന് സീനിയർ നേഴ്സ് ആകുമ്പോൾ ഏകദേശം 41 ഡോളർ വരെ മണിക്കൂർ ശമ്പളം ലഭിക്കും. ഈ പറഞ്ഞ കണക്കിൽ നിന്ന് ടാക്സ് പോകും. അങ്ങനെ വരുമ്പോൾ തുടക്കത്തിൽ 24 ഡോളർ ശമ്പളത്തിൽ ജോലിക്ക് കയറുന്ന ഒരു നഴ്സിന് പ്രതിമാസം 3300 ഡോളർ ആണ് വരുമാനം. 4-5 വർഷം എക്സ്പീരിയൻസ് ഉള്ള, 29-32 ഡോളർ ശമ്പളം ഉള്ളവർക്ക് പ്രതിമാസം 4200 ഡോളർ ആയിരിക്കും വരുമാനം. ഇതിൽ നിന്ന് വീട്ടുവാടക, ഭക്ഷണം, കറൻറ്, ഇന്റർനെറ്റ്, കുട്ടികളുടെ പഠിപ്പ് ഇതെല്ലാം പോകും.\nഅതുകൊണ്ടു ഒട്ടുമിക്കവരും ആരോഗ്യം പോലും നോക്കാതെ പരമാവധി ഓവർടൈം ചെയ്യുവാൻ നിർബന്ധിതരാകുന്നു.ലോൺ തിരിച്ചടയ്ക്കുന്നത് അവരവരുടെ സാമ്പത്തിക/വീട് സ്ഥിതി അനുസരിച്ചു ഇരിക്കും. ഒറ്റയ്ക്കാണ് ലോൺ അടയ്ക്കുന്നതെങ്കിൽ 24 വർഷം വേണ്ടി വരും ലോൺ തീർക്കുവാൻ.ഇംഗ്ലീഷ് രാജ്യത്ത് താമസിച്ചു ജോലി ചെയ്യുന്ന ഒരു നഴ്സിന്റെ ശമ്പളം ഇന്ത്യൻ രൂപയിൽ കണക്കാക്കി ഒരുപാട് രൂപ അവർക്കു ലഭിക്കുന്നു എന്ന് ചിന്തിക്കരുത്. കാരണം അവർ താമസിക്കുന്നത് ഇന്ത്യയിൽ അല്ല. ഒരുപാട് ചിലവുകൾ ഉണ്ട്. ഒരു കുടുംബത്തിൽ നിന്ന് രണ്ടു പേർ ജോലിക്കു പോയാൽ മാത്രമേ കുറച്ചെങ്കിലും സമ്പാദ്യം ഉണ്ടാകൂ. ഇംഗ്ലീഷ് രാജ്യത്തു ഒരു ഹോസ്പിറ്റലും താമസവും, ഭക്ഷണവും സൗജന്യമായി നൽകുന്നില്ല. ഒരു പക്ഷെ ഗൾഫ് മേഖലയിൽ ജോലി ചെയ്യുന്നവർക്ക് ഇവരെക്കാളും കുറച്ചെങ്കിലും കൂടുതൽ സമ്പാദിക്കാൻ സാധിക്കുമായിരിക്കും.\nകാരണം താമസവും, ഭക്ഷണവും സൗജന്യമായി ലഭിക്കുന്ന നഴ്സിംഗ് ജോലികൾ ആണ് ഗൾഫ് മേഖലയിൽ മിക്കതും.പിന്നെയുള്ളത് ജോലി ഭാരം. ഇംഗ്ലീഷ് രാജ്യത്തു ജോലി ചെയ്യുന്ന ഓരോ നഴ്സും കഷ്ടപ്പെട്ട് തന്നെയാണ് ജോലി ചെയ്യുന്നത്. 100 മുതൽ 200 കിലോ വരെയുള്ള രോഗികളെ പരിചരിക്കുക നിസ്സാര കാര്യമല്ല. രാവിലത്തെ ജോലി ഉള്ളവർക്ക് ബ്രേക്ക് ഫാസ്റ്റ് എന്നൊന്ന് ഇല്ല എന്ന് പറയുന്നതായിരിക്കും ശരി.പിന്നെ എന്ത് കൊണ്ട് കഷ്ടപ്പെട്ട് IELTS/OET പഠിച്ചു ഒരു ഇംഗ്ലീഷ് രാജ്യത്തേക്ക് നഴ്സുന്മാർ പോകുന്നു?ഭർത്താവ്/ഭാര്യയും കുട്ടികളുമായി ഒരുമിച്ചും, കിട്ടുന്ന ശമ്പളം കൊണ്ട് ബുദ്ധിമുട്ടില്ലാതെ ജീവിക്കുവാനുള്ള റസിഡന്റ് വിസ, സിറ്റിസൺഷിപ് എന്നിവ ഈ രാജ്യങ്ങൾ ഒരു നഴ്സിന് വലിയ ബുദ്ധിമുട്ടുകൾ ഇല്ലാതെ നൽകും. അത് ആ രാജ്യത്തെ ഇമ്മിഗ്രേഷൻ അവരോടു കാണിക്കുന്ന നീതിയാണ്. അവർക്കറിയാം ഒരു വിദേശ നേഴ്സ് എത്രത്തോളം കഷ്ടപ്പെടുന്നു എന്ന്.\nഇതാണ് നഴ്സുമാർക്ക് ലഭിക്കുന്ന ഗുണം.ഇംഗ്ലീഷ് രാജ്യങ്ങൾ കാണുവാൻ മനോഹരമാണ്. അത് ആ രാജ്യത്തെ ജനങ്ങൾ അവരുടെ രാജ്യത്തെ എപ്പോഴും സ്നേഹിക്കുന്നത് കൊണ്ട് ആ രാജ്യത്തെ ഭംഗിയായി സൂക്ഷിക്കുന്നു. ഇവിടെയുള്ള മലയാളികൾ ഫോട്ടോ എടുത്തു സോഷ്യൽ മീഡിയയിൽ ഇടുമ്പോൾ കാണുന്ന ഭംഗി മലയാളികൾ ഉണ്ടാക്കിയതല്ല.പിന്നെയുള്ളത് തണുപ്പ്, ജീവിക്കുന്ന ഓരോ വർഷവും കഴിയുന്തോറും തണുപ്പ് എല്ലാവർക്കും ബുദ്ധിമുട്ടാണ്. “വാതം” എന്ന് മലയാളികൾ വിളിക്കുന്ന ഒരു അസുഖം ഉണ്ട്. അത് മിക്കവർക്കും വരും/ഉണ്ടാകും. അതിന്റെ ബുദ്ധിമുട്ട് അതനുഭവിക്കുന്നവർക്കേ മനസിലാകൂ.കുറേപേർ സോഷ്യൽ മീഡിയയിൽ വീഡിയോയിലൂടെ നഴ്സുമാർ “മാലാഖമാർ, സുന്ദരിമാർ, കഷ്ടപെട്ടാലും ഒരുപാട് ശമ്പളം, നമ്മുടെ അമ്മയെപ്പോലെ ആണ്” എന്നൊക്കെ പറയും. ഈ പറയുന്നവരാരും ഒരു നേഴ്സ് അല്ല എന്ന് ഓർക്കണം. ഒരു നഴ്സിന്റെ കഷ്ടപ്പാട് എന്തൊക്കെ എന്ന് ആരും ഇന്നേ വരെ പറഞ്ഞിട്ടില്ല.\nഅതറിയണമെങ്കിൽ ഒരു നേഴ്സ് തന്നെ ആകണം. അത് കൊണ്ട് “തണുപ്പല്ലേ? സുഖമല്ലേ? നാട്ടിൽ നിന്ന് രക്ഷപ്പെടാൻ പറ്റിയല്ലോ അല്ലെ?” എന്നുള്ള ചോദ്യങ്ങൾക്കു അർത്ഥമില്ല.ഒന്നോ രണ്ടോ വർഷം കൂടി കുടുംബമായി നാട്ടിൽ വരണമെങ്കിൽ ലോൺ വരെ എടുക്കേണ്ട അവസ്ഥ ഉണ്ടാകും. ചിലർ നാട്ടിൽ വീട് പണി തുടങ്ങുന്നത് തന്നെ ലോൺ എടുത്തിട്ടാണ്. അല്ലാതെ ഡോളറുകൾ വാരിക്കൂട്ടി കൊണ്ടല്ല. ലോണുകൾ കിട്ടുവാൻ നാട്ടിലെ പോലെ കഷ്ടപ്പെടേണ്ട എന്നത് കൊണ്ട് മിക്കവരും ലോണിനെ ആശ്രയിക്കും. ഇവിടെ വാഹനങ്ങൾ വാങ്ങുവാൻ വലിയ തുകയൊന്നും മുടക്കേണ്ടതായിട്ടൊന്നുമില്ല അത് കൊണ്ട് മിക്കവർക്കും2വാഹനങ്ങൾ വീതം ഉണ്ടാകും. അതും നല്ല മോഡലുകൾ.\nഇക്കരെ നിൽക്കുമ്പോൾ അക്കരെ പച്ച” എന്ന് ചിന്തിക്കുന്നവർ അറിയേണ്ട കാര്യങ്ങൾ ആണ് ഇത്.പല സിനിമാക്കാരും സീരിയലുകാരും വിദേശ നഴ്സുന്മാരെ മോശമായിട്ടും, നഴ്സിനെ വിവാഹം ചെയ്യുന്ന ആണുങ്ങളെ അറിവില്ലാത്തവനായിട്ടും കാണിക്കുന്ന പതിവുണ്ട്. അത് “അസൂയ” കൊണ്ടാണെന്നേ പറയാൻ പറ്റൂ. മോശ സ്വഭാവം നഴ്സുമാർക്ക് മാത്രമായി ആരും നൽകിയിട്ടില്ല. നൂറിൽ ഒരാൾ ചീത്തയായാൽ എല്ലാവരും ചീത്തയാകില്ല. നഴ്സുന്മാരെ വിവാഹം ചെയ്തു വിദേശ രാജ്യങ്ങളിൽ ആണുങ്ങൾ പോകുന്നെങ്കിൽ നിങ്ങൾക്കില്ലാത്ത ഒരു വലിയ “ഭാഗ്യം” അവർക്കുണ്ടായി എന്ന് കരുതിയാൽ മതി.പാപ്പായി ആ കൂട്ടത്തിൽ കടപ്പാടോടെ\nവേൾഡ് മലയാളി നേഴ്സ്\nPrevious articleട്രെയിനിൽ ഇപ്പൊ യാത്ര ചെയ്തപ്പോ കണ്ട കാഴ്ച സ്കൂൾ യൂണിഫോമിട്ട ഒരു കുട്ടിയും അവളെ ചുറ്റിപ്പിടിച്ചു ഇരിക്കുന്ന ഒരു യുവാവും പൊലീസ് സ്റ്റേഷനിൽ പറഞ്ഞിട്ടുണ്ട് കുറിപ്പ്\nNext articleകുഞ്ഞിന് മുലയൂട്ടുന്നതിനിടെ മാറിടത്തിൽ ഒരു മുഴ അനുഭവപ്പെട്ടു ശേഷം ഡോക്ടറെ കണ്ടു ആഴ്ചയിൽ മുഴ വ്യത്യസ്തമായി വരുന്നുണ്ടെന്ന് കണ്ടെത്തി


ഡിസംബറില് മാത്രം നഷ്ടമായത് 5.7 കോടി ഉപയോക്താക്കളെ; ഞെട്ടല് മാറാതെ എയര്‍ടെല് – Pravasi Corner\nഡിസംബറില് മാത്രം നഷ്ടമായത് 5.7 കോടി ഉപയോക്താക്കളെ; ഞെട്ടല് മാറാതെ എയര്‍ടെല്\nമികച്ച സേവനം നല്‍കിയട്ടും കൂട്ടത്തോടെ വരിക്കാര് നഷ്ടപ്പെടുന്നതിന്റെ ഞെട്ടലിലാണ് മൊബൈല് കമ്പനിയായ എയര്‍ടെല്. എയര്‍ടെല്ലിന് 2018 ഡിസംബറില് മാത്രം നഷ്ടമായത് 5.7 കോടി ഉപയോക്താക്കളെ. കമ്പനി തന്നെയാണ് ഇക്കാര്യം വ്യക്കമാക്കിയത്. ഡിസംബര് അവസാനത്തെ കണക്കുകള് അനുസരിച്ച് 28.42 ഉപയോക്താക്കളാണ് ഇന്ത്യയില് എയര്‍ടെല്ലിനുള്ളത്. ട്രായുടെ കണക്കനുസരിച്ച് 34.1 കോടി മൊബൈല് ഉപയോക്താക്കളാണ് നവംബര് അവസാനം എയര്‍ടെല്ലിനുണ്ടായിരുന്നത്.\nഡിസംബര് അവസാനത്തോടെ ഏകദേശം 5.7 കോടി ഉപയോക്താക്കള് എയര്‍ടെല്ലിനോട് വിടപറഞ്ഞതായി കണക്കുകള് ചൂണ്ടിക്കാട്ടുന്നു. ഇതോടെ ആകെ വരിക്കാരുടെ കാര്യത്തില് ജിയോയും എയര്‍ടെല്ലും തമ്മിലുള്ള അന്തരം ഗണ്യമായി കുറഞ്ഞു. 28 കോടി ഉപയോക്താക്കളാണ് ഡിസംബര് അന്ത്യത്തില് ജിയോയ്ക്കുണ്ടായിരുന്നത്.\n4ജി ഉപയോക്താക്കളുടെ കാര്യത്തില് എയര്‍ടെല്ലിനെ സംബന്ധിച്ചിടത്തോളം പുരോഗതിയാണ് റിപ്പോര്‍ട്ട് ചെയ്തിട്ടുള്ളത്. കഴിഞ്ഞ പാദത്തിന്റെ അവസാനം 7.71 കോടി 4ജി ഉപയോക്താക്കളാണ് എയര്‍ടെല്ലിന് ഉണ്ടായിരുന്നത്. എന്നാല് ജിയോയുടേത് 4ജി വരിക്കാര് മാത്രമാണ്. എയര്‍ടെല്ലിന്റേത് 4ജി, 3ജി, 2ജി വരിക്കാരും ഉള്‍പ്പെടുന്നതാണ്.\nഗൂഗിള് പ്ലസ് അടച്ചുപൂട്ടുന്നു; ചിത്രങ്ങളും രേഖകളും ഉടന് ഡൗണ്‍ലോഡ് ചെയ്യണമെന്ന് ഗൂഗിള്


Steve Waugh announces retirement form International cricket | സ്റീവ് വോ വിരമിയ്ക്കുന്നു - Malayalam Oneindia\n8 min ago മാഫിയ തലവനായ വികാസ് ദുബെക്കൊപ്പമുള്ള യോഗിയുടെ ചിത്രം വൈറല്; യാഥാര്‍ത്ഥ്യം\n14 min ago 'കേരളം കോവിഡ് കൈകാര്യം ചെയ്യുന്നതേക്കുറിച്ച് പൊതുവേ നല്ല മതിപ്പാണ്. പക്ഷേ റിയാലിറ്റി അങ്ങനെ അല്ല'\n37 min ago 'നാടുമുടിഞ്ഞിട്ടായാലും അധികാരം കിട്ടിയാൽ മതി, ദുഷ്ട സ്വപ്നം ചിരിച്ചുല്ലസിച്ച് പറയുന്ന തിരുവഞ്ചൂർ'\nസ്റീവ് വോ വിരമിയ്ക്കുന്നു\nസിഡ്നി: ഇന്ത്യയുമായുള്ള ടെസ്റ് പരമ്പരയ്ക്ക് ശേഷം അന്താരാഷ്ട്ര ക്രിക്കറ്റില് നിന്നും ആസ്ത്രേല്യയുടെ ടെസ്റ് ടീം ക്യാപ്റ്റന് സ്റീവ് വോ വിരമിയ്ക്കും. നവമ്പര് 26 ബുധനാഴ്ച വാര്‍ത്താസമ്മേളനത്തിലാണ് സ്റീവ് വോ തന്റെ വിരമിയ്ക്കല് പ്രഖ്യാപനം നടത്തിയത്.\nഇന്ത്യയുമായി ആസ്ത്രേല്യയുടെ നാല് ടെസ്റുകളുള്ള പരമ്പര തുടങ്ങാനിരിയ്ക്കെയാണ് സ്റീവ് വോ അപ്രതീക്ഷിതമായി വിരമിയ്ക്കല് പ്രഖ്യാപനം നടത്തിയത്. അതേ സമയം ഇന്ത്യയ്ക്കെതിരെ ഡിസംബര് നാലിന് തുടങ്ങുന്ന ടെസ്റ് പരമ്പരയില് തിരഞ്ഞെടുക്കപ്പെട്ടാല് ആസ്ത്രേല്യയ്ക്ക് വേണ്ടി കളിയ്ക്കുമെന്നും സ്റീവ് വോ വ്യക്തമാക്കിയിട്ടുണ്ട്. 1985-86ല് ഇന്ത്യയ്ക്കെതിരായ ടെസ്റ് മത്സരങ്ങള് കളിച്ചുകൊണ്ട് അന്താരാഷ്ട്ര ക്രിക്കറ്റ് രംഗത്തേക്ക് കടന്നുവന്ന സ്റീവ് വോ ഇന്ത്യയ്ക്കെതിരായ ടെസ്റ് മത്സരങ്ങളിലൂടെ വിടപറയാനും മോഹിയ്ക്കുന്നു. .\nഎന്റെ ഇപ്പോഴത്തെ ഫോമും ശാരീരികക്ഷമതയും നോക്കിയാല് എനിയ്ക്ക് ഇനിയും കളിയ്ക്കാന് കഴിഞ്ഞേക്കാം. പക്ഷെ എല്ലാ നല്ല കാര്യങ്ങള്‍ക്കും ഒരു അവസാനം ഉണ്ട്. സിഡ്നിയാണ് വിരമിയ്ക്കല് പ്രഖ്യാപനത്തിന് പറ്റിയ സ്ഥലമെന്ന് ഞാന് കരുതുന്നു. ജീവിതത്തില് ഉയരത്തില് നില്ക്കുമ്പോള് തന്നെ ഞാന് ക്രിക്കറ്റിനോട് വിടപറയുകയാണ്.- ബുധനാഴ്ച സിഡ്നി ക്രിക്കറ്റ് മൈതാനത്തില് നടത്തിയ വാര്‍ത്താസമ്മേളനത്തില് സ്റീവ് വോ പറഞ്ഞു.\nഇന്ത്യയ്ക്കെതിരെ ആസ്ത്രേല്യ നാല് ടെസ്റ് മത്സരങ്ങളാണ് കളിയ്ക്കുക. ഇതില് നാലാമത്തേയും അവസാനത്തേയും ടെസ്റ് മത്സരം സിഡ്നി മൈതാനത്തിലാണ്. സിഡ്നിയില് വച്ച് ക്രിക്കറ്റിനോട് വിടപറയാനാണ് സ്റീവ് വോ മോഹിയ്ക്കുന്നത്.\nക്രിക്കറ്റില് നിന്ന് വിടപറയുന്നത് ദു:ഖകരമാണ്. പക്ഷെ ജീവിതത്തില് ഇനിയും ഏറെ ചെയ്യാനുണ്ട്. അതിനായി ഞാന് താല്പര്യത്തോടെ ഉറ്റുനോക്കുന്നു. ടെസ്റ് ടീമിനെ നയിക്കാന് ഏറ്റവും നല്ല പിന്‍ഗാമി ഇപ്പോഴത്തെ ഏകദിനടീം ക്യാപ്റ്റന് റിക്കി പോണ്ടിംഗ് തന്നെയാണെന്നും സ്റീവ് വോ പറഞ്ഞു.\nസ്റീവ് വോ ഇതിനകം 164 ടെസ്റ് മത്സരങ്ങള് കളിച്ചു. 10,660 റണ്‍സ് നേടി. 32 സെഞ്ച്വറികള് ഇതില് ഉള്‍പ്പെടുന്നു. ഏറ്റവുമധികം ടെസ്റ് സെഞ്ച്വറികള് നേടുന്ന ലോകത്തെ രണ്ടാമത്തെ കളിക്കാരനാണ് സ്റീവ് വോ. ടെസ്റ് സെഞ്ച്വറികളുടെ കാര്യത്തില് ഇപ്പോഴും റെക്കോഡ് 34 സെഞ്ച്വറികള് നേടിയ സുനില് ഗവാസ്കറുടെ പേരിലാണ്.\nആസ്ത്രേല്യയെ 53 ടെസ്റ് മത്സരങ്ങളില് വോ നയിച്ചിട്ടുണ്ട്. അതില് 40 എണ്ണത്തില് വിജയം കണ്ടു. എട്ട് ടെസ്റ് മത്സരങ്ങളില് തോറ്റു. അഞ്ചെണ്ണം സമനിലയിലായി. വെസ്റിന്‍ഡീസിനെതിരെ 1995 ഏപ്രിലില് സബിന പാര്‍ക്കില് നേടിയ 200 റണ്‍സാണ് സ്റീവ് വോയുടെ ജീവിതത്തിലെ ഏറ്റവും ഉയര്‍ന്ന സ്കോര്.\nതന്റെ ഭാര്യ ലിനറ്റിനോടും മൂന്ന് കുട്ടികളോടുമൊപ്പം കൂടുതല് സമയം ചെലവഴിയ്ക്കാന് ആഗ്രഹിയ്ക്കുന്നതായും സ്റീവ് വോ പറഞ്ഞു. ലിനറ്റും മക്കളായ റോസി, ഓസ്റിന്, ലിലി എന്നിവരും എന്റെ ക്രിക്കറ്റ് മോഹങ്ങളെ എന്നും പിന്തുണച്ചു. ഞാന് കൂടുതല് സമയം അവരോടൊപ്പം ചെലവഴിയ്ക്കാന് ആഗ്രഹിയ്ക്കുന്നു.\nഇന്ത്യയ്ക്കെതിരെ ടെസ്റ് പരമ്പര നേടുക എന്നതാണ് സ്റീവ് വോയുടെ അവസാനമോഹം. 2004ല് ഇന്ത്യയില് നടത്തുന്ന ടെസ്റ് മത്സരങ്ങള്‍ക്ക് ശേഷം വിരമിയ്ക്കുമെന്നായിരുന്നു സ്റീവ് വോ നേരത്തെ പ്രഖ്യാപിച്ചിരുന്നത്. എന്നാല് അതിനിടയിലാണ് യാദൃച്ഛികമായുള്ളഅദ്ദേഹത്തിന്റെ വിരമിയ്ക്കല് പ്രഖ്യാപനം.


കാര്യസാധ്യത്തിനായി വെറ്റില പറത്തലും കാര്യസിദ്ധി പൂജയും!! വിശ്വാസികള് തേടിയെത്തുന്ന കുറക്കാവ് ദേവി | Kurakkavu Devi Temple Krishnapuram, Alappuzha- History, Attractions, Specialties and How To Reach - Malayalam Nativeplanet\n»കാര്യസാധ്യത്തിനായി വെറ്റില പറത്തലും കാര്യസിദ്ധി പൂജയും!! വിശ്വാസികള് തേടിയെത്തുന്ന കുറക്കാവ് ദേവി\nPublished: Tuesday, February 16, 2021, 11:03 [IST]\nSports ഒളിമ്പിക്‌സ് 2021: പ്രീക്വാര്‍ട്ടറില് മാനിക ബത്ര കീഴടങ്ങി, ഇന്ത്യയ്ക്ക് തുടരെ നിരാശ\nNews 'കർഷക മിത്രം'; വിവാദങ്ങൾക്കിടയിലും കന്നഡ രാഷ്ട്രീയത്തിൽ തന്ത്രങ്ങളും കുതന്ത്രങ്ങളും പയറ്റി തെളിഞ്ഞ നേതാവ്\nAutomobiles XL6-ന്റെ വല്യേട്ടൻ XL7എംപിവിയെ ഇന്ത്യൻ വിപണിയിൽ അവതരിപ്പിക്കാനൊരുങ്ങി മാരുതി\nഏതു വിശ്വാസിയും ജീവിതത്തിലൊരിക്കലെങ്കിലും പോകണമെന്നാഗ്രഹിക്കുന്ന ക്ഷേത്രങ്ങളുണ്ട്. ജീവിതത്തിലെ പ്രശ്നങ്ങള്‍ക്കുള്ള പരിഹാരമാര്‍ഗ്ഗങ്ങളാലും ആശ്വാസ കേന്ദ്രങ്ങളായും വിശ്വാസികള് ക്ഷേത്രങ്ങളെ ആശ്രയിക്കുമ്പോള് ഒരിക്കലും കൈവിടാത്ത ക്ഷേത്രങ്ങള് പകരുന്ന ആശ്വാസം ചെറുതല്ല. അത്തരത്തില് അത്ഭുതങ്ങളും വിശ്വാസങ്ങളും കൊണ്ട് ഏറെ പ്രസിദ്ധമാണ് ആലപ്പുഴ ജില്ലയിലെ കുറക്കാവ് ദേവി ക്ഷേത്രം ഇഷ്ടകാര്യസാധ്യത്തിനായി . മൂലസ്ഥാനത്തു 'വെറ്റില പറത്തൽ' എന്ന അപൂര്‍വ്വ ആചാരമുള്ള ഭാരതത്തിലെ ഏക ക്ഷേത്രമാണ് കുറക്കാവ് ദേവീ ക്ഷേത്രം. പ്രതിസന്ധികളില് വിശ്വാസികള് തേടിയെത്തുന്ന കുറക്കാവ് ദേവി ക്ഷേത്രത്തിനെക്കുറിച്ചും അതിന്‍റെ ചരിത്രം, പ്രത്യേകതകള്, പൂജ തുടങ്ങിയവയെക്കുറിച്ചും വിശദമായി വായിക്കാം\nആലപ്പുഴ ജില്ലയില് കൃഷ്ണപുരം കാപ്പില് എന്ന സ്ഥലത്താണ് പ്രസിദ്ധമായ കുറക്കാവ് ദേവി ക്ഷേത്രം സ്ഥിതി ചെയ്യുന്നത്. ദൂരസ്ഥലങ്ങളില് നിന്നുപോലും വിശ്വാസികള് വന്നെത്തുന്ന ഈ ക്ഷേത്രത്തിന് ആലപ്പുഴയുടെ വിശ്വാസ ചരിത്രത്തില് പ്രത്യേക സ്ഥാനം തന്നെയുണ്ട്. വിശ്വസിച്ചു പ്രാര്‍ത്ഥിച്ചാല് ഫലം ഉറപ്പാണ് എന്നതു തന്നെയാണ് ഭക്തരെ ഇവിടേക്ക് ആകര്‍ഷിക്കുന്നത്.\nകിരാതമൂര്‍ത്തിയും കുറക്കാവില് അമ്മയും\nശിവനും ഭദ്രകാളിയുമാണ് ഇവിടുത്തെ പ്രധാന പ്രതിഷ്ഠകള്. പരമേശ്വരനെ കിരാത മൂര്‍ത്തിയായും ആദിപരാശക്തിയായ ശ്രീഭദ്രകാളി കുറക്കാവിൽ അമ്മയായും ആണ് ആരാധിക്കുന്നത്. ഗിരിദേവതാ ബന്ധത്തോടു കൂടിയ പരമേശ്വരനാണ് ഇവിടെയുള്ളത് എന്ന പ്രത്യേകതയും ഉണ്ട്. പരമേശ്വരന്‍റെ അതേ പ്രാധാന്യത്തോടു കൂടിയാണ് ഇവിടെ സൗമ്യരൂപത്തില് ഭദ്രകാളിയേയും ആരാധിക്കുന്നത്. ആദ്യകാലത്ത് ഇവിടെയുണ്ടായിരുന്ന യോഗീശ്വരനായ യരു ബ്രാഹ്മണ് പൂജിച്ചിരുന്ന പ്രതിഷ്ഠയായിരുന്നു ഇവിടുത്തെ ഭദ്രകാളിയുടേത് എന്നുമൊരു വിശ്വാസമുണ്ട്. പുരാതന കാലം മുതല് തന്നെ ഇവിടെ ഈ ക്ഷേത്രം നിലനിന്നിരുന്നു എന്നാണ് കരുതപ്പെടുന്നത്.\nവെറ്റില പറത്തല് എന്ന അത്യപൂര്‍വ്വ ആചാരമുള്ള ക്ഷേത്രമാണ് കുറക്കാവ് ദേവീ ക്ഷേത്രം. മൂലസ്ഥാനത്തു ‘വെറ്റില പറത്തൽ' എന്ന ആചാരമാണ് ഇവിടെയുള്ളത്. വിശ്വാസികളുടെ നഷ്ടപ്പെട്ട സാധനങ്ങളും വിലപിടിപ്പുള്ളവയും ംക്കെ കേടുപാടു സംഭവിക്കാതെ തിരികെ ലഭിക്കുവാനാണ് ഈ അപൂര്‍വ്വ ചടങ്ങ് നടത്തുന്നത്. ക്ഷേത്രത്തിനു സമീപത്തുള്ള കാവിലാണ് ഈ വഴിപാട് നടക്കുക.\nക്ഷേത്രത്തിനു പുറത്തെ കടകളില് നിന്നും വെറ്റില വാങ്ങാം, ശേഷം കാവിനു അടുത്തെത്തി വെറ്റില തലയ്ക്കുഴിഞ്ഞ് കാവിലേക്ക് പറത്തി വിടുകയാണ് ചെയ്യുന്നത്. തലയ്ക്കുഴിയുമ്പോള് തന്നെ ആഗ്രഹവും പറയണം. 11 മുതല് മുകളിലേക്ക് എത്ര വെറ്റില വേണമെങ്കിലും പറത്താം. ധാരാളം ആളുകള്‍ക്ക് അതില് നിന്നും ഫലം ലഭിച്ചിട്ടുണ്ട്. മൂലസ്ഥാനത്ത് കോഴിയെപ്പറത്ത്, അടുക്ക് സമര്‍പ്പണം, തെരളി നിവേദ്യം, പട്ടുംമാലയും തുടങ്ങിയ വഴിപാടുകളും ഇവിടെ നടത്തപ്പെടുന്നു.\nകുറക്കാവ് ദേവി ക്ഷേത്രത്തിലെ മറ്റൊരു പ്രധാന പൂജയാണ് കാര്യസിദ്ധി പൂജ. എല്ലാ മലയാള മാസത്തിലെയും രണ്ടാമത്തെയും അവസാനത്തെയും ഞായറാഴ്ചകളിൽ ആണ് അതിപ്രധാനമായ ഈ പൂജ നടക്കുക. രാവിലെ 10 മുതൽ 11 മണി വരെയാണ് ഈ പൂജയുടെ സമയം. 21 ഞായറാഴ്ചകളില് ഈ പൂജയില് പങ്കെടുത്ത് പ്രാര്‍ത്ഥിച്ചാല് പ്രാര്‍ത്ഥിച്ച കാര്യം സാധ്യമാകുമെന്നാണ് വിശ്വാസം. അതിനാലാണ് ഇതിനെ കാര്യസിദ്ധി പൂജ എന്നു വിളിക്കുന്നത്. ഏറ്റവും കുറഞ്ഞത് ഒരു ദിവസത്തെയെങ്കിലും വ്രതാനുഷ്ഠാനവും ഒരു തൂശനില, ഒരു പിടി പൂവ്, രണ്ടിതള് വേപ്പില, ഒരു നാണയം, കര്‍പ്പൂരം എന്നിങ്ങനെയുള്ള പൂജാസാമദ്രികളുമാണ് ഇതിനായി ആവശ്യമുള്ളത്. വലിയ ഭക്തജനത്തിരക്കാണ് ഈ പൂജയില് പങ്കെടുക്കുവാനായുള്ളത്.\nവഴിപാടുകളും ആഘോഷങ്ങളും ഇവിടെ വലിയ രീതിയിലാണ് കൊണ്ടാടുന്നത്. ക്ഷേത്രത്തിലെ തിരുവുത്സവം ധനുമാസത്തിലെ തിരുവാതിരപൊങ്കാലയും പുണര്‍തം നക്ഷത്രത്തിലെ തിരുവുത്സവവുമാണ്. ശിവരാത്രി, വിനായക ചതുര്‍ത്ഥി, രാമായണ മാസാചരണം, മണ്ഡലകാം. നവരാത്രി തുടങ്ങിയ ദിവസങ്ങളും ഇവിടെ ആഘോഷിക്കാറുണ്ട്. നാടിന്റെ വിവിധ ഭാഗങ്ങളില് നിന്നും വിശ്വാസികള് ആഘോഷങ്ങള്‍ക്കായി ഇവിടെ എത്തുന്നു.\nആലപ്പുഴ ജില്ലയുടെ തെക്ക് കൃഷ്ണപുരം കാപ്പിൽ ഗ്രാമത്തിലാണ് കുറക്കാവ് ദേവീ ക്ഷേത്രം സ്ഥിതി ചെയ്യുന്നത്. കായംകുളം -കൊല്ലം പാതയില് കൃഷ്ണപുരത്ത് നിന്നും ഒന്നര കിലോമീറ്റര് ദൂരമുണ്ട് ക്ഷേത്രത്തിലേക്ക്. ബസിനു വരുന്നവര്‍ക്ക് കൃഷ്ണപുരം സിപിസിആര്‍ഐ സ്റ്റോപ്പില് നിന്നും ഓട്ടോയ്ക്ക് ക്ഷേത്രത്തിലെത്താം. ആലപ്പുഴയില് നിന്നും ഇവിടേക്ക് 50 കിലോമീറ്റര് ദൂരമുണ്ട്.\nRead more about: alappuzha temples mystery shiva temple ആലപ്പുഴ ക്ഷേത്രങ്ങള്


മനസില് തികട്ടി വരുന്ന വാപ്പയുടെ ഓര്‍മ്മകളില് - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nഅനുസ്മരണം/ മുഹമ്മദ് ഹനീഫ ബി എ പട്‌ള\n(my.kasargodvartha.com 23.07.2020) എന്റെ വാപ്പ (അബ്ദുര് റഹ് മാന് ബൂഡ്) ജീവിതത്തോട് വിട പറയുന്നത് ഈ അടച്ചിരിപ്പ് വേളയിലാണ്. അത് കൊണ്ട് തന്നെ വളരെപ്പേരിലേക്കൊന്നും വിവരം കൈമാറാനോ വിവരം നല്‍കപ്പെട്ടവര്‍ക്ക് തന്നെ മരണാനന്തര ചടങ്ങുകളില് ഭാഗഭാക്കാവാനോ സാധിച്ചില്ല. സ്‌നേഹിച്ചും സ്‌നേഹിക്കപ്പെട്ടും കൊതി തീരാത്ത ഒരു മകനെന്ന നിലയിലാവും ആ വേര്‍പാട് ഇപ്പോഴും അകാലത്തില് പൊഴിഞ്ഞ് പോയത് പോലെ എനിക്കനുഭവപ്പെടുന്നത്. പതിവ് പോലെ മരണപ്പെടുന്നതിന് രണ്ട് മാസങ്ങള്‍ക്ക് മുമ്പ് ബാങ്ക് വിളി ചെവിയിലേക്കിറ്റ് വീണ ഒരു സുബഹി (പ്രഭാത) സമയത്ത് അദ്ദേഹം, ത്വാഹാ നഗര് പളളിയിലേക്ക് പുറപ്പെട്ട് വീടിന്റെ ഗെയിറ്റ് വരെയെ എത്തിയുള്ളൂ.. അസ്വസ്ഥത അനുഭവപ്പെട്ട് തിരിച്ചു വന്ന് വീടിന്റെ സിറ്റൗട്ടിലെ കസേരയിലിരുന്നു അതോടെ തുടങ്ങിയ കിടപ്പ് (സ്‌ട്രോക്ക് സംബന്ധമായ) കലശലായി പിന്നീട് മരണത്തിന്റെ നിത്യമായ തണുത്ത നിശ്ചലതയിലേക്ക് കടന്നു പോവുകയായിരുന്നു. മംഗലാപുരത്തെയും, പിന്നീട് കാസര്‍കോട്ടെ ആശുപത്രീ വാസത്തില് നിന്ന്, ഡോക്ടര്‍മാര് കൈയൊഴിഞ്ഞപ്പോള് വീട്ടിലേക്ക് മാറ്റുകയായിരുന്നു. ഇവിടെ ഒരു ഓര്‍മ്മക്കുറിപ്പ് രേഖപ്പെടുത്താന് ഞാന് തുനിയുന്നത് അദ്ദേഹം ജീവിച്ചു പോയ വഴികളില് കുടുംബത്തോടൊപ്പം ആ കരുതല് ചുറ്റുവട്ടങ്ങളിലേക്കും പ്രസരിപ്പിച്ചു എന്നത് കാരണമാണ്. പലര്‍ക്കും വാപ്പ ജീവിത്തിലുടനീളം നീട്ടിയ ചില കൊച്ചു കൊച്ചു സഹായഹസ്തങ്ങള് തന്റെ സേവന പാതയില് മാതൃകകളായി, മിന്നാമിനുങ്ങ് വെട്ടങ്ഹളായി ഈ ഇരുട്ടിലും ജ്വലിച്ചു നില്‍ക്കുന്നു എന്നതാണ്. തലയില് വലിയ തളങ്കരത്തൊപ്പിക്കൊപ്പം, വളരെ എളിയ ജീവിതവും സൗമ്യതയാര്‍ന്ന സംസാര രീതിയും, ഇത് പറഞ്ഞാല് ആരും വാപ്പയെ തിരിച്ചറിയും.\nമധൂര്, പട്‌ളയിലെ ഒരു സാധാരണ കുടുംബത്തിലാണ് വാപ്പ ജനിക്കുന്നത്. ചെറിയ ക്ലാസുകളിലെ പഠനത്തിനു ശേഷം ജീവിതം മാര്‍ഗ്ഗം തേടി മുംബൈയിലേക്ക് ചേക്കേറി. ഹിന്ദിയില് ആശയ വിനിമയം സാധ്യമായി തുടങ്ങിയതോടെ ഡ്രൈവിങ് പഠിച്ച് നേരെ പോയി ടാക്‌സി പെര്‍മിറ്റ് കരസ്തമാക്കുകയായിരുന്നു.. ഒരു ഹ്രസ്വ കാലം മുംബൈ മഹാ നഗരത്തില് ടാക്‌സി ഡ്രൈവറായരിക്കവേയാണ് കണ്ടാല ഘാട്ടി അടക്കമുള്ള ദുര്‍ഘടമായ വഴികളിലൂടെ പല തവണ ടാക്‌സി ഓടിച്ചു കൊണ്ട് തന്നെ വാപ്പ നാട്ടിലേക്ക് വന്നിരുന്നത്. ഇത്തരം സാഹസീകരായ യുവത്വത്തെ അന്ന് ഗള്‍ഫ് മണലാരണ്യം മാടി വിളിക്കുകയായിരുന്നു. ആ മോഹവലയത്തില് പെട്ട് വാപ്പയും ഉയര്‍ന്ന ജീവിതമാര്‍ഗ്ഗം തേടി വിമാനം കയറി, അബൂദാബിയിലേക്ക്. അവിടെ വിംപി റെസ്റ്റോറന്റിലും ഒരറബി വീട്ടിലുമൊക്കെ ചെറിയ ചെറിയ കാലയളവിലെ ജോലിക്ക് ശേഷം അവിടുത്തെ ഒരു സെമി ഗവണ്‍മെന്റ് സ്ഥാപനത്തിലേക്ക് കയറാന് ജോലി വീട്ടിലെ മാലിക് തന്നെ സഹായിക്കുന്നു. വാപ്പക്ക് സഹചര്യമനുസരിച്ച് വലിയ സമ്പന്നനാകാമായിരുന്നു. പക്ഷെ സത്യ സന്ധതയും സഹജീവി കാരുണ്യവും അതിനൊന്നും അനുവദിച്ചില്ല. താഴെത്തട്ടിലുള്ളവരിലേക്ക് അറിഞ്ഞും അറിയാതെയും കൈകയയഞ്ഞ് സഹായിക്കാന് എന്നും വാപ്പ തന്റെ നല്ലൊരു സമയവും വിനിയോഗിച്ചിരുന്നു. ദീനീ മേഖലയില് പള്ളി പരിപാലനങ്ങളിലും പുതിയ തലമുറയുടെ ദീനീ വിദ്യാഭ്യാസ മേഖലയിലും തന്റെ സേവന സാന്നിദ്ധ്യം എത്തിക്കാന് വാപ്പക്ക് വല്ലാത്തൊരു ഉത്സാഹമായിരുന്നു.\nതന്റെ ആരാധ്യനായ നേതാവ് സുലൈമാന് സേഠിനെ അബൂദാബിയില് വെച്ചാണ് വാപ്പ കണ്ടു മുട്ടുന്നത്. അദ്ദേഹവുമായുള്ള അടുപ്പം തന്നെയാണ് പില്‍ക്കാലത്ത് ഐ.എന്.എല്ലില് ചേര്‍ന്ന് പ്രവര്‍ത്തിക്കാന് ഹേതുവായത്. തന്റെ സേവന രംഗത്ത് ആ അതിര് വരമ്പുകളൊന്നും പ്രകടമായില്ല. എല്ലാവരും അദ്ദേഹത്തിന് സ്വന്തക്കാരെ പോലെ ആയിരുന്നു. കൂട്ടായ പ്രവര്‍ത്തന മേഖലകളില് എല്ലാ സംഘടനകളുമായും കൈകോര്‍ത്ത് പ്രവര്‍ത്തിക്കാന് ഗള്‍ഫിലെ ജോലി കഴിഞ്ഞുള്ള വേളകള് ഉപയുക്തമാക്കിയിരുന്നു. ജോലി കഴിഞ്ഞ് മുറിയിലെത്തിയാല് വാപ്പ വിശ്രമത്തിന്റെ പേരില് ഒതുങ്ങിക്കൂടിയില്ല. ആ നാല് പതിറ്റാണ്ട് കാലത്തിനിടയിലെ പ്രവാസികളായ നാട്ടുകാര്‍ക്കും സുഹൃത്തുക്കള്‍ക്കും അദ്ദേഹത്തിന്റെ സഹായം ലഭിച്ചിരുന്നത് പലരും അനുസ്മരിക്കുന്നു. നാട്ടിലെ (പട്‌ള) പള്ളിയുടെയും മദ്‌റസയുടെയും ഉന്നമനത്തിന് വേണ്ടിയുള്ള പ്രവര്‍ത്തനങ്ങളില് പങ്കാളിയാകുമായിരുന്നു. ബൂഡ് മസ്ജിദിന്റെ പുനര്‍നിര്‍മ്മാാണത്തിന് വേണ്ടിയുള്ള പട്‌ള പ്രവാസികളുടെ പ്രവര്‍ത്തനത്തിലും സജീവമായിരുന്നു.\nനാലഞ്ച് മാസങ്ങള്‍ക്ക് മുമ്പ് തന്റെ സ്‌പോന്‍സറുടെ വിയോഗ വിവരം അറിഞ്ഞാണ് വീണ്ടും സന്ദര്‍ശന വിസയില് ഗള്‍ഫിലെത്തുന്നത്. ആ സൗഹൃദത്തിന്റെ ആഴമാണ് അത് വെളിവാക്കുന്നത്. ഗള്‍ഫ് തൊഴില് ജീവിതം ഒഴിവാക്കി, ആ നാടിനോട് വിട പറയുന്ന വേളയില് ആ അറബി യാത്രയാക്കിയ സന്ദര്‍ഭം വാപ്പ പലപ്പോഴും അനുസ്മരിച്ചിട്ടുണ്ട്. കൂടെ ജോലി ചെയ്യുന്ന ഒരു അറബി വാപ്പയുടെ ഉറ്റ സുഹൃത്താവുകയും വാപ്പയോടൊപ്പം നാട്ടിലേക്ക് വരികയും ഉണ്ടായി. പട്‌ള ത്വാഹ നഗറിലെ പള്ളിയും മദ്‌റസയും ആ സന്ദര്‍ശനത്തിന്റെ ബാക്കി പത്രമാണ്. 2008ലാണ് വാപ്പ പ്രവാസ ജീവിത്തിന് വിരാമമിട്ട് കൊണ്ട് നാടണയുന്നത്. അതിന് ശേഷം പട്‌ള വലിയ ജുമാ മസ്ജിദിന് കീഴില് ജോലി ചെയ്യുന്ന ഉസ്താദന്മാര്‍ക്ക് ഭക്ഷണമൊരുക്കുന്നതില് വ്യാപൃതമാവുകയായിരുന്നു. വര്‍ഷങ്ങള്‍ക്ക് മുമ്പ് തന്നെ വാപ്പ തന്റെ നിത്യ വിശ്രമത്തിന് ഖബറിടം തെരഞ്ഞെടുത്ത് വെച്ചിരുന്നു. ഇഹലോകത്തെ മിക്ക യാത്രകള്‍ക്കും എപ്രില് 11 തെരഞ്ഞെടുക്കാറുണ്ടായിരുന്നു വാപ്പ. ഈ എപ്രില് പിറന്നതോടെ, ഓരോ ദിവസവും അതെന്നെ അസ്വസ്ഥനാക്കിയിരുന്നു. പക്ഷെ വാപ്പക്ക് 2020 എപ്രില് 11 വരെ ജീവന് മുന്നോട്ട് കൊണ്ട് പോകാനായില്ല. എപ്രില് 5ന് രാവിലെ ഞങ്ങളെ അനാഥരാക്കി അദ്ദേഹം വിട പറഞ്ഞു. പക്ഷെ അന്നെ ദിവസം 1441 ശഹബാന് 11 ആയിരുന്നു. സ്വന്തം കുടുംബത്തിനൊപ്പം സ്‌നേഹിതര്‍ക്ക് വേണ്ടിയും അയല്‍ക്കാര്‍ക്ക് വേണ്ടിയും നാട്ടുകാര്‍ക്ക് വേണ്ടിയും തന്റെ ആയുഷ്‌കാലം മുഴുവന് നീക്കി വെച്ച കരുതലുകളുടെ നിര്‍വൃതിയോടെ വളരെ സൗമ്യനായ..ി ഒരു ചെറു പുഞ്ചിരി മുഖത്ത വെച്ച്.. മഗ്ഫിറത്തും മര്‍ഹമത്തും നേര്‍ന്നു കൊണ്ട് മൂത്ത മകന്.\nKeywords: Kerala, News, Mohammed Haneefa BA Patla, Remembrance of Abdul Rahman Bood


സിപിഎം കുടിയിറക്കിയ കുടുംബത്തെ സിപിഐ സംരക്ഷിക്കും; സിപിഎമ്മുകാര്‍ക്കെതിരെ കേസെടുത്തില്ലെങ്കില് സമരം - Samakalika Malayalam\nസിപിഎം കുടിയിറക്കിയ കുടുംബത്തെ സിപിഐ സംരക്ഷിക്കും; സിപിഎമ്മുകാര്‍ക്കെതിരെ കേസെടുത്തില്ലെങ്കില് സമരം\nBy സമകാലിക മലയാളം ഡെസ്‌ക് | Published: 07th December 2017 08:29 AM |\nLast Updated: 07th December 2017 08:29 AM | A+A A- |\nകുമളി: സിപിഎം കുടിയിറക്കിയ രണ്ട് പെണ്‍കുട്ടികള് അടങ്ങിയ ദളിത് കുടുംബത്തിന് അഭയം നല്‍കുമെന്ന് വ്യക്തമാക്കി സിപിഐ. ഈ കുടുംബത്തെ വാടക വീട്ടില് താമസിപ്പിക്കാനാണ് സിപിഐയുടെ ഇപ്പോഴത്തെ നീക്കം.\nസിപിഎം പാര്‍ട്ടി ഓഫീസാക്കി മാറ്റിയ ഇവരുടെ വീട് വീണ്ടെടുക്കുന്നത് വരെ മറ്റൊരു വാടക വീട്ടില് ഇവരെ താമസിപ്പിക്കാനാണ് സിപിഐ തീരുമാനം. ഡിസംബര് പത്തിനകം ഈ കുടുംബത്തെ വീട്ടില് നിന്നും ഇറക്കി വിട്ടവര്‍ക്കെതിരെ നടപടി എടുത്തില്ലെങ്കില് സമരവുമായി സിപിഐ മുന്നോട്ടു പോകും.\nമുരുക്കുടി ലക്ഷ്മി വിലാസത്തില് മാരിയപ്പന് ശശികല ദമ്പതികളേയും രണ്ടും മൂന്നും വയസ് പ്രായമുള്ള ഇവരുടെ പെണ്‍മക്കളേയുമാണ് വീട്ടില് നിന്നും ഇറക്കി വിട്ടത്. ഇതില് സിപിഎം മുരുക്കടി ബ്രാഞ്ച് സെക്രട്ടറി ബിനീഷ് ദേവ്, അനൂപ്, അനിയന്, അഭിലാഷ് എന്നിവര്‍ക്കെതിരെയാണ് കേസ്.\nബന്ധുക്കളായ മാരിയപ്പനും, മുഹമ്മദ് സല്‍മാനും തമ്മിലുള്ള തര്‍ക്കമാണ് സംഭവങ്ങള്‍ക്ക് ആധാരം. മുത്തച്ഛനൊപ്പമായിരുന്നു മാരിയപ്പന്റെ താമസം. വിവാഹത്തിന് ശേഷം ഈ വീട് നല്‍കാമെന്ന് മുത്തച്ഛന് വാക്ക് നല്‍കിയിരുന്നതായി മാരിയപ്പന് പറയുന്നു. ശശികലയെ വിവാഹം കഴിച്ചതിന് ശേഷം മാരിയപ്പനും സല്‍മാനും വീടിന്റെ ഉടമസ്ഥതയെ ചൊല്ലി തര്‍ക്കമായി.\nതര്‍ക്കത്തിന് ഇടയില് ഭൂമിയുടെ അവകാശം സല്‍മാന് തന്റെ പേരിലാക്കി. പ്രശ്‌നം പരിഹരിക്കാനായിട്ടാണ് സല്‍മാന് സിപിഎമ്മിനെ സമീപിക്കുന്നത്. മാരിയപ്പനാവട്ടെ സിപിഐക്കാരോടും സഹായം തേടി. മാരിയപ്പന് ഒപ്പം നിന്ന സിപിഐക്കാര് കഴിഞ്ഞ ദിവസം വീടിന് മുന്നില് കൊടി നാട്ടി. നേതാക്കള് ഇടപെട്ട് കൊടി മാറ്റിച്ചെങ്കിലും പ്രശ്‌ന പരിഹാരം ആയില്ല.\nപീരുമേട് കോടതിയെ സമീപിച്ച ശശികല വീട്ടില് നിന്നും തങ്ങളെ ഇറക്കിവിടാന് പാടില്ലെന്ന ഉത്തരവ് സമ്പാദിച്ചു. എന്നാല് ഉത്തരവുമായി എത്തിയപ്പോള് വീട് പാര്‍ട്ടി ഓഫീസായെന്നും, തങ്ങളെ മര്‍ദ്ദിച്ചതായും അവര് പറയുന്നു.\nഎന്നാല് വീട് പാര്‍ട്ടി ഓഫീസിന് വേണ്ടി വാടകയ്ക്ക് നല്‍കിയതാണെന്നാണ് സിപിഎമ്മിന്റെ നിലപാട്. രേഖകള് സല്‍മാന്റെ പേരിലായതിനാല് വീട് ഒഴിയണമെന്ന് മാത്രമാണ് തങ്ങള് ആവശ്യപ്പെടുന്നതെന്നും സിപിഎം പറയുന്നു.


ഇന്ത്യന് വിദ്യാര്‍ത്ഥി അമേരിക്കയില് വെടിയേറ്റ് മരിച്ചു - :: Garshom :: ‹ :: Garshom ::\nസ്വന്തം ലേഖകന്Sunday, July 8, 2018 10:37 am\nകന്‍സാസ്: ഇന്ത്യന് വിദ്യാര്‍ത്ഥി അമേരിക്കയില് വെടിയേറ്റു മരിച്ചു. തെലങ്കാന സ്വദേശിയായ വിദ്യാര്‍ത്ഥി ശരത് കൊപ്പു (25)ആണ് മരിച്ചത്. മിസൊറി യൂണിവേഴ്‌സിറ്റിയിലെ വിദ്യാര്‍ത്ഥിയായിരുന്നു. കന്‍സാസ് സിറ്റിയില് കഴിഞ്ഞ ദിവസം വൈകിട്ടാണ് യുവാവിന് വെടിയേറ്റതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്തു. ഉടന് ആശുപത്രിയില് എത്തിച്ചുവെങ്കിലും ജീവന് രക്ഷിക്കാനായില്ല. അഞ്ച് വെടിയൊച്ചകള് കേട്ടതായി ദൃക്സാക്ഷികള് മാധ്യമങ്ങളോട് പറഞ്ഞു. അക്രമികള് ആരാണെന്ന് തിരിച്ചറിഞ്ഞിട്ടില്ല.\nകൊല്ലപ്പെട്ട ശരത് കൊപ്പു തെലങ്കാനയിലെ വാറങ്കല് ജില്ലക്കാരനാണ്. ഹൈദരാബാദില് സോഫ്റ്റ്വെയര് എഞ്ചിനിയര് ആയിരുന്ന ശരത് കഴിഞ്ഞ വര്‍ഷമാണ് ഉപരിപഠനത്തിനായി യുഎസിലേക്ക് പോയത്. കന്‍സാസിലെ റസ്റ്റോറന്റില് ജോലി ചെയ്ത് വരികയായിരുന്നു.


narendra modi in ladakh: പ്രധാനമന്ത്രി ലഡാഖിൽ; സംയുക്ത സേനാമേധാവിയ്ക്കൊപ്പം അപ്രതീക്ഷിത സന്ദര്‍ശനം - amid border clash with china pm narendra modi visits ladakh with bipin rawat | Samayam Malayalam\namid border clash with china pm narendra modi visits ladakh with bipin rawat\nപ്രധാനമന്ത്രി ലഡാഖിൽ; സംയുക്ത സേനാമേധാവിയ്ക്കൊപ്പം അപ്രതീക്ഷിത സന്ദര്‍ശനം\nAlbin Kurian | Samayam Malayalam | Updated: 03 Jul 2020, 01:09:00 PM\nചൈനയുമായുള്ള അതിര്‍ത്തി സംഘര്‍ഷത്തിനു പിന്നാലെ അപ്രതീക്ഷിതമായാണ് പ്രധാനമന്ത്രിയുടെ ലഡാഖ് യാത്ര. സംയുക്ത സേനാ മേധാവി ബിപിൻ റാവത്തും മോദിയ്ക്കൊപ്പമുണ്ട്.\nന്യൂഡൽഹി: പ്രധാനമന്ത്രി നരേന്ദ്ര മോദി അപ്രതീക്ഷിതമായി ലഡാഖിലേയ്ക്ക്. സംയുക്ത സേനാ മേധാവി ബിപിൻ റാവത്തിനൊപ്പമാണ് പ്രധാനമന്ത്രിയുടെ യാത്ര. ചൈനയുമായുള്ള അതിര്‍ത്തി സംഘര്‍ഷവുമായി ബന്ധപ്പെട്ട് സൈനികതല ചര്‍ച്ചകള് പുരോഗമിക്കുന്നതിനിടെ അപ്രതീക്ഷിതമായാണ് പ്രധാനമന്ത്രിയുടെ ലഡാഖ് യാത്ര.\nപ്രധാനമന്ത്രി ലഡാഖിലെ ഒരു സൈനിക പോസ്റ്റിൽ സൈനിക നേതാക്കൾക്കൊപ്പം ചർച്ച നടത്തുന്നതിൻ്റെ ചിത്രങ്ങും വാർത്താ ഏജൻസിയായ എഎൻഐ പുറത്തു വിട്ടിരിക്കുന്നത്. ലഡാഖിനെ ഒരു കേന്ദ്രഭരണപ്രദേശമായി പ്രഖ്യാപിച്ചതിനു ശേഷം ഇതാദ്യമായാണ് മോദി മേഖലയിൽ സന്ദർശനം നടത്തുന്നത്.\nസമുദ്രനിരപ്പിൽ നിന്ന് 10000 അടി ഉയരത്തിലുള്ള നിമുവിലെ ഒരു ഫോർവേഡ് പോസ്റ്റിൽ സൈനിക നേതാക്കളോട് മോദി ചർച്ച നടത്തുന്നതിൻ്റെ ദൃശ്യങ്ങളും പുറത്തു വന്നിട്ടുണ്ട്. ദുഷ്കരമായ സാൻസ്കര് പര്‍വതനിരകള്‍ക്ക് അടുത്തായി ഗംഗാനദിയുടെ തീരത്തോടു ചേര്‍ന്നാണ് ഈ ഫോര്‍വേഡ് പോസ്റ്റ് സ്ഥിതി ചെയ്യുന്നത്. കരസേന, വ്യോമസേന, ഐടിബിപി എന്നിവയുടെ ഉന്നത ഉദ്യോഗസ്ഥരുമായി മോദി ചർച്ച നടത്തി. കരസേനാ മേധാവി എം എം നാരാവനേ അടക്കമുള്ളവർ പ്രധാനമന്ത്രിയുടെ സന്ദർശനസംഘത്തിലുണ്ട്. അതിർത്തിയിലെ സേനാവിന്യാസമടക്കം പ്രധാനമന്ത്രി വിലയിരുത്തും.\nഗാൽവൻ മേഖലയിൽ 20 ഇന്ത്യൻ സൈനികരുടെ മരണത്തിന് ഇടയാക്കിയ ഇന്ത്യ - ചൈന സംഘർഷത്തിന് ചൂടാറും മുൻപേ പ്രധാനമന്ത്രി നടത്തുന്ന സന്ദർശനം ഏറെ തന്ത്രപ്രധാനമാണ്. ഇന്ന് കരസേനാ മേധാവി അടക്കുള്ളവർ ലഡാഖ് സന്ദർശിക്കുമെന്ന് പ്രഖ്യാപിച്ചിരുന്നെങ്കിലും പ്രധാനമന്ത്രിയുടെ സന്ദർശനം അപ്രതീക്ഷിതമായിരുന്നു.\nലഡാഖിലെ സൈനികനീക്കം അടക്കമുള്ള കാര്യങ്ങള് പ്രധാനമന്ത്രി നേരിട്ട് വിലയിരുത്തിയേക്കുമെന്നാണ് ദേശീയ മാധ്യമങ്ങളുടെ റിപ്പോര്‍ട്ട്. ലഫ്റ്റനൻ്റ് ജനറൽ ഹരീന്ദര് സിങ് മോദിയ്ക്ക് കാര്യങ്ങൾ നേരിട്ട് വിശദീകരിച്ചു. ലഡാഖിലെ 14 കോര്‍പ്സ് ഉദ്യോഗസ്ഥരും നോ‍ര്‍ത്തേൺ ആര്‍മി കമാൻഡര് ഉദ്യോഗസ്ഥരും യോഗത്തിൽ പങ്കെടുക്കുന്നുണ്ട്.\nഓഗസ്റ്റ് 15ന് ഇന്ത്യൻ കൊവിഡ് വാക്സിൻ പുറത്തിറക്കാൻ ഐസിഎംആ‍ര്; പരീക്ഷണം 12 ഇടത്ത് ആര്‍ട്ടിക്കിള് ഷോ\nnarendra modi news narendra modi ladakh narendra modi in ladakh modi in leh modi in ladakh modi at ladakh Bipin Rawat\nWeb Title : amid border clash with china pm narendra modi visits ladakh with bipin rawat


11 തുടര് വിജയങ്ങളുമായി അഫ്ഗാനിസ്ഥാന് | Fanport | Cricket News Malayalam\nSunday, Apr 18, 2021 11:48 AM\nHome Cricket 11 തുടര് വിജയങ്ങളുമായി അഫ്ഗാനിസ്ഥാന്\n11 തുടര് വിജയങ്ങളുമായി അഫ്ഗാനിസ്ഥാന്\nMarch 12, 2017 - 7:45 PM\nടി20യിലെ ജൈത്രയാത്ര തുടര്‍ന്ന് അഫ്ഗാനിസ്ഥാന്. അയര്‍ലണ്ടിനെതിരെയുള്ള മൂന്നാം ടി20യിലും വിജയം അവര്‍ത്തിച്ച് തുടര്‍ച്ചയായ 11ാം വിജയമാണ് അഫ്ഗാനിസ്ഥാന് സ്വന്തമാക്കിയത്. ആദ്യം ബാറ്റ് ചെയ്ത അഫ്ഗാനിസ്ഥാന് 20 ഓവറില് 233 റണ്‍സ് നേടിയപ്പോള് അയര്‍ലണ്ടിനു 205 റണ്‍സ് മാത്രമേ നേടാനായുള്ളു. 28 റണ്‍സ് വിജയത്തോടു കൂടി പരമ്പര അഫ്ഗാനിസ്ഥാന് തൂത്തുവാരി. മുഹമ്മദ് നബി മാന് ഓഫ് ദി മാച്ച്. റഷീദ് ഖാന് മാന് ഓഫ് ദി സീരീസ് ആയി തിരഞ്ഞെടുക്കപ്പെട്ടു.\nകഴിഞ്ഞ മത്സരത്തിലെ വെടിക്കെട്ട് പ്രകടനക്കാരന് നജീബ് താരാകായി(3) നേരത്തെ പുറത്തായെങ്കിലും ഇത്തവണത്തെ വെടിക്കെട്ട് മുഹമ്മദ് ഷെഹ്സാദിന്റെ വകയായിരുന്നു. 43 പന്തില് 72 റണ്‍സ് നേടിയ ഷെഹ്സാദ് പുറത്താകുമ്പോള് 12.3 ഓവറില് അഫ്ഗാനിസ്ഥാന് 121 റണ്‍സ് നേടിയിരുന്നു. ഉസ്മാന് ഖാനി(23), അസ്ഗര് സ്റ്റാനിക്സായി(12) എന്നിവര് നേരത്തെ പുറത്തായിരുന്നു. 121/5 എന്ന നിലയിലായിരുന്നു അഫ്ഗാനിസ്ഥാനു ബാറ്റിംഗ് ഊര്‍ജ്ജം നല്‍കിയത് മുഹമ്മദ് നബിയുടെ 30 ബോള് 89 റണ്‍സായിരുന്നു.6ബൗണ്ടറികളും9സിക്സറുകള് അടങ്ങിയ ഇന്നിംഗ്സിനു അവസാന പന്തില് റണ്‍ഔട്ട് രൂപത്തിലായിരുന്നു. 8 വിക്കറ്റ് നഷ്ടത്തില് 20 ഓവറില് 233 റണ്‍സാണ് അഫ്ഗാന് ബാറ്റിംഗ് നിര അടിച്ചു കൂട്ടിയത്. കെവിന് ഒബ്രൈന്4വിക്കറ്റ് നേടിയപ്പോള് ജേക്കബ് മുള്‍ഡര് രണ്ടും ആന്‍ഡി മക്ബ്രൈന് ഒരു വിക്കറ്റും നേടി.\nഅയര്‍ലണ്ടിനും മികച്ച തുടക്കമാണ് ലഭിച്ചത്. പോള് സ്റ്റിര്‍ലിംഗും(49) സ്റ്റുവര്‍ട് തോംപ്സണും(43) തകര്‍ത്താടിയപ്പോള് ലക്ഷ്യം പിന്തുടരുന്നത് സാധ്യമെന്ന തോന്നല് അയര്‍ലണ്ട് ക്യാമ്പിലുണ്ടായി. എന്നാല് ഓവറുകളുടെ വ്യത്യാസത്തില് ഇരുവരും പുറത്താകുകയും മധ്യനിരയുടെ ഭാഗത്ത് നിന്ന് കാര്യമായ സംഭാവന ഇല്ലാതിരിക്കുകയും ചെയ്തപ്പോള് അയര്‍ലണ്ടിനു ലക്ഷ്യം അപ്രാപ്യമായിത്തുടങ്ങി. ഗാരി വില്‍സണ്(59) പൊരുതി നോക്കിയെങ്കിലും സഹതാരങ്ങളില് നിന്ന് പിന്തുണ ലഭിയ്ക്കാതെ വന്നപ്പോള് 19.2 ഓവറുകളില് 205 റണ്‍സിനു അയര്‍ലണ്ട് ചേസിംഗ് അവസാനിക്കുകയായിരുന്നു.\nഅഫ്ഗാനിസ്ഥാനു വേണ്ടി റഷീദ് ഖാന് മൂന്ന് വിക്കറ്റ് വീഴ്ത്തിയപ്പോള് കരിം ജനത്, അമീര് ഹംസ എന്നിവര് രണ്ട് വിക്കറ്റും ശപൂര് സര്‍ദാന്, മുഹമ്മദ് നബി എന്നിവര് ഓരോ വിക്കറ്റും വീഴ്ത്തി.\nPrevious articleറിഫ്ലക്ഷന്‍സിനെ തകര്‍ത്ത് ട്രൈയാസിക്\nNext articleസന്തോഷ് ട്രോഫി; അവസാന നിമിഷത്തെ ഗോളിൽ ബംഗാളിനു ജയം, ഗോവയും ജയത്തോടെ തുടങ്ങി


ശക്തമായ മഴയ്ക്കൊപ്പം നിറംമാറി ഒഴുകി നീരുറവ\nHomeIDUKKIശക്തമായ മഴയ്ക്കൊപ്പം നിറംമാറി ഒഴുകി നീരുറവ\nഇടുക്കി പൂപ്പാറ മുള്ളംതണ്ടിൽ ശക്തമായ മഴയ്ക്കൊപ്പം നിറംമാറി ഒഴുകിയ നീരുറവ ആശങ്ക ഉയർത്തി. ഉരുൾപൊട്ടൽ ഭീഷണിയെ തുടർന്ന് 15 കുടുംബങ്ങളെ മാറ്റിപ്പാർപ്പിച്ചു. ജിയോളജിക്കൽ വിഭാഗം സ്ഥലത്തെത്തി പരിശോധന നടത്തി. ആശങ്കപ്പെടേണ്ട സാഹചര്യം നിലവിലില്ലെന്നും എന്നാൽ കൂടുതൽ പഠനം ആവശ്യമെന്നും ജില്ലാ ജിയോളജിസ്റ്റ് ഡോ. സുനിൽ കുമാർ പറഞ്ഞു.\n.പൂപ്പാറ മുള്ളംതണ്ടിൽ തുരുത്ത് കുടിയിൽ ഉണ്ണിയുടെ കൃഷിയിടത്തിലൂടെ ഒഴുകുന്ന നീർച്ചാലിൽ കഴിഞ്ഞ ദിവസമാണ് വെള്ള നിറം കണ്ടത്. മുമ്പുണ്ടായിരുന്നതിലും നീരൊഴുക്ക് ശക്തമാവുകയും ചെയ്തു. വെള്ളത്തിന്റെ നിറം മാറിയതിനൊപ്പം മണലും ചെളിയും ഒഴുകിയെത്തി.\n.ഉരുൾപ്പൊട്ടൽ സാധ്യത കണക്കിലെടുത്ത് 15 കുടുംബങ്ങളെ ഉടുമ്പൻചോല തഹസിൽദാരുടെ നേതൃത്വത്തില് ബന്ധുവീടുകളിലേക്ക് മാറ്റിപ്പാർപ്പിച്ചു.ജില്ലാ കലക്ടറുടെ നിർദ്ദേശപ്രകാരം ജില്ലാ ജിയോളജിസ്റ്റിന്റെ നേതൃത്വത്തിലുള്ള സംഘം സ്ഥലത്തെത്തി പരിശോധന നടത്തി.\n.നീരുറവയുടെ ഉറവിടം കണ്ടെത്തുന്നതിനായി കൂടുതൽ പഠനം നടത്തണമെന്നാണ് നിര്‍ദേശം.ഉറവയുമായി ബന്ധപ്പെട്ട വിശദമായ റിപ്പോർട്ട് ജില്ലാ കലക്ടർക്ക് നൽകും. മഴ ശക്തമാകുമെന്ന മുന്നറിയിപ്പുള്ളതിനാല് ജാഗ്രത പാലിക്കാന് നിര്‍ദേശം നല്‍കിയിട്ടുണ്ട്.


7 - അദ്ധ്യായം :2മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅനന്തരം യഹോവയുടെ ഒരു ദൂതൻ ഗില്ഗാലിൽനിന്നു ബോഖീമിലേക്കു വന്നുപറഞ്ഞതു: ഞാൻ നിങ്ങളെ മിസ്രയീമിൽനിന്നു പുറപ്പെടുവിച്ചു; നിങ്ങളുടെ പിതാക്കന്മാരോടു സത്യംചെയ്ത ദേശത്തേക്കു നിങ്ങളെ കൊണ്ടുവന്നു: നിങ്ങളോടുള്ള എന്റെ നിയമം ഞാൻ ഒരിക്കലും ലംഘിക്കയില്ല എന്നും\nനിങ്ങൾ ഈ ദേശനിവാസികളോടു ഉടമ്പടി ചെയ്യാതെ അവരുടെ ബലിപീഠങ്ങൾ ഇടിച്ചുകളയേണമെന്നും കല്പിച്ചു; എന്നാൽ നിങ്ങൾ എന്റെ വാക്കു അനുസരിച്ചില്ല; ഇങ്ങനെ നിങ്ങൾ ചെയ്തതു എന്തു?\nഅതുകൊണ്ടു ഞാൻ അവരെ നിങ്ങളുടെ മുമ്പിൽനിന്നു നീക്കിക്കളകയില്ല; അവർ നിങ്ങളുടെ വിലാപ്പുറത്തു മുള്ളായിരിക്കും; അവരുടെ ദേവന്മാർ നിങ്ങൾക്കു കണിയായും ഇരിക്കും എന്നു ഞാൻ പറയുന്നു.\nയഹോവയുടെ ദൂതൻ ഈ വചനം എല്ലായിസ്രായേൽമക്കളോടും പറഞ്ഞപ്പോൾ ജനം ഉച്ചത്തിൽ കരഞ്ഞു.\nഅവർ ആ സ്ഥലത്തിന്നു ബോഖീം (കരയുന്നവർ) എന്നു പേരിട്ടു; അവിടെ യഹോവെക്കു യാഗം കഴിച്ചു.\nഎന്നാൽ യോശുവ ജനത്തെ പറഞ്ഞയച്ചു. യിസ്രായേൽമക്കൾ ദേശം കൈവശമാക്കുവാൻ ഓരോരുത്തൻ താന്താന്റെ അവകാശത്തിലേക്കു പോയി.\nയോശുവയുടെ കാലത്തൊക്കെയും യോശുവ കഴിഞ്ഞിട്ടു ഏറിയനാൾ ജീവിച്ചിരുന്നവരായി യഹോവ യിസ്രായേലിന്നു വേണ്ടി ചെയ്ത മഹാപ്രവൃത്തികളൊക്കെയും കണ്ടിട്ടുള്ളവരായ മൂപ്പന്മാരുടെ കാലത്തൊക്കെയും ജനം യഹോവയെ സേവിച്ചു.\nഎന്നാൽ യഹോവയുടെ ദാസനായി നൂന്റെ മകനായ യോശുവ നൂറ്റിപ്പത്തു വയസ്സുള്ളവനായി മരിച്ചു.\nഅവനെ എഫ്രയീംപർവ്വതത്തിലെ തിമ്നാത്ത്--ഹേരെസിൽ ഗായശ് മലയുടെ വടക്കുവശത്തു അവന്റെ അവകാശഭൂമിയിൽ അടക്കംചെയ്തു.\nപിന്നെ ആ തലമുറ ഒക്കെയും തങ്ങളുടെ പിതാക്കന്മാരോടു ചേർന്നു; അവരുടെ ശേഷം യഹോവയെയും അവൻ യിസ്രായേലിന്നു വേണ്ടി ചെയ്തിട്ടുള്ള പ്രവൃത്തികളെയും അറിയാത്ത വേറൊരു തലമുറ ഉണ്ടായി.\nഎന്നാൽ യിസ്രായേൽമക്കൾ യഹോവെക്കു അനിഷ്ടമായുള്ളതു ചെയ്തു ബാൽവിഗ്രഹങ്ങളെ സേവിച്ചു,\nതങ്ങളുടെ പിതാക്കന്മാരെ മിസ്രയീംദേശത്തുനിന്നു കൊണ്ടുവന്ന തങ്ങളുടെ ദൈവമായ യഹോവയെ ഉപേക്ഷിച്ചു ചുറ്റുമുള്ള ജാതികളുടെ ദേവന്മാരായ അന്യ ദൈവങ്ങളെ ചെന്നു നമസ്കരിച്ചു യഹോവയെ കോപിപ്പിച്ചു.\nഅവർ യഹോവയെ ഉപേക്ഷിച്ചു ബാലിനെയും അസ്തൊരെത്ത് പ്രതിഷ്ഠകളെയും സേവിച്ചു.\nയഹോവയുടെ കോപം യിസ്രായേലിന്റെ നേരെ ജ്വലിച്ചു; അവരെ കവർച്ചചെയ്യേണ്ടതിന്നു അവൻ അവരെ കവർച്ചക്കാരുടെ കയ്യിൽ ഏല്പിച്ചു, ചുറ്റുമുള്ള ശത്രുക്കൾക്കു അവരെ വിറ്റുകളഞ്ഞു; ശത്രുക്കളുടെ മുമ്പാകെ നില്പാൻ അവർക്കു പിന്നെ കഴിഞ്ഞില്ല.\nയഹോവ അരുളിച്ചെയ്തിരുന്നതുപോലെയും യഹോവ അവരോടു സത്യം ചെയ്തിരുന്നതുപോലെയും യഹോവയുടെ കൈ അവർ ചെന്നേടത്തൊക്കെയും അനർത്ഥം വരത്തക്കവണ്ണം അവർക്കു വിരോധമായിരുന്നു; അവർക്കു മഹാകഷ്ടം ഉണ്ടാകയും ചെയ്തു.\nഎന്നാൽ യഹോവ ന്യായാധിപന്മാരെ എഴുന്നേല്പിച്ചു; അവർ കവർച്ചക്കാരുടെ കയ്യിൽ നിന്നു അവരെ രക്ഷിച്ചു.\nഅവരോ തങ്ങളുടെ ന്യായാധിപന്മാരെയും അനുസരിക്കാതെ അന്യദൈവങ്ങളോടു പരസംഗംചെയ്തു അവയെ നമസ്കരിച്ചു, തങ്ങളുടെ പിതാക്കന്മാർ നടന്ന വഴിയിൽനിന്നു വേഗം മാറിക്കളഞ്ഞു; അവർ യഹോവയുടെ കല്പനകൾ അനുസരിച്ചു നടന്നതുപോലെ നടന്നതുമില്ല.\nയഹോവ അവർക്കു ന്യായാധിപന്മാരെ എഴുന്നേല്പിക്കുമ്പോൾ യഹോവ അതതു ന്യായധിപനോടു കൂടെയിരുന്നു അവന്റെ കാലത്തൊക്കെയും അവരെ ശത്രുക്കളുടെ കയ്യിൽനിന്നു രക്ഷിക്കും; തങ്ങളെ ഉപദ്രവിച്ചു പീഡിപ്പിക്കുന്നവരുടെ നിമിത്തം ഉള്ള അവരുടെ നിലിവിളിയിങ്കൽ യഹോവെക്കു മനസ്സിലിവു തോന്നും.\nഎന്നാൽ ആ ന്യായാധിപൻ മരിച്ചശേഷം അവർ തിരിഞ്ഞു അന്യദൈവങ്ങളെ ചെന്നു സേവിച്ചും നമസ്കരിച്ചും കൊണ്ടു തങ്ങളുടെ പിതാക്കന്മാരെക്കാൾ അധികം വഷളത്വം പ്രവർത്തിക്കും; അവർ തങ്ങളുടെ പ്രവൃത്തികളും ദുശ്ശാഠ്യനടപ്പും വിടാതിരിക്കും.\nഅങ്ങനെ യഹോവയുടെ കോപം യിസ്രായേലിന്റെ നേരെ ജ്വലിച്ചു: ഈ ജാതി അവരുടെ പിതാക്കന്മാരോടു ഞാൻ കല്പിച്ചിട്ടുള്ള എന്റെ നിയമം ലംഘിച്ചു എന്റെ വാക്കു കേൾക്കായ്കയാൽ\nഅവരുടെ പിതാക്കന്മാർ അനുസരിച്ചു നടന്ന യഹോവയുടെ വഴിയിൽ ഇവരും അനസരിച്ചു നടക്കുമോ ഇല്ലയോ എന്നു യിസ്രായേലിനെ പരീക്ഷിക്കേണ്ടതിന്നു ഞാനും,\nയോശുവ മരിക്കുമ്പോൾ വിട്ടേച്ചുപോയ ജാതികളിൽ ഒന്നിനെയും ഇനി അവരുടെ മുമ്പിൽനിന്നു നീക്കിക്കളകയില്ല എന്നു അവൻ അരുളിച്ചെയ്തു.\nഅങ്ങനെ യഹോവ ആ ജാതികളെ വേഗത്തിൽ നീക്കിക്കളയാതെയും യോശുവയുടെ കയ്യിൽ ഏല്പിക്കാതെയും വെച്ചിരുന്നു.


ശക്തി ചോരുന്ന സമരമുറകൾ | അരാഫത്ത് ലക്ഷദ്വീപ് (ഞായർ സ്പെഷ്യൽ) - Dweep Diary\nIn interview Special Feature Article BY Raihan Rashid On 05 September 2021\nഎസ് എൽ എഫ് സമരതന്ത്രങ്ങളെ വിമർശനാത്മകമായി സമീപിക്കുകയാണ് അരാഫത്ത് ലക്ഷദ്വീപ് ഈ ലേഖനത്തിൽ. ഉണർന്ന് പ്രവർത്തിക്കാനാവുന്ന ചില നിര്മാണാത്മക മേഖലകളെ അദ്ദേഹം നിർദേശിക്കുകയും ചെയ്യുന്നു.\nപുതിയ അഡ്മിനിസ്ട്രേറ്ററുടെ ജനാധിപത്യവിരുദ്ധമായ നിയമനടപടികൾക്ക് കീഴിൽ ദ്വീപുജനത അത്യന്തം ഭീഷണമായ സാഹചര്യങ്ങളിലൂടെയാണ് കടന്നുപോകുന്നത്. ഇതിനെ പ്രതിരോധിക്കാൻ സേവ് ലക്ഷദ്വീപ് ഫോറം (എസ്.എൽ.എഫ്) രൂപീകരിച്ചത് ഒരു പ്രതീക്ഷയുടെ തിരിനാളമായിരുന്നു. പട്ടേലിയൻ ഭരണ പരിഷ്ക്കാരങ്ങൾക്കെതിരെ ആദ്യഘട്ടത്തിൽ ഉയർന്ന ജനങ്ങളുടെ ചെറുത്തുനിൽപ്പ് പക്ഷേ പിന്നീട് കണ്ടില്ല.\nഇന്ന് എസ്.എൽ.എഫ് ഉണ്ടോ എന്നും മിണ്ടാണ്ടിരിക്കുന്നത് സമരമുറകളിൽ കാര്യമായ പ്രതിഫലനം കാണാതായ നിരാശയാലാണോ എന്നൊക്കെ സംശയിക്കേണ്ടിയിരിക്കുന്നു. തുടക്കത്തിൽതന്നെ കേന്ദ്രകമ്മിറ്റിയുടെ പ്രവർത്തന പരിപാടികൾ ജനങ്ങളിലേക്ക് എത്തിക്കുന്നതിൽ വേണ്ടത്ര വിജയിച്ചില്ല. കണിശമായ വിശകലനങ്ങൾ നടത്തി പാകപ്പിഴകൾ തിരുത്തി മുന്നോട്ടുപോകാൻ അനിവാര്യമാണ്. അത് നേതൃതലത്തിലുള്ളവരുടെ ഉത്തരവാദിത്തമാണ്.\nകോർപ്പറേറ്റുകൾ അവരുടെ അജണ്ടകൾ നാൾക്കുനാൾ നടപ്പിലാക്കിക്കൊണ്ടിരിക്കുന്നു. ജനങ്ങൾ നിരാശയിലും, ഉൾഭയത്തിലും ജീവിക്കുന്ന നാളുകളാണ് കടന്നു പോയിക്കൊണ്ടിരിക്കുന്നത്. അതിനെതിരെ ചങ്കുറപ്പോടെ ചെയ്യേണ്ട സമരം യാചനയായി മാറിയോ എന്ന് വിലയിരുത്തേണ്ടിയിരിക്കുന്നു.\n*നിസ്സഹകരണ സമരം തുടരാമായിരുന്നു.*\nനമ്മുടെ സ്ത്രീജനങ്ങളെ പുറത്തിറക്കുക എന്ന ലക്ഷ്യം മുൻകൂട്ടി കണ്ട്കൊണ്ട് പാശി വളർത്തൽ ഇവിടെ ആരംഭിച്ചു. സെൽഫ് ഹെൽപ്പ് ഗ്രൂപ്പ്കൾ വഴിയാണ് സ്ത്രീകളെ ക്ഷണിച്ചിരിക്കുന്നത്. എന്തെങ്കിലും ശമ്പളം തന്നാൽമതി ജോലി ചെയ്യാൻ ഞങ്ങൾ തയ്യാർ എന്നതാണ് ഇപ്പോഴത്തെ തൊഴില്ലില്ലാത്ത പെൺകൂട്ടായ്മകളുടെ നിലപാട്. ഇതിനു പിന്നിൽ ഒരുപക്ഷെ ദ്വീപിലെ മുസ്ലീം സ്ത്രീകളെ വീടിനു പുറത്തിറക്കുക, ദ്വീപിലെ സംസ്കാരം തകർക്കുക എന്നതൊക്കെ ഉണ്ടാകാം.\nഈ ഒരു സാഹചര്യത്തിൽ എസ്.എൽ.എഫ് കമ്മിറ്റികൾ ഓരോദ്വീപിനേയും കേന്ദ്രീകരിച്ച് ബോധവൽകരണം നടത്തുകയും പുതിയ കുടിൽവ്യവസായ സംരഭങ്ങൾക്ക് തുടക്കം കുറിക്കുകയുമാണെങ്കിൽ ഏറെ ഗുണകരമായേനെ. ഉൽപന്നങ്ങൾക്ക് കേരളത്തിലെ മാർക്കറ്റുകൾ സജ്ജീകരിക്കുകയും ചെയ്താൽ ഏറെക്കുറെ വിജയിക്കുമായിരുന്നു. ഇപ്പോൾ ടൈലറിങ്ങ് പഠിച്ച ഒരുപാട് പേരുണ്ട് എന്നതിനാൽ ടൈലറിങ്ങ് യൂണിറ്റുകൾ തുടങ്ങുകയും ആവാം. നമ്മുടെ വസ്ത്രങ്ങളും വിവിധ തുണിവിഭവങ്ങളും കയറ്റുമതി ചെയ്യാം; ഫിഷ് വിഭവങ്ങൾ ഉണ്ടാക്കുന്ന ഗ്രൂപ്പുകൾക്ക് അതിന്റെ പുതിയ ഉൽപ്പന്നങ്ങളുടെ പരിശീലനം നൽകാം; തെങ്ങോലകളും- സമ്പന്ന വിഭവങ്ങളും ശേഖരിക്കാം.. ഇങ്ങനെ ഒരുപാട് പദ്ധതികൾ നടപ്പിലാക്കാവുന്നതാണ്. ഇതിന്റെ അനുബന്ധജോലികളിൽ നാട്ടിലെ യുവാക്കളെയും കടയുടമകളെയും ഉൾപ്പെടുത്തിയാൽ കൂടുതൽ തൊഴിലവസരങ്ങൾ അവർക്കും ലഭിക്കും.\nഇൻറർനെറ്റ് വിപ്ലവം ദ്വീപുകളിൽ അത്ര ഗുണം ചെയ്തില്ലെങ്കിലും ലോകത്തിലെ ഏത് കോണിലേയും ഉത്പന്നങ്ങൾ നമ്മൾക്ക് വാങ്ങാമെന്ന അവസ്ഥയിലേക്ക് എത്തിപ്പെട്ടു. ദ്വീപുൽപന്നങ്ങൾ പക്ഷേ അതിന്റെ സാധ്യതകളെ കണ്ടെത്തിട്ടില്ല, അക്കാര്യത്തിൽ ഇനിയും നമുക്ക് ശ്രമിക്കാവുന്നതാണ്. മറ്റ് കമ്പനികൾക്ക് നമ്മുടെ ദ്വീപുകൾ മാർക്കറ്റുകളാണ്. അതേസമയം വിപണിയിൽ നമ്മുടെതായ കയറ്റുമതി ഉത്പന്നങ്ങൾ തീരെ കുറവാണ്.\nനിലവിലെ രാഷ്ട്രീയ സാഹചര്യങ്ങൾ കാരണം ദ്വീപിന് പുറത്തുള്ള പല പ്രദേശവാസികൾക്കും ദ്വീപുകാരോട് സഹായമനസ്കത ഉള്ള സമയമാണ്. ഈ സമയം നമ്മൾ മേല്പറഞ്ഞ തരാം നിർമാണാത്മകമായ വികസനപ്രവർത്തനങ്ങൾക്ക് വേണ്ടിയാണ് ചെലവഴിക്കേണ്ടിയിരുന്നത്.\nപട്ടേലും കോർപ്പറേറ്റുകളും ദ്വീപിനെ കുത്തക കമ്പനികളുടെ മാർക്കറ്റ് ആക്കി മാറ്റാനുള്ള തന്ത്രപാടിലാണ്, ആദ്യം സാമ്പത്തികമായി നമ്മളെ തകർക്കുന്ന സമീപനമാണ് ചെയ്യുന്നത് - എന്നാലാണ് അവർക്ക് അവർ ഉദ്ദേശിച്ച ജോലിചെയ്യാൻ നമ്മളെ കിട്ടുകയുള്ളൂ. അതിനായി അവർ ദ്വീപിൽ വൻതോതിലുള്ള തൊഴിലില്ലായ്മ സൃഷ്ടിക്കുകയാണിപ്പോൾ.\nനമ്മൾ മനസ്സിൽ സൂക്ഷിക്കേണ്ടത് പട്ടേൽ സംഘത്തിന് ലാഭം മാത്രമേ ആവശ്യമുള്ളൂ, ദ്വീപിന്റെ സംസ്കാരമോ ഇവിടെത്തെ ഭൂമിശാസ്ത്രമോ അവർക്ക് സംരക്ഷിക്കേണ്ട ആവശ്യമില്ല. കോർപ്പറേറ്റ് കമ്പനികൾക്ക് നമ്മുടെ വിവിധ മേഖലകൾ തീറെഴുതി നൽകുകവഴി അവരുമായി ഇവരുണ്ടാക്കുന്ന രഹസ്യക്കരാർ മുഖേന വൻ ലാഭം അവരുടെ പേഴ്സണൽ അകൗണ്ടുകളിലേക്ക് ഒഴുകും. നിഗൂഢ അജണ്ടകൾ നമ്മൾ ഊഹിക്കുന്നതിലും ആഴത്തിലാണ്. ബ്രിട്ടിഷ് ഭരണകാലത്ത് മലബാർ കലക്ടറുടെ ഏകാധിപത്യ നടപടികൾക്കെതിരെ മിനികോയി ദ്വീപിലെ ജനങ്ങൾ നടത്തിയ സമാധാനപരമായ സമരങ്ങൾ കാരണം നടക്കാതെപോയ നയങ്ങൾ നമ്മൾ സ്മരിക്കണം.\nസ്വാർത്ഥ താൽപര്യങ്ങൾ എന്നുമുതൽ നമ്മുടെ മനസ്സിന്റെ ഉള്ളിൽ കടന്നുകൂടിയോ അന്നുമുതൽ സമൂഹത്തിന്റെ പതനമായിരുന്നു എന്ന പാഠം നാം ഇനിയും പഠിക്കാതിരുന്നു കൂടാ. പാർട്ടികൾ ജനങ്ങളുടെ സംഘടിത ശക്തിയാണ്, ഇന്ന് പാർട്ടി കൂട്ടായ്മകൾക്ക് ഒരു വിലയും കൽപ്പിക്കുന്നില്ല. ഈ ഘട്ടത്തിൽ സ്വ:താൽപര്യങ്ങൾ മറന്ന് ഒന്നിച്ച് നിൽക്കേണ്ട സമയമാണ്.\nഅവർ കുത്തക കമ്പനികളെ ഇറക്കുമ്പോൾ നമ്മൾ അതിനെക്കാൾ വലിയ 'ഒരുമയുള്ള' കമ്പനികളായിമാറുക. അല്ലെങ്കിൽ നമ്മൾ അവരുടെ സേവകരായി തീരും, തീർച്ച!


സാന്‍ഫ്രാന്‍സിസ്‌കോ: സിലിക്കണ് വാലിയിയിലെ ഫേസ്ബുക്ക് ആസ്ഥാനത്ത് ബോംബ് ഭീഷണി. ബോംബ് സ്‌ഫോടനം നടക്കുമെന്ന ഭീഷണിയെ തുടര്‍ന്ന് സിലിക്കണ് വാലിയിലെ ഫേസ്ബുക്കിന്റെ മൂന്നുനില കെട്ടിടം ഒഴിപ്പിച്ചു.\nവൈകീട്ട് 4:30 ഓടെ ബോംബ് സ്‌ഫോടനം നടക്കുമെന്ന സൂചന നല്‍കുന്ന അജ്ഞാത സന്ദേശം ലഭിച്ച ഉടന് കെട്ടിടം ഒഴിപ്പിക്കുകയായിരുന്നു. എന്നാല് മണിക്കൂറുകള് നീണ്ട പരിശോധനകള്‍ക്ക് ശേഷവും പൊലീസിന് സ്‌ഫോടക വസ്തുക്കള് ഒന്നും കണ്ടെത്താന് കഴിഞ്ഞില്ല. പ്രധാന ഓഫീസുമായി ബന്ധമില്ലാത്ത മൂന്ന് നില കെട്ടിടമാണ് ഒഴിപ്പിച്ചത് എന്നാണ് ഫേസ്ബുക്ക് വക്താവ് നിക്കോള് എയ്ക്കര് മാധ്യമങ്ങളോട് പറഞ്ഞതെന്ന് എന്.ഡി.ടി.വി റിപ്പോര്‍ട്ട് ചെയ്യുന്നു.\nകെട്ടിടത്തില് നിലവില് തിരച്ചില് തുടരുകയാണെന്നും പൂര്‍ണ്ണമായും പൊലീസ് നിരീക്ഷണത്തിലാണെന്നും എയ്ക്കര് പറഞ്ഞു. ബോംബ് ഭീഷണി ഉണ്ടാകുമ്പോള് സ്വീകരിക്കേണ്ട നടപടികള് സ്വീകരിച്ചുവെന്നും അവര് അറിയിച്ചു. നേരത്തെ സിലിക്കണ് വാലിയിലെ തന്നെ മറ്റൊരു കമ്പനിയായ യുട്യൂബു ഇത്തരത്തില് ഒരു ബോംബ് ഭീഷണി നേരിട്ടിരുന്നു. മെയ്യില് ഓഫീസുകള്‍ക്കടുത്തായി ഒരു സ്ത്രീ വെടിയുതിര്‍ക്കുകയും ചെയ്തിരുന്നു.


പേന തന്നെയാണ് ഇന്ന് വാള്! :: Janmabhumi Daily\nപേന തന്നെയാണ് ഇന്ന് വാള്!\nകേണല് എസ്. ഡിന്നി (റിട്ട.)\nSaturday 11 January 2020 7:23 am IST\n'എന്നെ വിശ്വസിക്കൂ, ഞാന് കള്ളം പറയുകയാണ്' എന്ന റിയാന് ഹോളിഡേയുടെ പുസ്തകത്തില് ഇരുപത്തിയൊന്നാം നൂറ്റാണ്ടിലെ മാധ്യമങ്ങള്, പ്രത്യേകിച്ച് ഓണ്‍ലൈന് മാധ്യമങ്ങള് മനുഷ്യ മനസ്സിലെ പേടിയും ദേഷ്യവും ഉപയോഗിച്ചുകൊണ്ട് രാഷ്ട്രീയവും സാമ്പത്തികവുമായ നേട്ടങ്ങള് എങ്ങനെ സാധ്യമാക്കാം എന്ന് വിശദമായി വിവരിച്ചിരുന്നു. അടിസ്ഥാനപരമായി ഈ പുസ്തകത്തില് പറയുന്നത് മനുഷ്യമനസ്സില് അവര് പോലുമറിയാതെ കൃത്രിമം ചെയ്യാന് പറ്റുമെന്നാണ്. ഇതിനുവേണ്ടി ഏറ്റവും കൂടുതല് സ്വാധീനിക്കാന് ശേഷിയുള്ള വിഷയമാണ് മനുഷ്യന്റെ 'ഭയം'. ഭയമോ, വിദ്വേഷമോ ജനിപ്പിക്കുന്നതാണെങ്കില്, ആ ലേഖനത്തിനു 34% കൂടുതല് പ്രചാരസാധ്യത കൂടുമത്രേ.\nഇന്ന് 'വിവരങ്ങള്' മനുഷ്യ മനസ്സിന്റെ പല വികാരങ്ങളെ വളര്‍ത്താനും പ്രചരിപ്പിക്കാനും ഉപയോഗിക്കുന്ന ഒരു ഉപകരണം മാത്രമാണ്. വിവരങ്ങള് അല്ലെങ്കില് തെറ്റായ വിവരങ്ങള് വേണ്ട രീതിയില് കൈകാര്യം ചെയ്താല് ഏതൊരു അജണ്ടയും പ്രചരിപ്പിക്കാനും, വിശ്വസിപ്പിക്കാനും, സ്ഥാപിച്ചെടുക്കാനും സാധിക്കും. ഇതിപ്പോള് 'വിവര ആയുധങ്ങളായി' മാറിക്കഴിഞ്ഞു. ഈ വിവര ആയുധങ്ങള്‍ക്കൊണ്ട് രാജ്യങ്ങള് തന്നെ തകര്‍ന്ന സംഭവങ്ങള് നമ്മുടെ മുന്നിലുണ്ട്. സോവിയറ്റ് യൂണിയനെ ഉള്ളില് നിന്ന് നശിപ്പിച്ച് ഇല്ലാതാക്കിയത് വിവര ആയുധങ്ങളാണ് എന്ന് റഷ്യന് തന്ത്രജ്ഞര് വിശ്വസിക്കുന്നു. പൗരന്മാരുടെ ധാര്‍മ്മിക മൂല്യങ്ങളെ മാറ്റുന്ന, സാമൂഹിക അവബോധം കൈകാര്യം ചെയ്യുന്ന, ഭരണകൂട അധികാരത്തെ ദുര്‍ബലപ്പെടുത്തുന്ന, മനഃശാസ്ത്രപരമായ തന്ത്രങ്ങളാണ് പുതിയ തലമുറയുദ്ധം അടയാളപ്പെടുത്തുന്നത്. റഷ്യന് തന്ത്രജ്ഞര് പതിറ്റാണ്ടുകള്‍ക്ക് മുമ്പ് തന്നെ വിവര ആയുധങ്ങള് ഭൗതിക ആയുധങ്ങളേക്കാള് ശക്തിയുള്ളവയാണെന്ന് തിരിച്ചറിഞ്ഞിരുന്നു.\nഭാരതവും, പ്രത്യേകിച്ച് 2014ന് ശേഷം, വിവര ആയുധങ്ങളുടെ തീവ്ര ആക്രമണത്തിന് ഇരയായിരിക്കുകയാണ്. ഭാരതത്തിന്റെ വളര്‍ച്ചയെ എന്തു വിലകൊടുത്തും തടയാന് താല്‍പര്യമുള്ള ചില രാജ്യങ്ങള് തന്നെയാണ് ഇതിന്റെ പിന്നില്. അവര്‍ക്ക് വളം വച്ചുകൊടുക്കാന് ഭാരതത്തില്‍ത്തന്നെ ചില രാഷ്ട്രീയ-മത-സാംസ്‌കാരിക-മാധ്യമ 'സിന്‍ഡിക്കേറ്റുകളും' ഉണ്ട്. ബാഹ്യശക്തികളുടെ ലക്ഷ്യം ഭാരതത്തിന്റെ ശക്തി തകര്‍ക്കുക എന്നതാണ്. അതുകൊണ്ട് തന്നെ അവര് ഭാരതത്തിന്റെ ശക്തി എന്ന് വിശേഷിപ്പിക്കപ്പെടുന്ന ഐക്യവും, സമ്പദ് വ്യവസ്ഥയും, ഭരണഘടനാ സ്ഥാപനങ്ങളുമാണ് ലക്ഷ്യം വച്ചിട്ടുള്ളത്.\nഭാരതത്തില് എവിടെ അക്രമം ഉണ്ടായാലും അത് ചില 'സിന്‍ഡിക്കേറ്റ്' മാധ്യമങ്ങള് പെരുപ്പിച്ചു കാണിക്കാന് ശ്രമിക്കും. ഇത് പ്രത്യേകിച്ച് രണ്ട് മതവിഭാഗങ്ങള് തമ്മിലുള്ള വിഷയമാണെങ്കില് അത് അന്താരാഷ്ട്ര ചര്‍ച്ച വരെയാക്കും. അത് സമൂഹത്തിലെ ചില പ്രമുഖര് ഏറ്റുപിടിക്കുകയും ഭാരതത്തില് അസഹിഷ്ണുതയും മതന്യൂനപക്ഷങ്ങളോടുള്ള അതിക്രമങ്ങള് വര്‍ദ്ധിക്കുകയും ചെയ്യുന്നു എന്ന് പ്രചരിപ്പിക്കും. ഇന്ന് ഏത് രാജ്യത്താണ് അക്രമങ്ങള് ഉണ്ടാകാത്തത്? ഏതു പാശ്ചാത്യ വികസിത രാജ്യത്തു പോലും വംശീയമായും മതപരമായും അക്രമങ്ങള് നടക്കാറുണ്ട്. അപ്പോള് 133 കോടി ജനങ്ങളുള്ള ഭാരതത്തില് എങ്ങനെ വിവിധ തരത്തിലുള്ള കുറ്റകൃത്യങ്ങള് തീര്‍ത്തും തടയാനാകും? ഭാരതത്തിന്റെ ഐക്യത്തിനും സമാധാനത്തിനും വേണ്ടി പ്രയത്‌നിക്കുന്ന പ്രധാനമന്ത്രി പറയുന്ന, ''സബ്കാ സാഥ്, സബ്കാ വികാസ്'' (എല്ലാവര്‍ക്കും ഒപ്പം, എല്ലാവരുടെയും വികസനം) എന്ന തത്വത്തിന് ഒരു വിലപോലും കല്‍പ്പിക്കാതെ, ഏതെങ്കിലും അപ്രസക്തമായ രാഷ്ട്രീയ നേതാവോ പ്രവര്‍ത്തകനോ പറഞ്ഞ വിവരമില്ലാത്ത കാര്യങ്ങള് പ്രചരിപ്പിക്കാനാണ് ഈ സിന്‍ഡിക്കേറ്റ് തയ്യാറാവുന്നത്. ഇതിന്റെ ഏറ്റവും ഒടുവിലത്തെ ഉദാഹരണമാണ് പൗരത്വ ഭേദഗതി ബില് ഇന്ത്യന് മുസ്ലീങ്ങള്‍ക്ക് എതിരാണ് എന്നുള്ള കള്ള പ്രചാരണം. ഇങ്ങനെ കാണിച്ചുകൊണ്ട് ഭാരതത്തിന്റെ പ്രതീകം തന്നെ മാറുന്നു എന്നും ഇവിടെ മതന്യൂനപക്ഷങ്ങള്‍ക്ക് ഒരു സുരക്ഷയുമില്ല എന്നും പ്രചരിപ്പിക്കുന്നുണ്ടെങ്കില്, അത് വിവര ആയുധങ്ങളുടെ വിദഗ്ധമായ ഉപയോഗം കൊണ്ടാണ്.\nഭാരതത്തിന്റെ സാമ്പത്തിക വളര്‍ച്ച ലോകരാജ്യങ്ങളില് ഏറ്റവും ശക്തമായ ഒന്നാണ് എന്നതില് തര്‍ക്കമില്ല. ഇന്ന് അഞ്ചാം സ്ഥാനത്തു നില്‍ക്കുന്ന സമ്പദ് വ്യവസ്ഥ, അടുത്ത പത്ത് വര്‍ഷത്തിനുള്ളില് രണ്ടാം സ്ഥാനത്തെത്തും. ബിസിനസ് സൗഹൃദത്തില് ഭാരതം 142-ാം സ്ഥാനത്തു നിന്ന് 62-ാം സ്ഥാനത്തേക്ക് ഉയര്‍ന്നു. മറ്റെല്ലാ രാജ്യങ്ങളിലെയും സമ്പദ് വ്യവസ്ഥ പോലെ തന്നെ, നമ്മുടെ രാജ്യത്തും പല ആന്തരികവും ബാഹ്യവുമായ കാരണത്താല് ഉയര്‍ച്ചയും താഴ്ചയും ഉണ്ടാകാം. എങ്കിലും ഭാരതത്തിന്റെ സമ്പദ് വ്യവസ്ഥയുടെ ദിശ വളര്‍ച്ചയുടെ പാതയില്‍ത്തന്നെയാണ്. എന്നാല് ഈ 'സിന്‍ഡിക്കേറ്റ്' പ്രചരിപ്പിക്കുന്നത് ഭാരതത്തിന്റെ സമ്പദ് വ്യവസ്ഥ തകര്‍ന്നു തരിപ്പണമായി എന്നാണ്. ഈ തകര്‍ച്ചയുടെ കാരണം ഒരുതരം 'ഭയമാണ്' എന്ന് അവര് വിശേഷിപ്പിക്കുന്നു. അന്താരാഷ്ട്ര വ്യവസായികള്‍ക്ക് ഇല്ലാത്ത ഭയം എങ്ങനെ ഭാരതത്തിലെ ചില വ്യവസായികള്‍ക്കും ഈ പ്രത്യേക സിന്‍ഡിക്കേറ്റിനും ഉണ്ടാകുന്നു?\nമൂന്നാമതായി വിവര-ആയുധങ്ങള് ഉപയോഗിച്ചു തകര്‍ക്കാന് ശ്രമിക്കുന്നത് ഭരണഘടനാ സ്ഥാപനങ്ങളെയാണ്. ഇതില് ഭാരതത്തിന്റെ തെരഞ്ഞെടുപ്പ് കമ്മീഷന്, ജുഡീഷ്യറി, സായുധ സേനകള് മുതലായവ ഉള്‍പ്പെടുന്നു. ഈ സ്ഥാപനങ്ങളെക്കുറിച്ച് ഏറ്റവും കൂടുതല് കുപ്രചാരണം നടത്തുന്നത് ജനങ്ങളുടെ ഇടയില് വിശ്വാസം ഇല്ലായ്മ വളര്‍ത്താനാണ്. ഈ വിശ്വാസമില്ലായ്മ കാരണം സാധാരണക്കാരുടെ മനസ്സില് 'ഭയം' ഉണ്ടാകുന്നു എന്നാണ് പ്രചാരണം. തെരഞ്ഞെടുപ്പ് കമ്മീഷന്റെ കാര്യം നോക്കൂ. സാമാന്യ ബോധത്തെത്തന്നെ വെല്ലുവിളിച്ചുകൊണ്ടാണ് ഇലക്ട്രോണിക് വോട്ടിങ് മെഷീന്റെ വിശ്വാസ്യതയെ ചോദ്യം ചെയ്യുന്നത്. മേല് പറഞ്ഞ സിന്‍ഡിക്കേറ്റിലുള്ള രാഷ്ട്രീയ പാര്‍ട്ടികള് ജയിച്ചാല് ഇലക്ട്രോണിക് വോട്ടിങ് മെഷീനുകളെ വിശ്വസിക്കാം. അവര് തോറ്റാല്, വോട്ടിങ് മെഷീനുകളില് കൃത്രിമം കാണിച്ചു, ജനാധിപത്യം തകരുന്നു എന്ന് പ്രചരിപ്പിക്കും. സുപ്രീംകോടതി ഉള്‍പ്പെടെയുള്ള കോടതികളുടെ ഏതൊരു വിധിയേയും രാഷ്ട്രീയവത്കരിച്ച്, വളച്ചൊടിച്ച് സ്വന്തം രാഷ്ട്രീയ താല്‍പര്യങ്ങള്‍ക്ക് മാത്രം ഉപയോഗിച്ച് ആശയക്കുഴപ്പം സൃഷ്ടിക്കും. ഇതിലൂടെ നീതിന്യായ വ്യവസ്ഥയില് വിശ്വാസമില്ലായ്മ വരുത്തി തീര്‍ക്കുക എന്നതാണു ലക്ഷ്യം. പക്ഷേ വിവര ആയുധങ്ങളുടെ ഏറ്റവും തീവ്രമായ ഉപയോഗം കാണുന്നത് ഭാരതത്തിന്റെ സായുധ സേനകള്‍ക്ക് എതിരെയാണ്. സ്വന്തം മാതൃരാജ്യത്തിനു വേണ്ടി ജീവന് പണയം വെച്ചു ശത്രു രാജ്യത്തില് പോയി ഭീകരരെ വധിച്ചാല് പോലും, തെളിവ് ചോദിക്കുന്ന രാഷ്ട്രീയ മാധ്യമ സിന്‍ഡിക്കേറ്റ് നിലവിലുണ്ട്. അതിലൂടെ ഒരു മൂടല്‍മഞ്ഞ് സൃഷ്ടിച്ചു സാധാരണക്കാരുടെ ഇടയില് വിശ്വാസമില്ലായ്മ സൃഷ്ടിക്കാനും, സേനാംഗങ്ങളുടെ മനോബലം ദുര്‍ബലപ്പെടുത്താനുമാണ് ശ്രമം. എല്ലാത്തിനും പിന്നിലെ ലക്ഷ്യം ഭരണഘടനാപരമായി അരക്ഷിതാവസ്ഥ സൃഷ്ടിക്കുക എന്നതാണ്.\n'ഭയ നിര്‍മ്മാണം' കൊണ്ട് ഇവിടെ ചില രാഷ്ട്രീയ പ്രസ്ഥാനങ്ങള് ഹൃസ്വകാല നേട്ടങ്ങള് ഉണ്ടാക്കിയേക്കാം. പക്ഷേ, രാജ്യത്തിന് അത് വരുംകാലങ്ങളില് ഹാനികരം ആയിരിക്കും. പണ്ട് നമ്മുടെ രാജ്യത്തിന്റെ പ്രതിച്ഛായ 'ദരിദ്രരുടെയും പാമ്പാട്ടികളുടെയും' രാജ്യം എന്നായിരുന്നു. പിന്നീട് 'അതിവേഗം വികസനപാതയില് മുന്നോട്ടുകുതിക്കുന്ന ശക്തമായ' രാജ്യമായി ഭാരതം മാറി. സാധാരണക്കാരുടെ പരിശ്രമത്തിന്റെ ഫലം കൊണ്ട് നേടിയെടുത്ത ഈ മാറ്റം, ഇഷ്ടപ്പെടാത്ത ചിലര് രാഷ്ട്രീയ സ്വാര്‍ത്ഥ താല്‍പര്യങ്ങള്‍ക്കുവേണ്ടി ഇതിനെ 'ഭയമുള്ള' രാജ്യമായി ചിത്രീകരിക്കുന്നു. ഇതിനെ ചെറുക്കുക തന്നെ വേണം. ഇന്ന് വാളിനെക്കാള് ശക്തി പേനയ്ക്ക് അല്ല. പേന തന്നെയാണ് ഇന്ന് വാള്!\nകൊട്ടിയൂര് വൈശാഖമഹോത്സവം മുതിരേരി വാള് എഴുന്നള്ളത്ത് ഇന്ന്\nസമുദായസംഘടനകള്‍ക്കു നേരെയുള്ള വാള് വീശല്\nമുഖ്യമന്ത്രിയുടെ തലയ്ക്കുമുകളില് ഡമോക്ലസിന്റെ വാള്\nബ്രാഞ്ച്, ലോക്കല്, ഏരിയ കമ്മറ്റികളുടെ വാള്


കൊല്ലം ഇനി രാജ്യത്തെ ആദ്യ ഭക്ഷ്യസുരക്ഷാ ജില്ല,Kollam is the country's first food security districtkeralaonlinenews.com | Malayalam news, kerala news, onlinenews,\nThursday January 17th, 2019 - 8:56:pm\nകൊല്ലം ഇനി രാജ്യത്തെ ആദ്യ ഭക്ഷ്യസുരക്ഷാ ജില്ല\nPublished: Monday 19 March 2018 10:25:21 PM\nകൊല്ലം: രാജ്യത്തിന്റെ ചരിത്രത്തിലാദ്യമായി ഭക്ഷ്യസുരക്ഷാ ജില്ലയായി കൊല്ലം മാറിയത് അത്യപൂര്‍വ നേട്ടമാണെന്ന് ആരോഗ്യ-ഭക്ഷ്യസുരക്ഷാ വകുപ്പ് മന്ത്രി കെ.കെ. ശൈലജ പറഞ്ഞു. കൊല്ലം സോപാനം ഓഡിറ്റോറിയത്തിലാണ് മന്ത്രി പ്രഖ്യാപനം നടത്തിയത്.\nഭക്ഷ്യസുരക്ഷാ ജില്ല മാറിയ സാഹചര്യത്തില് ഗുണനിലവാരം ഉറപ്പ് വരുത്താനാകാണം തുടര് ശ്രമങ്ങള്. രജിസ്‌ട്രേഷനും ലൈസന്‍സും നേടിയ എല്ലാവരും വിശ്വാസ്യത നിലനിർത്താനാണ് മുന്‍ഗണന നല്‍കേണ്ടത്.\nജില്ലാതലത്തില് കരസ്ഥമാക്കിയ നേട്ടം ഗ്രാമങ്ങളിലേക്ക് കൂടി വ്യാപിപ്പിക്കാനാണ് സര്‍ക്കാരിന്റെ ലക്ഷ്യം. അതിനായി കുടുതല് ഭക്ഷ്യസുരക്ഷാ ഗ്രാമങ്ങള് യാഥാര്‍ത്ഥ്യമാക്കും. ഇതിനായി 100 പഞ്ചായത്തുകളെ പുതുതായി തെരഞ്ഞെടുത്തു. ഭക്ഷ്യസുരക്ഷ ഉറപ്പാക്കാന് പരിശോധന നടത്തുന്നതിനായുള്ള ലാബുകള് പുനരുദ്ധരിക്കും. മൂന്ന് മൊബൈല് ലാബുകളും ഇതേ മാതൃകയില് പ്രവര്‍ത്തിക്കുന്നുണ്ട്. വകുപ്പിന് പുതിയൊരു ഗവേഷണ കേന്ദ്രം കണ്ണൂരില് തുടങ്ങുകയാണ്.\nമേഖലയുമായി ബന്ധപ്പെട്ട പരാതികള് പരിഹരിക്കുന്നതിന് ദ്രുതകര്‍മസേനയേയും നിയോഗിച്ചു. സ്‌കൂള് കുട്ടികളിലേക്ക് ഭക്ഷ്യസുരക്ഷാ സന്ദേശമെത്തിക്കുന്ന പ്രവര്‍ത്തനം കൂടുതല് സ്‌കൂളുകളിലേക്ക് വ്യാപിപ്പിക്കും. മത്സ്യത്തിന്റെ ഗുണനിലവാര പരിശോധനയ്ക്ക് ഓപറേഷന് സാഗരറാണി നിലവിലുണ്ട്. മത്സ്യവ്യാപാരികളെ ലൈസന്‍സിംഗിന് വിധേയമാക്കി വിഷാംശമുള്ള വസ്തുക്കള് കലര്‍ത്തിയുള്ള വിപണനം തടയും. പച്ചക്കറിയിലെ രാസവസ്തുക്കളുടെ കലര്‍പ്പ് നിയന്ത്രിക്കാനും അത്യാധുനിക സംവിധാനം ഏര്‍പ്പെടുത്തി കഴിഞ്ഞു. ആര്‍ദ്രം പദ്ധതി വഴി ആരോഗ്യരംഗത്ത് ഗുണകരമായ മാറ്റങ്ങളുണ്ടാക്കാനായി. ചെലവ് കുറഞ്ഞ, ആധുനിക സംവിധാനങ്ങളുള്ള രോഗീസൗഹൃദ കേന്ദ്രങ്ങളായി പ്രാഥമികാരോഗ്യതലം മുതലുള്ള ആശുപത്രികള് മാറ്റിയെടുക്കാനായി. ഈ സര്‍ക്കാര് 4217 പുതിയ തസ്തികളാണ് സൃഷ്ടിച്ചത്. പുനലൂര് താലൂക്ക് ആശുപത്രി വികസനത്തിന് 67 കോടി രൂപ അനുവദിച്ചു. ജില്ലാ ആശുപത്രിക്ക് കാത്ത്‌ലാബും അനുവദിച്ചു. രണ്ടു വര്‍ഷത്തിനകം ഇവിടെ ഹൃദയ ശസ്ത്രക്രിയ നടത്താനാകുമെന്നാണ് പ്രതീക്ഷ.\n44 താലൂക്ക് ആശുപത്രികള്‍ക്ക് ഡയാലിസിസ് യൂണിറ്റുകള് നല്‍കി. പാരിപ്പള്ളി മെഡിക്കല് കോളജില് 482 തസ്തികകളാണ് നല്‍കിയത്. ദേശീയപാതയ്ക്ക് സമീപമുള്ള ആശുപത്രികളില് ട്രോമാ കെയര് യൂണിറ്റുകള് സ്ഥാപിക്കാനും തീരുമാനമുണ്ട്. കൊല്ലം ജില്ലയില് കൊട്ടാരക്കര സര്‍ക്കാര് ആശുപത്രിയില് ഈ സൗകര്യം ഏര്‍പ്പെടുത്തും. സംസ്ഥാനത്ത് വൃദ്ധജന സംരക്ഷണം കൂടുതല് മെച്ചപ്പെടുത്താനായി വൃദ്ധസദനങ്ങളുടേയും പകല്‍വീടുകളുടേയും എണ്ണം കൂട്ടുമെന്നും മന്ത്രി കെ.കെ. ശൈലജ പറഞ്ഞു.\nഭക്ഷ്യസുരക്ഷയുമായി ബന്ധപ്പെട്ട വിവരങ്ങള് ഉള്‍ക്കൊള്ളുന്ന നാലു വാല്യം പുസ്തകം മന്ത്രി ചടങ്ങില് പ്രകാശിപ്പിച്ചു. ഭക്ഷ്യ സുരക്ഷാ ജില്ലായാക്കി മാറ്റാനുള്ള പ്രവര്‍ത്തന മികവിന് ജില്ലാ കലക്ടര് ഡോ. എസ്. കാര്‍ത്തികേയനും ഭക്ഷ്യ സുരക്ഷാ അസിസ്റ്റന്റ് കമ്മീഷണര് കെ. അജിത്ത് കുമാറിനും പ്രതേ്യക പുരസ്‌കാരം മന്ത്രി സമ്മാനിച്ചു. മേഖലയുമായി ബന്ധപ്പെട്ട ബോധവത്കരണ പ്രവര്‍ത്തനത്തില് മികവ് പുലര്‍ത്തിയ സ്‌കൂള് വിദ്യാര്‍ഥികള്‍ക്ക് ഫുഡ് സേഫ്റ്റി അംബാസഡര് ബാഡ്ജുകളും മന്ത്രി നല്‍കി.എം. നൗഷാദ് എം.എല്.എ. അധ്യക്ഷനായി. ഭക്ഷ്യസുരക്ഷാ കമ്മീഷണര് എം. ജി. രാജമാണിക്യം, ജില്ലാ കലക്ടര് ഡോ. എസ്. കാര്‍ത്തികേയന്, ഭക്ഷ്യസുരക്ഷാ ജോയിന്റ് കമ്മീഷണര് അനില്‍കുമാര്, അസിസ്റ്റന്റ് കമ്മീഷണര് കെ. അജിത്ത് കുമാര്, ഭക്ഷ്യോത്പാദന വിതരണ സംരംഭക രംഗത്തെ സംഘടനാ നേതാക്കള്, വ്യാപരി വ്യവസായി സംഘടനാ പ്രതിനിധികള് തുടങ്ങിയവര് പങ്കെടുത്തു.\nRead more topics: kollam, food, security,\nKollam is the country's first food security district


ഇന്ത്യയുമായി സമാധാനത്തിന് ആഗ്രഹിക്കുന്നു: ഷെരീഫ് :: Janmabhumi Daily\nTuesday 23 May 2017 7:23 am IST\nഇസ്ലാമാബാദ്: ഇന്ത്യയുമായി സമാധാനത്തിന് ആഗ്രഹിക്കുന്നെന്ന് പാക്ക് പ്രധാനമന്ത്രി നവാസ് ഷെരീഫ്. അയല്‍രാജ്യവുമായി നല്ല ബന്ധം പുലര്‍ത്തുകയാണ് ഇസ്ലാമാബാദിന്റെ ലക്ഷ്യമെന്നും അദ്ദേഹം പറഞ്ഞു. ചാര വൃത്തിയിലേര്‍പ്പെട്ടെന്ന് ആരോപിച്ച് പാക് കോടതി മുന് ഇന്ത്യന് നാവിക ഉദ്യോഗസ്ഥന് കുല്‍ഭൂഷണ് ജാദവിനെതിരെ വധശിക്ഷ വിധിച്ചതിന് പിന്നിലെയാണ് ഷെരീഫിന്റെ പ്രസ്താവന. സഹകരണമാണ് തങ്ങള് കാംക്ഷിക്കുന്നത്, യുദ്ധത്തിനോട് താല്‍പര്യമില്ല. ഇന്ത്യയുമായി സൗഹൃദം തുടരാന് പാക്കിസ്ഥാന് മടിയില്ലെന്നും ഷെരീഫ് വ്യക്തമാക്കി. ഏതുതരം ഭീഷണിയേയും എതിര്‍ക്കാര് പാക്കിസ്ഥാന് സജ്ജമാണെന്നും ഷെരീഫ് കൂട്ടിച്ചേര്‍ത്തു. കുല്‍ഭൂഷണിന്റെ വധശിക്ഷ വിധിയില് പാക്ക് ഹൈക്കമ്മീഷണറെ വിളിച്ചു വരുത്തി ഇന്ത്യ കടുത്ത പ്രതിഷേധമറിയിച്ചിരുന്നു. ഈ പശ്ചാത്തലത്തിലാണ് സമാധാനമാഗ്രഹിക്കുന്ന രാജ്യമാണ് പാക്കിസ്ഥാനെന്ന പ്രസ്താവന ഷെരീഫ് നടത്തിയത്. നേരത്തെ കുല്‍ഭൂഷണിന്റെ വധശിക്ഷ നടപ്പാക്കിയാല് അതിനെ ആസൂത്രിത കൊലപാതകമായി കാണുമെന്ന് ഇന്ത്യ പാക്കിസ്ഥാന് മുന്നറിയിപ്പ് നല്‍കിയിരുന്നു.\nഇന്ത്യയുമായി മികച്ച ബന്ധം പുലർത്താൻ ആഗ്രഹിക്കുന്നു\nഇന്ത്യയുമായി സമാധാന ബന്ധം പുലര്‍ത്താന് ആഗ്രഹിക്കുന്നു\nഇന്ത്യയുമായി ചർച്ചകൾ നടത്താൻ ആഗ്രഹിക്കുന്നു; മോദിക്ക് ഇമ്രാൻ ഖാൻ്റെ കത്ത്\nവേങ്ങര മാറ്റം ആഗ്രഹിക്കുന്നു: കുമ്മനം


Political story on Sabarimala issue | സംഘപരിവാര് ലക്ഷ്യം ക്ഷേത്രങ്ങള് തിരിച്ചുപിടിക്കല്, ബ്രാഹ്മണ്യത്തിന് മുന്നില് ഓഛാനിച്ച് നില്‍ക്കുന്ന കോണ്‍ഗ്രസ്; ജനകീയപ്രശ്‌നങ്ങളും പ്രളയദുരന്തവും മറയ്ക്കുപിന്നിലായി | Mangalam\nThursday, April 25, 2019 Last Updated7Min 29 Sec ago English Edition\nSaturday 27 Oct 2018 02.51 PM\nസംഘപരിവാര് ലക്ഷ്യം ക്ഷേത്രങ്ങള് തിരിച്ചുപിടിക്കല്, ബ്രാഹ്മണ്യത്തിന് മുന്നില് ഓഛാനിച്ച് നില്‍ക്കുന്ന കോണ്‍ഗ്രസ്; ജനകീയപ്രശ്‌നങ്ങളും പ്രളയദുരന്തവും മറയ്ക്കുപിന്നിലായി\nബി.ജെ.പി, സംഘപരിവാര് പ്രസ്ഥാനങ്ങള് ഒരിക്കലും ഇന്ത്യന് ഭരണഘടനയേയോ, വ്യവസ്ഥാപിതമായ സംവിധാനങ്ങളേയോ അംഗീകരിച്ചിരുന്നില്ല. അതുകൊണ്ട് ബി.ജെ.പിയെക്കാളും വലിയ വര്‍ഗ്ഗീയവാദികളാണ് തങ്ങളെന്ന് സ്ഥാപിക്കാന് ഇപ്പോള് കോണ്‍ഗ്രസ് നടത്തുന്ന ശ്രമം തീര്‍ത്തും മോശമാണ്.\nശബരിമലയില് സ്ത്രീകള് പ്രവേശിച്ചാലും ഇല്ലെങ്കിലും സുപ്രീംകോടതി വിധി ചിലര്‍ക്ക് അനുഗ്രഹമെന്നല്ല, ഒരു വരദാനമാണെന്നു പറയാതെ വയ്യ. ലോക്‌സഭാ തെരഞ്ഞെടുപ്പിന് ഏതാണ്ട് ഏഴു മാസം മാത്രം ബാക്കിയുള്ളപ്പോള് വീണുകിട്ടിയ ഒരു നിധിയാണ് ഇത്. വര്‍ഗ്ഗീയചേരിതിരിവ് ഉണ്ടാക്കി വോട്ട് ബാങ്ക് സൃഷ്ടിക്കുകയെന്നതല്ല പ്രധാന വിഷയം, ജനദ്രോഹനടപടികള് ജനങ്ങളില് നിന്ന് മറച്ചുപിടിക്കുകയെന്നതാണ് ഇതിന് പിന്നിലെ പ്രധാന ഗൂഢാലോചന. വര്‍ഗ്ഗീയധ്രുവീകരണം ഉണ്ടായാല് പുട്ടിന് പീരപോലെ എന്ന് മാത്രമേ ബി.ജെ.പിയും സംഘപരിവാറും ചിന്തിക്കുകയുള്ളു. ഒരുവെടിക്ക് ബി.ജെ.പി ഇരട്ടനേട്ടം കൊയ്യുമ്പോള് ആകെ തകര്‍ന്നുപോകുന്നത് കേരളത്തിലെ കോണ്‍ഗ്രസ് എന്ന പ്രസ്ഥാനമാണ്. വര്‍ഗ്ഗീയസംഘടനകള് പിണങ്ങുമോയെന്ന ഭയത്താല് ശിലായുഗത്തിനും പിന്നിലുള്ള കാലത്തെ ഒരു അഴകൊഴമ്പന് നയവുമായി മുന്നോട്ടുപോകുന്ന അവരായിരിക്കും ഇതിന്റെ തിക്തഫലം ഏറെ അനുഭവിക്കുകയെന്നത് വെളിവായി തുടങ്ങിയിട്ടുണ്ട്.\nലോക്‌സഭാതെരഞ്ഞെടുപ്പ് അടുത്തുവരുന്ന സാഹചര്യത്തില് കേരളത്തില് ഏറ്റവും കൂടുതല് ചര്‍ച്ചയാകേണ്ടത് ഇന്ധനവിലവര്‍ദ്ധന, നോട്ടുനിരോധനം ഉള്‍പ്പെടെയുള്ള തുഗ്ലക്ക് സാമ്പത്തികപരിഷ്‌ക്കാരങ്ങള് സൃഷ്ടിച്ച തിരിച്ചടി, പ്രളയത്തില് തകര്‍ന്ന കേരളത്തോട് കേന്ദ്രം കാട്ടുന്ന ചിറ്റമ്മനയം എന്നിവയൊക്കെയാണ്. എന്നാല് ഇവ മറച്ചുപിടിക്കാന് ബി.ജെ.പിക്കും സംഘപരിവാറിനും ലഭിച്ച ഏറ്റവും ശക്തമായ ആയുധമായിരുന്നു ശബരിമല സ്ത്രീപ്രവേശനം. ഈ വിഷയം വന്നതോടെ ജനജീവിതം ഏറെ ദുഃസ്സഹമാക്കിയ പെട്രോള്-ഡീസല് വിലവര്‍ദ്ധനവും കേന്ദ്രത്തിന്റെ ഭരണപരാജയവും കേരളത്തോടുള്ള അവഗണനയും പൊതുസമൂഹത്തിന്റെ ചര്‍ച്ചകളില്‍നിന്ന് അപ്രത്യക്ഷമായി. ഇത്തരത്തില് ശബരിമല വിഷയം ശക്തമായ ഒരു പ്രചരണായുധമാക്കി മാറ്റുന്നതിന് ബി.ജെ.പിക്ക് കഴിഞ്ഞു. അറിഞ്ഞോ, അറിയാതെയോ കേരളത്തിലെ കോണ്‍ഗ്രസിന്റേയും യു.ഡി.എഫിന്റേയും പിന്തുണയും അവര്‍ക്ക് ഇതിന് ലഭിച്ചു. കേരളത്തില് മാത്രമല്ല, തങ്ങള്‍ക്ക് സ്വാധീനമുള്ള മാധ്യമങ്ങളെ ഉപയോഗിച്ചുകൊണ്ട് ദേശീയതലത്തില് തന്നെ ശബരിമല വിഷയം ഒരു ശക്തമായ പ്രചരണായുധമാക്കി മാറ്റാനും ബി.ജെ.പിക്ക് കഴിഞ്ഞിട്ടുണ്ട്. ഇത് അവര്‍ക്ക് ചില്ലറ നേട്ടമൊന്നുമല്ല ഉണ്ടാക്കികൊടുത്തത്. ഇതിന് ഉപരിയായാണ് വര്‍ഗ്ഗീയ ധ്രുവീകരണം എന്ന നേട്ടവും കൂടി അവര്‍ക്ക് ലഭ്യമാകുന്നത്.\nഇതോടൊപ്പം ബി.ജെ.പിക്കും സംഘപരിവാറിനും മറ്റൊരു ലക്ഷ്യവും കൂടിയുണ്ട്. ക്ഷേത്രങ്ങള് തങ്ങളുടെ അധീനതയില് കൊണ്ടുവരികയെന്നത്. അതിന് ദേവസ്വംബോര്‍ഡ് എന്ന സംവിധാനം ഇല്ലാതാകണം. അതാണ് ശബരിമല വിധി വന്നതിന് തൊട്ടുപിന്നാലെ ഹര്‍ജിയുമായി ബി.ജെ.പി നേതാക്കള് സുപ്രീംകോടതിയെ സമീപിച്ചത്. ദേവസ്വംബോര്‍ഡ് ഇല്ലാതായാല് ക്ഷേത്രങ്ങളെ തങ്ങളുടെ വരുതിയില് കൊണ്ടുവരാമെന്നും അവിടെനിന്ന് തങ്ങളുടെ രാഷ്ട്രീയം കരുപ്പിടിപ്പിക്കാമെന്നുമാണ് അവരുടെ കണക്കുകൂട്ടല്. പന്തളം രാജകുടുംബത്തിന്റെ ചില പ്രസ്താവനകളും ഇതിനോടനുബന്ധിച്ച് കാണേണ്ടതാണ്. അതുമനസിലാക്കിയാണ് ഇവയ്ക്ക് മുഖ്യമന്ത്രിക്ക് ശക്തമായ മറുപടി നല്‍കിയത്.\nകേന്ദ്രസര്‍ക്കാരിന്റെ ഭരണപരാജയത്തെ സംസ്ഥാനത്ത് ഉയര്‍ത്തിക്കാട്ടേണ്ട കോണ്‍ഗ്രസാണ് ഇതില് വെട്ടിലായിരിക്കുന്നത്. റഫേല് അഴിമതിയുള്‍പ്പെടെ ഉയര്‍ത്തികൊണ്ട് കോണ്‍ഗ്രസ് ദേശീയനേതൃത്വം ശക്തമായി ബി.ജെ.പിക്കെതിരെ നിലപാട് സ്വീകരിക്കുമ്പോള് ഇവിടെ ശബരിമല വിഷയത്തില് ബി.ജെ.പിക്ക് ഊര്‍ജ്ജം പകരാനാണ് അവര് ശ്രമിക്കുന്നത്. കഴിഞ്ഞ നിയമസഭാതെരഞ്ഞെടുപ്പില് നഷ്ടപ്പെട്ടുപോയ ഹിന്ദുവോട്ടുകള് ലക്ഷ്യമാക്കികൊണ്ടാണ് ഈ നീക്കമെങ്കിലും ഇത് അവര്‍ക്ക് ഉണ്ടാക്കുന്നത് വലിയ തിരിച്ചടിയായിരിക്കുമെന്ന് പാര്‍ട്ടിക്കുള്ളില് നിന്നുതന്നെ അഭിപ്രായം ഉയര്‍ന്നിട്ടുണ്ട്. കേരളത്തെ ഇന്നത്തെ നിലയില് രൂപപ്പെടുത്തിയെടുത്ത നവോത്ഥാന പ്രസ്ഥാനങ്ങള്‍ക്ക് നേതൃത്വം നല്‍കിയത് കോണ്‍ഗ്രസായിരുന്നുവെന്നത് ചരിത്രസത്യമാണ്. കമ്മ്യൂണിസ്റ്റ് പാര്‍ട്ടി രൂപീകരിച്ചപ്പോള് അങ്ങോട്ടുപോയവരുള്‍പ്പെടെ ഇതിനെ മുന്‍പന്തിയില് നിന്നും നയിക്കുകയും ചെയ്തിരുന്നു. കേരളത്തിലുണ്ടായ പുരോഗമനപരമായ കാര്യങ്ങള്‍ക്ക് പിന്നില് തങ്ങളാണ് എന്ന് വാദമുന്നയിക്കുന്നവര് ഇപ്പോള് ചരിത്രത്തിന്റെ ഒരു നൂറ്റാണ്ട് പിന്നോക്കം പോകുന്നത് എന്താണെന്ന ചോദ്യമാണ് കോണ്‍ഗ്രസില്‍നിന്നും ഉണ്ടാകുന്നത്.\nന്യൂനപക്ഷപാര്‍ട്ടി മുന്നണിയെന്ന ലേബല് മാറ്റിയെടുക്കാന് നടത്തുന്ന കഠിനപരിശ്രമമാണെങ്കിലും അതുണ്ടാക്കുക വിപരീതഫലമായിരിക്കുമെന്നാണ് കോണ്‍ഗ്രസിനുള്ളില് നിന്നുതന്നെ ഉയരുന്ന അഭിപ്രായം. നേരത്തെ ബി.ജെ.പി നേതൃത്വം നല്‍കിയ സമരത്തിന് കൊടിപിടിക്കാതെ പങ്കാളികളാകാന് നിര്‍ദ്ദേശിച്ച പാര്‍ട്ടിനേതൃത്വം ഇപ്പോള് വെട്ടിലായിരിക്കുകയാണ്. ആ സമരത്തില് പങ്കെടുത്തവര് ബി.ജെ.പിയിലേക്ക് പോകുന്നതാണ് കാണുന്നത്. അതിന്റെ ഏറ്റവും വലിയ ഉദാഹരണമാണ് മുന് ദേവസ്വംബോര്‍ഡ് പ്രസിഡന്റും കെ.പി.സി.സി നിര്‍വാഹകസമിതി അംഗവുമായ ജി. രാമന്‍നായരുടെ കാര്യം. ഇത് കോണ്‍ഗ്രസിന് വലിയ തിരിച്ചടിയാകും ഉണ്ടാക്കുക. ഇപ്പോള് തന്നെ ദേശീയതലത്തില് ബി.ജെ.പിയുടെ റിക്രൂട്ടിംഗ് ഏജന്‍സിയാണ് കോണ്‍ഗ്രസ് എന്ന ആരോപണമുണ്ട്. ശബരിമല സമരം തുടങ്ങിയശേഷം ഇവിടെയും ആ ആരോപണം സി.പി.എം ശക്തമായ ഉന്നയിക്കുന്നുമുണ്ട്. അത് തെരഞ്ഞെടുപ്പില് ശക്തമായി സി.പി.എം ഉന്നയിച്ചാല് കോണ്‍ഗ്രസിന് വല്ലാത്ത തിരിച്ചടിയുണ്ടാകും. നഷ്ടപ്പെട്ട ഹിന്ദുവോട്ടുകള് മാത്രമല്ല, ഇനി ബാക്കിയുള്ള ന്യൂനപക്ഷവോട്ടുകള് കൂടി അവര്‍ക്ക് ഇല്ലാതാകുന്ന സാഹചര്യം സംജാതമാകും.\nശബരിമല വിഷയം ദേശീയതലത്തില് തന്നെ കേരളത്തിനെ ഒരു നൂറ്റാണ്ട് പിന്നിലേക്കടിക്കുകയാണ്. കേരളത്തില് മാറുമറയ്ക്കാന് പാടില്ലെന്നും മുലക്കരം നല്‍കണമെന്നുമൊക്കെ നിലനിന്ന ദുരാചാരങ്ങളാണ് ഇപ്പോള് തമിഴ്‌നാട്ടിലുള്‍പ്പെടെ പ്രചരണവിഷയം.\nകേരളം അതിഭീകരമായ ഒരു പ്രളയത്തെ അഭിമുഖീകരിച്ച് തിരിച്ചുവരവിനുളള വഴികള് തേടിക്കൊണ്ടിരിക്കുകയാണ്. ഒരേ മനസോടെ ഒറ്റക്കെട്ടായി നിന്ന് പ്രളയത്തെ നേരിട്ട മലയാളിയെ ലോകമാകെ ഇഷ്ടപ്പെട്ടുതുടങ്ങിയതാണ്. അതിനിടയിലാണ് ശബരിമല വിഷയം ഉയര്‍ന്നുവന്നിരിക്കുന്നത്. അത് കേരളത്തിന്റെ പ്രതിച്ഛായ വളരെ മോശമാക്കുകയും ചെയ്തിട്ടുണ്ട്.\nപ്രളയത്തെ നേരിടാന് കേരളം കാണിച്ച ഒരുമ കണ്ട് സഹായഹസ്തം നീട്ടിയവര് പോലും ഇപ്പോള് പുരികം ചുളിക്കുകയാണ്. കെട്ടുറപ്പ് എന്നത് ദുര്‍ബലമായ ഒന്നായിരുന്നുവെന്നാണ് അവര് കരുതുന്നത്. പഴയ ചാതുര്‍വര്‍ണ്ണ്യത്തിന്റെ മലീമസമായ ആചാരങ്ങള് ഉയര്‍ത്തിക്കൊണ്ടുവരാന് പെടാപ്പാട് പെടുന്ന ഒരു സമൂഹമായാണ് കേരളത്തെ ഇപ്പോള് ലോകം ഉറ്റുനോക്കുന്നത്. എന്നോ എവിടെയോ നാം പിന്നിലാക്കിയ പൗരോഹിത്യാധികാരത്തിന്റെ തിരിച്ചുവരവിനുളള് കളം ഒരുക്കുകയാണ് ഇപ്പോള് നടക്കുന്നതെന്നാണ് പലരും ഉന്നയിക്കുന്ന ആരോപണം.\nതന്ത്രിയുടെയും രാജാവിന്റെയും അധികാരങ്ങള് സംബന്ധിച്ച് നടക്കുന്ന തര്‍ക്കങ്ങള് വിരല്‍ചൂണ്ടുന്നതും അതിലേക്കാണ്. അധികാരം ജനങ്ങളിലെത്തിയെന്ന് പോലും മനസിലാക്കാതെയാണ് പലരും എന്നോ മണ്‍മറഞ്ഞുപോയ ഒരു അധികാരസ്ഥാനത്തെ തിരിച്ചുകൊണ്ടുവരാന് ഭഗീരഥപ്രയത്‌നം നടത്തുന്നത്. അതുപോലെത്തന്നെ ബ്രാഹ്മണ്യത്തിന് മുന്നില് ജനാധിപത്യത്തിന്റെ സര്‍വാധികാരങ്ങളും അനുഭവിക്കുന്നവര് പോലും ഓഛാനിച്ച് നില്‍ക്കുന്ന കാഴ്ചയും നാം ഇവിടെ കാണുന്നു.\nഭരണഘടനയില് അധിഷ്ഠിതമായ ജനാധിപത്യത്തിന്റെ അധികാരങ്ങള് അനുഭവിക്കുന്നവര് കൂറുകാട്ടേണ്ടത് ജനങ്ങളോടും ഈ സമൂഹത്തോടുമാണ്. അല്ലാതെ ആരെങ്കിലും തന്ത്രിയെയും രാജകുടുംബത്തേയും വിമര്‍ശിച്ചാല് വിമര്‍ശനമേറ്റവരെക്കാള് അതിന് മറുപടിപറയാനുള്ള വ്യഗ്രതകാട്ടുകയല്ല, ജനാധിപത്യത്തിന്റെ ആനുകൂല്യങ്ങള് അനുഭവിക്കുന്നവര് ചെയ്യേണ്ടത്. സമാധാനം നിലനിര്‍ത്താനും സുപ്രീംകോടതി വിധി അനുസരിക്കാനുമുള്ള ബാദ്ധ്യത സര്‍ക്കാരുകള്‍ക്ക് മാത്രമല്ല, പ്രതിപക്ഷത്തിനുമുണ്ടെന്ന് ഓര്‍ക്കുന്നത് നന്നായിരിക്കും. ബി.ജെ.പി, സംഘപരിവാര് പ്രസ്ഥാനങ്ങള് ഒരിക്കലും ഇന്ത്യന് ഭരണഘടനയേയോ, വ്യവസ്ഥാപിതമായ സംവിധാനങ്ങളേയോ അംഗീകരിച്ചിരുന്നില്ല. അതുകൊണ്ട് ബി.ജെ.പിയെക്കാളും വലിയ വര്‍ഗ്ഗീയവാദികളാണ് തങ്ങളെന്ന് സ്ഥാപിക്കാന് ഇപ്പോള് കോണ്‍ഗ്രസ് നടത്തുന്ന ശ്രമം തീര്‍ത്തും മോശമാണ്. അക്രമം കാട്ടിയവരെ അമര്‍ച്ചചെയ്യുകതന്നെ ചെയ്യണം. അതിന് ഉപയോഗിക്കാവുന്ന ഏറ്റവും വലിയ ഉപദേശം ഉമ്മന്‍ചാണ്ടിയുടേതുമാണ്. '' സമരം ചെയ്യാന് അവകാശമുളളതുപോലെ മറ്റുള്ളവര്‍ക്ക് ജീവിക്കാനും വഴിനടക്കാനും പണിയെടുക്കാനും അവകാശമുണ്ടെന്ന് ഓര്‍ക്കണം'' എന്ന് മുഖ്യമന്ത്രിയായിരുന്ന ഉമ്മന്‍ചാണ്ടി ഏപ്പോഴും പറയുമായിരുന്നു. ഇപ്പോഴും അദ്ദേഹം ആ നിലപാടിലായിരിക്കുമെന്നാണ് കരുതുന്നതും.


ഭര്‍ത്താവിന്റെ കുഞ്ഞിനെ പ്രസവിക്കണമെന്ന് ഭാര്യ ! അതീവ ഗുരുതരാവസ്ഥയിലുള്ള കോവിഡ് രോഗിയുടെ ബീജം ശേഖരിക്കാന് കോടതിയുടെ ഉത്തരവ്… - RashtraDeepika\nഭര്‍ത്താവിന്റെ കുഞ്ഞിനെത്തന്നെ പ്രസവിക്കണമെന്ന ഉറച്ച നിലപാട് ഭാര്യ കൈക്കൊണ്ടതിനെത്തുടര്‍ന്ന് കോവിഡ് ബാധിച്ച് ഗുരുതരാവസ്ഥയില് കഴിയുന്ന യുവാവിന്റെ ബീജം ശേഖരിക്കാന് ഉത്തരവിട്ട് കോടതി.\nഅസാധാരണമാംവിധം അടിയന്തരസാഹചര്യമെന്ന് വിശേഷിപ്പിച്ചാണ് കോടതി വഡോദരയിലുള്ള ആശുപത്രിക്ക് ഈ നിര്‍ദേശം നല്‍കിയത്. ഒരു വര്‍ഷം മുമ്പായിരുന്നു പരാതിക്കാരിയുടെ വിവാഹം.\nഈയിടെ കോവിഡ് ബാധിച്ച ഭര്‍ത്താവിന്റെ അവയവങ്ങള് പലതും തകരാറിലായി. വെന്റിലേറ്ററില് കഴിയുന്ന ഇദ്ദേഹം ജീവിതത്തിലേക്ക് മടങ്ങാനുള്ള സാധ്യത കുറവാണെന്ന് ഡോക്ടര്‍മാര് വ്യക്തമാക്കി.\nഇതിനിടെ അദ്ദേഹത്തിന്റെ കുഞ്ഞിനെത്തന്നെ തനിക്ക് ഗര്‍ഭം ധരിക്കണമെന്ന ആഗ്രഹം ഭാര്യ അറിയിച്ചു. ബീജം ഐ.വി.എഫ്. (ഇന്‍വിട്രോ ഫെര്‍ട്ടിലൈസേഷന്), എ.ആര്.ടി. (അസിസ്റ്റഡ് റിപ്രൊഡക്ടീവ് ടെക്നോളജി) വഴി ശേഖരിക്കണമെങ്കില് ദാതാവിന്റെ സമ്മതം ആവശ്യമാണ്.\nഎന്നാല് രോഗിക്ക് ബോധമില്ലാത്തതിനാല് സമ്മതമില്ലാതെ ബീജം ശേഖരിക്കാന് അനുവദിക്കണമെന്ന് ആവശ്യപ്പെട്ട് ഭാര്യ ഹൈക്കോടതിയെ സമീപിക്കുകയായിരുന്നു.\nഹര്‍ജി പരിഗണിച്ച ജസ്റ്റിസ് അശുതോഷ് ജെ. ശാസ്ത്രി അനുമതി നല്‍കി. സംസ്ഥാന സര്‍ക്കാരിനോടും ആശുപത്രി ഡയറക്ടറോടും കോടതി വിശദീകരണം തേടിയിട്ടുണ്ട്.\nAll News, Today’S Specialivf, sperm


ഞാന് എന്റെ പൂജാ മുറിയില് പ്രാര്‍ത്ഥിക്കും… അദേഹം അപ്പുറത്ത് നിസ്‌കരിക്കും… വീട്ടില് നോണ്‍വെജിന് വിലക്ക്: വീട്ടിലെ അവസ്ഥ വെളിപ്പെടുത്തി നടി ഇന്ദ്രജ… – Mappila Media\nDecember 9, 2021 mmedia Entertainment 0\nമലയാളികളുടെ ഇഷ്ട താരമാണ് ഇന്ദ്രജ. തെലുങ്ക്, മലയാളം കന്നട എന്നീ ഭാഷകളിൽ സജീവമായി താരം അഭിനയിച്ചിരുന്നു. 1993 മുതൽ 2007 വരെ താരം സൗത്ത് ഇന്ത്യയിലെ ഏറ്റവും താരമൂല്യമുള്ള നടിമാരിൽ ഒരാളായിരുന്നു. അഭിനയ പ്രാധാന്യമുള്ള ഒരുപാട് കഥാപാത്രങ്ങളെ വെള്ളിത്തിരയിൽ അവതരിപ്പിച്ചു പ്രേക്ഷക പ്രീതി കരസ്ഥമാക്കാൻ ആ കാലയളവിൽ താരത്തിന് സാധിക്കുകയും ചെയ്തു.\nവിവാഹ ശേഷം താരം സിനിമയിൽ നിന്ന് വിട്ടു നിൽക്കുകയായിരുന്നു. മറ്റൊരു മതത്തിൽ പെട്ട ഒരാളെ വിവാഹം കഴിച്ചത് കൊണ്ട് തന്നെ ഒരുപാട് വിവാദങ്ങളിൽ താരം അകപ്പെട്ടിരുന്നു. നടനും ബിസിനസുകാരനുമായ മുഹമ്മദ് അബ്സർ എന്നയാളെയാണ് താരം 2007 ൽ വിവാഹം കഴിച്ചത്. പിന്നീട് 2014 വരെ താരം സിനിമയിൽ നിന്ന് വിട്ടു നിന്നു.\n2014 ൽ അഭിനയ ലോകത്തേക്ക് തിരിച്ചുവന്ന് താരം തെലുങ്ക് സിനിമകളിൽ മാത്രമേ പ്രത്യക്ഷപ്പെട്ടിട്ടുള്ളു. 12c എന്ന മലയാള സിനിമയിൽ ആശ പൈ എന്ന കഥാപാത്രത്തെയും താരം അവതരിപ്പിച്ചു. താരത്തിന്റെ തിരിച്ചുവരവ് ആഘോഷം ആക്കിയിരിക്കുകയാണ് താരത്തിന്റെ മലയാളി ആരാധകർ. കൂടാതെ മിനിസ്ക്രീനിലെ ജെബി ജംഗ്ഷനിലും, കോമഡി സൂപ്പർ നൈറ്റ് ലും താരം പ്രത്യക്ഷപ്പെട്ടതും ആരാധകർക്ക് ആരവമായിരുന്നു.\n1993 ൽ സൂപ്പർസ്റ്റാർ രജനീകാന്ത് & റോജ പ്രധാന വേഷത്തിൽ പ്രത്യക്ഷപ്പെട്ട ഉഴപ്പലി എന്ന തമിഴ് സിനിമയിൽ അഭിനയിച്ചു കൊണ്ടാണ് താരം അഭിനയ ലോകത്തേക്ക് കടന്നുവരുന്നത്. തൊട്ടടുത്ത വർഷം ഹലോ ബ്രദർ എന്ന സിനിമയിലൂടെ താരം തെലുങ്കിൽ അരങ്ങേറി. പിന്നീട് തെലുങ്കിൽ തുടർച്ചയായി ഒരു പാട് വിജയ ചിത്രങ്ങളിൽ താരം പങ്കാളിയായി.\nമമ്മൂട്ടി, മുരളി, രതീഷ് തുടങ്ങിയവർ പ്രധാന വേഷത്തിലെത്തിയ ദി ഗോഡ് മാൻ എന്ന സിനിമയിലാണ് താരം ആദ്യമായി പ്രത്യക്ഷപ്പെട്ടത്. F. I. R, ഉസ്താദ്, വാർ & ലവ്, മയിലാട്ടം, ബെൻ ജോൺസൺ, ലോക നാഥൻ I. A. S, തുടങ്ങിയവ താരം അഭിനയിച്ച പ്രധാനപ്പെട്ട മലയാള സിനിമകളാണ്. സമൂഹമാധ്യമങ്ങളിലും താരം സജീവമാണ്.\nഇപ്പോൾ താരത്തിന്റെ വീട്ടു വിശേഷങ്ങൾ ആണ് ആരാധകർ ഏറ്റെടുത്തിരിക്കുന്നത്. എന്റെ വീട്ടില് എനിക്കായി ഒരു പൂജാമുറിയുണ്ട്. അവര്‍ക്കും നിസ്‌കരിക്കാന് ഉള്ള ഒരു സ്ഥലവും ഉണ്ട് എന്നാണ് രണ്ടു മത വിശ്വാസികൾ ഒരു വീട്ടിൽ നിസ്കരിക്കുന്ന താരം പറഞ്ഞത്. ദൈവകൃപയാല് ഇത് വരെയും അത് ഞങ്ങളുടെ ജീവിതത്തില് ഒരു പ്രതിബന്ധമായി വന്നിട്ടില്ല എന്നും അതിനു കൂടുതല് നന്ദി പറയേണ്ടത് ഭര്‍ത്താവിനോടാണ് എന്നും താരം പറയുകയുണ്ടായി.


താലിബാൻ ഉടൻ ദേശീയ ഐഡികളും പാസ്‌പോർട്ടുകളും നൽകാൻ തുടങ്ങും - Malayalam Daily News\nOct 5, 2021 Oct 5, 2021 മുര്‍ഷിദ\nകാബൂൾ: ദേശീയ ഐഡികളുടെയും പാസ്‌പോർട്ടുകളുടെയും വിതരണം ഉടൻ ആരംഭിക്കുമെന്ന് താലിബാന്റെ നേതൃത്വത്തിലുള്ള അഫ്ഗാനിസ്ഥാൻ സർക്കാരിന്റെ മന്ത്രിസഭ തിങ്കളാഴ്ച പ്രഖ്യാപിച്ചു.\nദേശീയ ഐഡികളും പാസ്‌പോർട്ടുകളും നൽകുന്നതിനുള്ള നടപടിക്രമങ്ങൾ ആരംഭിക്കാൻ താലിബാൻ ആഭ്യന്തര മന്ത്രാലയത്തോട് നിർദ്ദേശിച്ചതായി പ്രാദേശിക മാധ്യമങ്ങള് റിപ്പോർട്ട് ചെയ്തു. പ്രക്രിയ എപ്പോൾ ആരംഭിക്കുമെന്ന് വെളിപ്പെടുത്തിയിട്ടില്ല.\nആയിരക്കണക്കിന് ആളുകൾ അവരുടെ പാസ്‌പോർട്ടും ദേശീയ ഐഡിയും ലഭിക്കാൻ കാത്തിരിക്കുന്ന സാഹചര്യത്തിലാണ് ഇത്. ആഗസ്റ്റ് 15 ന് താലിബാൻ രാജ്യം ഏറ്റെടുത്തതോടെ അവ വിതരണം ചെയ്യുന്ന പ്രക്രിയ നിർത്തിവച്ചിരുന്നു.\nആയുര്‍വ്വേദ മരുന്നുകളുടെ മറവില് ഹാഷിഷ് കടത്താന് ശ്രമം: കാസര്‍ഗോഡ് സ്വദേശിയെ എന് സി ബി അറസ്റ്റു ചെയ്തു


‘മുഖ്യമന്ത്രിയുടെ പേരുപറഞ്ഞാല് സ്വപ്നയെ മാപ്പുസാക്ഷിയാക്കാമെന്ന് ഇ.ഡി വാഗ്ദാനം നല്‍കി’ | Sutharya Keralam\n‘മുഖ്യമന്ത്രിയുടെ പേരുപറഞ്ഞാല് സ്വപ്നയെ മാപ്പുസാക്ഷിയാക്കാമെന്ന് ഇ.ഡി വാഗ്ദാനം നല്‍കി’\nമുഖ്യമന്ത്രിയുടെ പേര് പറഞ്ഞാൽ മാപ്പുസാക്ഷിയാക്കാമെന്ന് സ്വപ്ന സുരേഷിന് ഇ.ഡി വാഗ്ദാനം നൽകിയെന്ന് മൊഴി. സ്വപ്നയുടെ എസ്കോർട്ട് ഡ്യൂട്ടിയിലുണ്ടായിരുന്ന സിവിൽ പൊലീസ് ഓഫീസർ റെജിമോളുടേതാണ് മൊഴി.\nലോക്കറിലെ തുക മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി ശിവശങ്കർ തന്നതാണെന്ന് പറയണം. ആ തുക മുഖ്യമന്ത്രി ശിവശങ്കറിന് നൽകിയതാണെന്നും പറയണം. ഇങ്ങനെ പറഞ്ഞാൽ മാപ്പുസാക്ഷിയാക്കാം എന്നായിരുന്നു സ്വപ്നക്ക് ഇ.ഡി നല്‍കിയ വാഗ്ദാനമെന്ന് സിപിഒയുടെ മൊഴിയില് പറയുന്നു.\nആഗസ്ത് 13ന് രാത്രിയിലെ ചോദ്യംചെയ്യലിലാണ് സ്വപന്ക്ക് ഈ വാഗ്ദാനം നല്‍കിയത്. ഇ.ഡി ഡിവൈഎസ്പി രാധാകൃഷ്ണനാണ് ഈ വാഗ്ദാനം നൽകിയത്. പലപ്പോഴും സ്വപ്നയെ പുലർച്ചെ നാല് മണി വരെ ചോദ്യം ചെയ്തെന്നും സിപിഒയുടെ മൊഴിയിലുണ്ട്. സ്വപ്നയുടെ ശബ്ദരേഖ അന്വേഷിക്കുന്ന സംഘത്തിനാണ് സിപിഒ മൊഴി നൽകിയത്.\nPrevious articleഅംബാനിക്ക് ഭീഷണി; കാറുടമയുടേത് കൊലപാതകമെന്ന് എ.ടി.എസ്\nNext articleസഡന് ഡെത്തില് ഗോവയെ തക‍ര്‍ത്തു മുബൈ ഐഎസ്എല് ഫൈനലില്